18 killed in landslides and heavy rains in kerala – News18 Gujarati\nકેરળમાં ભૂસ્ખલન અને ભારે વરસાદથી 20ના મોત, સેના પાસે માંગી મદદ\nપેરિયાર નદીનું જળસ્તર વધી જવાના કારણે વધુ પાણી છોડવા માટે ઈદમલયાર ડેમના ચાર દરવાજાને ગુરૂવારે ખોલી દેવામાં આવ્યા છે...\nLast Updated : August 09, 2018, 14:53 IST\nકેરળના અલગ-અલગ વિસ્તારમાં ગુરૂવારે ભારે વરસાદ અને ભુસ્ખલનનની ઘટનાઓમાં લગભગ 18 લોકોના મોત નિપજ્યા છે. આપદા નિયંત્રણ કક્ષના સૂત્રોના જણાવ્યા અનુસાર, ઈડુક્કીમાં ભૂસ્ખલનમાં 10, મલપ્પુરમમાં પાંચ, કન્નૂરમાં બે અને વાયનાડ જીલ્લામાં 2નું મોત નિપજ્યું છે. પલક્કડમાં એક અને કોઝિકોડ જીલ્લામાં એક વ્યક્તિ લાપતા છે.\nઈડુક્કીના અડીમાલી શહેરમાં એક જ પરિવારના પાંચ લોકોના મોત નિપજ્યા છે. પોલીસ તથા સ્થાનિક લોકોએ કાટમાળમાંથી બે લોકોને જીવતા બહાર કાઢ્યા છે. ઈદામાલયર ડેમથી આજે સવારે લગભગ 600 ક્યૂસેક પાણી છોડવામાં આવ્યું, જેથી જળસ્તર 169.95 મીટર પર પહોંચી ગયું. ઈડુક્કી ડેમમાં આજે સવારે આઠ વાગ્યા સુધી જળ સ્તર 2398 ફૂટ હતુ જે જળસ્તર પૂર્ણ સ્તરના મુકાબલે 50 ફૂટ વધારે હતું. તંત્રને હાઈ એલર્ટ પર રાખવામાં આવ્યું છે.\nકોઝિકોડ અને વાયનાડ જીલ્લામાં ભારે વરસાદ અને પૂરના કારણે રાષ્ટ્રીય આપદા મોચન બળ (એનડીઆરએફ)ની એક ટીમ કોઝિકોડ પહોંચી ગઈ છે. કેન્દ્રથી ઉત્તર કેરળ માટે બે ટીમ મોકલવા માટે કહેવામાં આવ્યું છે. વરસાદના કારણે ઈડુક્કી, કોલ્લમ અને અન્ય જીલ્લામાં શૈક્ષિક સંસ્થાઓમાં ગુરૂવારે જાહેર રજા જાહેર કરવામાં આવી છે.\nઆ સાથે પેરિયાર નદીનું જળસ્તર વધી જવાના કારણે વધુ પાણી છોડવા માટે ઈદમલયાર ડેમના ચાર દરવાજાને ગુરૂવારે ખોલી દેવામાં આવ્યા છે. ઈર્ણાકુલમ જીલ્લા પ્રશાસનના અધિકારીઓએ કહ્યું કે,પાણી છોડવાના કારણે આ વિસ્તારોમાં મુશ્કેલીની આશંકાને જોતા ચોરીનક્કારા, અને કોમબનાદ ગામમાં રાહત શિબિર ખોલવામાં આવી છે.\nકેરળ રાજ્યના આપદા પ્રબંધન પ્રધિકરણ અધિકારીઓએ જણાવ્યું કે, પેરિયાર નદીના તટ પર રહેતા લોકોએ ગભરાવવાની જરૂરત નથી ડેમનો દરવાજો સવારે પાંચ કલાકે,6કલાકે અને આઠ કલાકે ખોલવામાં આવ્યો. વધારે જળ સંગ્રહ થતા ડેમના દરવાજા 1 મીટર ખોલવામાં આવ્યા.\nઅધિકારીઓએ જળાશયમાં જળસ્તર 168.20 મીટર ગયા બાદ ઈદમલયાર ડેમ પર ગઈકાલે રેડ એલર્ટ જાહેર કરવામાં આવ્યું છે. અધિકારીઓએ જણાવ્યું કે, 164 ક્યૂમેક્સ પાણી છોડવામાં આવી રહ્યું છે.\nમુખ્યમંત્રી પિનરઈ વિજયનને કહ્યું કે, અમે સેના, નૌસેના, કોસ્ટ ગાર્ડ અને એનડીઆરએફ પાસે મદદ માંગી છે.3ટીમ આવી ગઈ છે,2ટીમ ટુંક સમયમાં આવી થઈ જશે. આ સાથે6અન્ય ટીમ પણ આવશે. સીએમએ જણકારી આપી કે, નહેરૂ ટ્રોફી બોટ રેસ કેન્સલ કરી દેવામાં આવી છે.\nFirst published: August 09, 2018, 14:32 IST


પૃષ્ઠ:Saraswati Chandra Part 2.pdf/૧૧૭ - વિકિસ્રોત\nપૃષ્ઠ:Saraswati Chandra Part 2.pdf/૧૧૭\nવિચાર – કેમ સુઝયો ? હવે શું થવાનું હશે ? એ શબ્દ ખરા પડે તો સંસાર કેવો સુનો થઇ જાય – મ્હારા ચતુર વિના તે કેમ જીવાય ? એવા દિવસ શી રીતે ગાળ્યા જાય?” આ અને આવા આવા અનેક પ્રશ્નો મનમાં પુછતી પુછતી, સાહસરાય જીવતો છતાં તેના વગરની દુઃખબાનો સ્વભાવ આવો હોય તેમાં શી નવાઇ ? – એ વાતનો પોતાની અત્યારની સ્થિતિથી અનુભવ કર્યો જેવું કરતી, “હું મરી ગઇ હત તો મ્હારા ચતુરની કેવી વ્હલે થાત?” એ કલ્પનાનો ચીતાર આંખ આગળ ખડો કરતી, પોતે મરી ગઇ હોય અને વિદ્યાચતુર એકલો જીવતો હોય તો આ ઘર એને કેવું શૂન્ય લાગે – એવા એવા અનેક વિચાર કરતી કરતી, ગુણસુંદરી આંસુથી છલકાતી ચ્હોટતી આંખો મીંચવા લાગી, અને પોતાની છાતીના દુધ સાથે છાતીમાંના શોકમય ચિંતામય વિચાર પણ બાળક કુમુદસુંદરીને ધવરાવતી હોય તેમ તેને છાતી સરસી રાખી કલાંઠી વાળી પોતે જ ખાટલાની એક ઇસ હોય તેમ ઇસ ભેગી લપાઇ જઇ નિદ્રાવશ થઇ ગઇ અને નિદ્રામાં ને નિદ્રામાં થોડી થોડી વારે લવતી હતી અને ઓઠમાં ને ઓઠમાં રોતી હતી.\nરાત્રિ વેગભરી ચાલી જવા લાગી. વિદ્યાચતુરના ઘરમાં જુદી જુદી સ્થિતિમાં પડેલાં સઉ માણસોને નિદ્રારૂપી એક અવસ્થાએ ઝડપી લીધાં અને એક પછી બીજી એમ બધી ઘડિયો શાંત અને એકાંત અંધકારનાં પગલાં પેઠે ભરાવા લાગી. અંતે રાત્રિની ભરજુવાની પુરી થઇ હોય એમ પાછલી રાત જણાઇ, વૃદ્ધાવસ્થાપેઠે ઝાકળ આખા જગતને શીતળ કરી રહ્યું અને વ્હેલી ઉઠનારી ગુણસુંદરીની આંખ પાછી ઉઘડી ગઇ અને તે ઉઠી બેઠી થઇ. કોઇનો શબ્દ સરખો સંભળાતો ન હતો અને આંખ માત્ર એકલા બળતા દીવા સામું જોઈ રહી. રાત્રે કરેલી ચિંતા બીજે રૂપે સ્ફુરવા લાગી. આજ ન્હાવાનું હતું, હવેથી ઘરની લગામ પાછી પોતાના હાથમાં લેવાની હતી, અને થયેલા અનુભવનું ફળ શી રીતે લેવું તેનો વિચાર ગૃહિણી એકલી એકલી ઉત્સાહ ભરી કરવા લાગી. ટુંકામાં બધો વિચાર થઇ ગયો.\n“શો વિચાર કરવાનો હતો જે? એ તો છેસ્તો – બધું માથે ઉપાડી લેવું ઉપરથી બધો સામન જાતે લેઇ આવવો કે સુંદરને જવું ન પડે ને જેઠનું મ્હોં જોવું ન પડે. ઘડી ઘડી ઉપરથી આણવો પડે તે સામન નીચે આણી મુકવો, કોઇની પાસે માગવું ન પડે એમ પ્હેલેથીજ સામન લેઇ રસોઇ હાથે કરી નાંખવી, ને પીરસનારી તો રાણી ક્‌હેવાય માટે તે કામ વખતે બીજા કોઇને આગળ\n"https://gu.wikisource.org/w/index.php?title=પૃષ્ઠ:Saraswati_Chandra_Part_2.pdf/૧૧૭&oldid=87990" થી મેળવેલ


Aravalli – GSTV\nઅણીના સમયે બે ડેમમાં પાણી છોડવામાં આવતા ખેડૂતોને હાશકારો થયો\nઅરવલ્લી જિલ્લામાં અણીના સમયે બે ડેમમાંથી પાણી છોડાતા ખેડૂતોને હાશ થઇ છે. મેશ્વો અને માઝૂમ ડેમમાંથી ચોથા રાઉન્ડનું પાણી છોડવામાં આવ્યું છે. માઝુમ ડેમમાંથી કેનાલમાં 40 ક્યુસેક પાણી છોડાયું છે. જેનાથી ધનસુરા અને મોડાસા તાલુકાની 600 હેક્ટર જમીનમાં 1500થી વધુ…\nઅંબાજીથી નીકળેલી એકતા યાત્રા આજે પાલનપુર આવી પહોંચી હતી. જ્યાં રાજ્યના 290 ગોચરો ગાયબ થઈ ગયા હોવાનો અલ્પેશ ઠાકોરે ખુલાસો કર્યો હતો. તો બીજી તરફ બનાસકાંઠામાં કેટલાક ઠાકોર સમાજના આગેવાનો અલ્પેશથી નારાજ છે. તેમજ આક્ષેપ કરી રહ્યાં છે કે અલ્પેશ…\nઅલ્પેશ ઠાકોર પોતાની યાત્રામાં મશગૂલ અને તેની પાછળ 108 પોતાના રસ્તા માટે હેરાન\nકોંગ્રેસના ધારાસભ્ય અને ઠાકોર સેનાના નેતા અલ્પેશ ઠાકોરની એકતા યાત્રા દરમિયાન 108 એમ્બ્યુલન્સ અટવાઈ હતી. એકતા યાત્રા દરમિયાન વારંવાર સાયરન વગાડવા છતાં એમ્બ્યુલન્સને જગ્યા આપવામાં ન આવી. અકસ્માતમાં ઘાયલને એમ્બ્યુલન્સ લઈને જઈ રહી હતી. જે દરમિયાન એમ્બ્યુલન્સ અટવાઈ હતી. અંતે…\nમોડાસાની આર.ટી.ઓ કચેરીમાં કેટલાક એજન્ટ ગ્રાહકો પાસેથી ફોર્મ ભરાવવાથી લઇને ઓનલાઈન પેમેન્ટના નાણાં વસૂલી રહ્યાં છે. ઓનલાઇન પેમેન્ટ કે ફોર્મ ભરવા માટે દલાલો 100થી 200 રૂપિયાની વસૂલાત કરતા હોવાની ફરિયાદો મળી હતી. ત્યારબાદ મીડિયાએ અધિકારીનો સંપર્ક કર્યો હતો. મીડિયાએ આ…\nઅરવલ્લી જિલ્લાના ખેડૂતોએ મગફળી રિજેક્ટ કરાતાં હોબાળો મચાવ્યો\nઅરવલ્લી જિલ્લાના નાફેડ કેન્દ્ર પર ખેડૂતોએ હોબાળો મચાવ્યો. મગફળી વેચવા આવેલા ખેડૂતોએ તેમની મગફળી રિજેક્ટ કરાતાં હોબાળો મચાવ્યો. ખરીદ કેન્દ્ર પર મગફળી રિજેક્ટ કરાતાં ખેડૂતો વિફર્યા હતા. કચરો સાફ કરીને લાવવાનું કહેતાં ખેડૂતોએ હોબાળો મચાવ્યો હતો. જોકે હોબાળા બાદ નાફેડ…\nપતંગની મોજ પડી મોંઘી, ધાબા પરથી કિશોર નીચે પડકાયો, તો બીજી તરફ એક બાળકનું મોત\nઅરવલ્લીના માલપુરમાં કિશોર બીજા માળના ધાબા પરથી પતંગ ચગાવતો કિશોર ધાબા પરથી નીચે પટકાતા ઇજાગ્રસ્ત થયો હતો. પૃથ્વીસિંહ ગોહિલ નામનો કિશોર પતંગ ચગાવતા ઇજાગ્રસ્ત થતા સારવાર અર્થે મોડાસા હોસ્પિટલમાં ખસેડાયો હતો. તો પાલનપુરની ગ્રીન પાર્ક સોસાયટીમાં ઉતરાયણ પહેલા જ કરૂણ…\nઅરલ્લીના રસરોલી નજીક એલઆઈડીની પરીક્ષા આપવા જઈ રહેલા યુવકનું મોત થયું. યુવક કપંડવંજ પરીક્ષા આપવા જઈ રહ્યો હતો. જે દરમ્યાન ઝાડ સાથે મોટર સાયકલ અથડાતા યુવકનું ઘટન સ્થળે મોત થયુ હતું. તો બીજી તરફ અરવલ્લીના મોડાસાથી લોકરક્ષક દળની પરીક્ષા માટે…\nઆજે ગુજરાતની વિવાદાસ્પદ કહી શકાય તેવી એલઆરડીની એક્ઝામ છે. ગત્ત વર્ષે પેપર ફુટી જતા પરીક્ષા કેન્સલ કરવામાં આવી હતી. જેના કારણે વિદ્યાર્થીઓને હાલાકીનો સામનો કરવો પડ્યો હતો. ત્યારે આજે ફરી એક વખત પૂરતી વ્યવસ્થા વચ્ચે પરીક્ષા લેવાવાની શરૂઆત થઈ ચૂકી…\nઅરવલ્લીના મેઘરજના શિકારી પ્રાથમિક શાળા નંબર બેમાં વિદ્યાર્થી ઓરડામાં પુરાઇ જવાની ઘટનામાં તપાસના આદેશ અપાયા છે. શિકારી ગામની શાળામાં શિક્ષકોની બેદરકારીના કારણે વિદ્યાર્થી શાળાના ઓરડામાં પુરાઈ ગયો હતો. ધોરણ ૬માં અભ્યાસ કરતો મૌલિક ખરાડી આખી રાત ઓરડાને તાળુ મારી દેતા…\nજો આજે કોઈ રાજસ્થાન અમસ્તું જાય તો એવું બની શકે કે ભાઈ મજા કરીને આવશે\nગુજરાતમાં દારૂબંધી હોવાથી દારૂનાં શોખીનો રાજસ્થાન તરફ જતાં હોય છે. અંબાજી નજીક આવેલી રાજસ્થાન સરહદની ચેકપોસ્ટ પરથી રાજસ્થાન તરફ વાહનોની વિશેષ અવર જવર જોવા મળી. ત્યારે રાજસ્થાનથી ગુજરાત તરફ આવી રહેલાં વાહનોની છાપરી ચેકપોસ્ટ ઉપર પોલીસે સધન ચેકિંગ ઝુંબેશ આદરી…\nછેલ્લા કેટલાક દિવસથી ગુજરાત કોંગ્રેસમાં ચાલતા કકળાટની ચર્ચા વચ્ચે પાર્ટી નેતાઓએ એકજૂથ દેખાવવાનો પ્રયાસ કર્યો છે. અરવલ્લીમાં આયોજિત જન અધિકાર યાત્રામાં પ્રદેશ કોંગ્રેસના વરિષ્ઠ નેતાઓ એક મંચ પર જોવા મળ્યા હતા. પ્રદેશ કોંગ્રેસના યુવા અને વરિષ્ઠ નેતાઓની મધ્યસ્થીની જવાબદારી અહેમદ…\nગુજરાતમાં શિયાળો બરાબરનો જામે ત્યારે માઉન્ટ આબુ પણ જાણે સ્વિત્ઝરલેન્ડનો અહેસાસ કરાવે છે. આબુમાં સ્નો ફોલ તો નથી થતો પરંતુ ઠંડીનો પારો એટલો નીચે ગગડે છે કે ભલભલા ધ્રુજી જાય છે. શિયાળાનો જો બરાબર અહેસાસ કરવો હોય તો માઉન્ટ આબુની…\nગુજરાતના 15 જિલ્લામાં કોંગ્રેસ ભાજપને હંફાવી દેશે : લોકસભામાં 11 સીટો તો ફાઈનલ\n5 રાજ્યોના ચૂંટણી પરિણામો બાદ લોકસભાની ચૂંટણીમાં કોંગ્રેસને સ્વાભાવિક રીતે જ ઘણો ફાયદો થશે. વળી ગુજરાત વિધાનસભાની ચૂંટણીમાં કોંગ્રેસ મજબૂતીથી ઉભરી છે. રાજ્યના 15 જિલ્લા એવા છે કે જ્યાં ભાજપે કોંગ્રેસને રીતસરની હંફાવી દીધી છે અને આ 15 જિલ્લાઓની 11…\nઅરવલ્લીના બાયડના ધારાસભ્ય ધવલસિંહ ઝાલા સામે ખંડણીની ફરિયાદ દાખલ થઈ છે. હિંમતનગરના હડીયોલ ગામના શખ્સે ધવલસિંહ ઝાલા સામે 40 લાખની ખંડણી માંગી હોવાની ફરિયાદ નોંધાવી છે. જોકે, ધવલસિંહ ઝાલાએ પોતાના પર લાગેલા આક્ષેપ ખોટા હોવાની સ્પષ્ટતા આપી છે. વાત્રક ડેમમાં…\nઅરવલ્લીના હેડક્વાર્ટર PSI એચ.જે. ખરાડીનો દારૂ પીને હોબાળો કરવા મામલે સસ્પેન્ડ કરાયા છે. અરવલ્લી એસપીએ તાત્કાલિક અસરથી પીએસઆઇને સસ્પેન્ડ કર્યા હતા. શામળાજી પાસે દારૂ પીને પીએસઆઇએ બબાલ કરી હતી. જે મામલે દારૂના નશામાં હાઇવે પર વાહન ચાલકો સાથે મારામારીનો વીડિયો…\nઠાકોર સેનાના કેટલાક સમર્થકો આ રીતે સોશિયલ મીડિયામાં કોંગ્રેસ વિરુદ્ધ કરી રહ્યા છે પોસ્ટ\nકોંગ્રેસ દ્વારા જાહેર કરાયેલા નવા માળખામાં ઠાકોર સેનાને પ્રતિનિધિત્વ ન મળતા ઠાકોર સેનાએ હવે કોંગ્રેસ સામે બાંયો ચઢાવી છે. ઠાકોર સેનાએ કોંગ્રેસ વિરૂદ્ધ સોશિયલ મીડિયામાં પોસ્ટ મુકી અરવલ્લીમાં આગામી દિવસોમાં યોજાનારા કોંગ્રેસના સ્નેહમિલનનો બહિષ્કાર કરવાની હાકલ કરી છે. મહત્વનું છે…\nપ્રસિદ્ધ યાત્રાધામ શામળાજીમાં બે દિવસીય મેળાનો પ્રારંભ, હજારો ભક્તોએ કર્યા દર્શન\nપ્રસિદ્ધ યાત્રાધામ શામળાજીમાં બે દિવસીય મેળાનો પ્રારંભ થયો છે. બે દિવસ દરમિયાન હજારો ભક્તો મેશ્વોડેમની તળેટીમાં આવેલા નાગધરા કુંડમાં પવિત્ર સ્નાન કરશે અને કાળિયા ઠાકોરના દર્શન કરશે. તંત્ર દ્વારા લોકોને અડચણના પડે તે માટેની વ્યવસ્થા કરાઈ છે. WATCH ALSO\nઅરવલ્લીના મોડાસા સાર્વજનિક હોસ્પિટલમાં તબીબની બેદરકારીથી પ્રસુતાનું મોત નિપજ્યાનો આક્ષેપ લાગ્યો છે. ધનસુરાના રૂપણ ગામની પ્રેગનેન્ટ મહિલાને હોસ્પિટલ ખસેડાઈ હતી. જ્યાં ઓપરેશનમાં ભુલ થતા તેનું મોત નિપજ્યાનો પરિવારજનોએ આક્ષેપ લગાવ્યો છે. અરવલ્લી મોડાસા સાર્વજનિક હોસ્પિટલના ડોકટરની બેદરકારી સામે આવીડોકટરની બેદરકારીના…\nમગફળી : રાજ્યમાં ખેડૂતોના હોબાળા વચ્ચે થયો ખરીદીનો પ્રારંભ, સરકારના આયોજનો ફેલ\nઆજથી રાજ્યભરમાં સરકાર ટેકાના ભાવે મગફળી ખરીદી શરૂ થઈ છે.ટેકાના ભાવે મગફળી ખરીદી માટે રાજ્યમાં 122 સ્થળો પર ખરીદ કેન્દ્ર શરૂ કરાયા છે.સરકાર દ્વારા એપીએમસી ખાતે જ આ ખરીદ કેન્દ્ર શરૂ કરાયા છે અને ગત વર્ષે જે રીતે મગફળીમાં માટીકાંડ…\nમોડાસામાં મગફળી વેચાણનું ઓનલાઇન કેન્દ્ર શરૂ થયું, 2000થી વધુ ખેડૂતોએ કર્યું રજીસ્ટ્રેશન\nઅરવલ્લી જિલ્લામાં મગફળીને ટેકાના ભાવે ખરીદવા માટે ઓનલાઈન રજિસ્ટ્રેશન શરૂ કરવામાં આવ્યુ છે. મોડાસાના નવા માર્કેટ યાર્ડમાં મગફળી વેચાણનું ઓનલાઈન નોંધણી કેન્દ્ર શરૂ કરવામાં આવ્યુ છે. ત્યારે મોડાસા તાલુકામાં 411, બાયડ તાલુકામાં 650, ભિલોડા 328, મેઘરજ 28, માલપુર 125 અને…\nનવા વર્ષની શરૂઆત સાથે વેપારીઓએ ‘સોમવારે’ કરી ધંધાની ‘મંગળ’ શરૂઆત\nદિપાવલીના તહેવારોની પૂર્ણાહુતિ બાદ સૌ પોત પોતાના કામધંધે લાગી રહ્યા છે. ત્યારે અરવલ્લી જિલ્લામાં આજે લાભપાંચમ ના દિવસે પાંચ દિવસની દિવાળીના વેકેશન બાદ વેપારીઓએ પોતાના ધંધા રોજગારની શરૂઆત કરી. મોડાસામાર્કેટ યાર્ડમાં પણ આજે વેપારીઓએ એક બીજાને નવા વર્ષની શુભેચ્છા પાઠવીને…\nઅરવલ્લીઃ રજાઓના દિવસોમાં થતી ચોરીને રોકવા પોલીસનો માસ્ટર પ્લાન, સતત કરશે આ કામ\nરજાઓના સમયમાં ચોરી જેવી ઘટનાઓ રોકવા અરવલ્લી જિલ્લા પોલીસે સઘન ચેકિંગ હાથ ધર્યું. દિવાળી વેકેશન દરમિયાન ફરવા માટે મકાન બંધ કરીને જતા લોકોનાં મકાનોની સલામતી માટે જિલ્લા પોલીસ રજાઓના દિવસોમાં પણ પેટ્રોલિંગ હાથ ચાલુ રાખશે.મોડાસા ટાઉન પોલિસ શહેરના તમામ વિસ્તારોમાં…\nરોશનીથી જગમગી ઉઠ્યું શામળાજી મંદિર, શ્રદ્ધાળુઓની જામી ભીડ\nદિવાળી અને નવાવર્ષના પર્વ પર દેશભરના મંદિરોમાં શ્રદ્ધાળુઓ ઉમટી પડ્યા છે. ગુજરાત સહિતના મંદિરોને લાઈટની રોશની અને ફુલોથી શણગારવામાં આવ્યા છે. ત્યારે અરવલ્લીના જાણીતા યાત્રાધામ શામળાજી મંદિરને પણ વિશેષ રીતે શણગારી દેવામાં આવ્યુ છે. અને સમગ્ર મંદિર રોશનીથી જગમગી ઉઠ્યું…\nસારી આવક માટે કર્યું અડદનું વાવેતર પણ ભાવ ગગડીને તળીયે બેસી ગયા\nઅરવલ્લીમાં ચાલુ વર્ષે પણ પોષણક્ષમ ભાવ મળી રહે તે આશાએ અરવલ્લીના ખેડૂતોએ અડદનું વાવેતર કર્યું છે. પરંતુ તૈયાર પાક ખેડૂતોના ઘરમાં આવ્યો ત્યારે અડદના ભાવ ગગડીને તળીયે બેસી ગયા છે. ખેડૂતોને અડદના ભાવ ન મળતા બસોથી અઢીસો રૂપિયા નુકસાની વેઠવાનો…\nઅરવલ્લી જિલ્લાના લોકો માટે એક સારા સમાચાર, વધુ એક મળશે મેડિકલ કોલેજ\nઅરવલ્લી જિલ્લાના લોકો માટે એક સારા સમાચાર છે જિલ્લાને વધુ એક મેડિકલ કોલેજનો લાભ મળવા જઇ રહ્યો છે. આ માટે મોડાસામાં આયુર્વેદિક કોલેજ માટે જમીનની ફાળવણી પણ થઇ ગઇ છે. કોલેજ નિર્માણ માટે ફાળવાયેલી જમીન નવ હેકટર જેટલી છે…અને આ…\nઅંબાજી : અચાનક સ્ટેરિંગ લોક થઇ જતા 30 ટન બટાકા ભરેલ ટ્રક પહાડ સાથે ટકરાઇ\nઅંબાજી હદાડ રોડ પર અકલ્પનીય અકસ્માતની ઘટના બનવા પામી છે. 30 ટન બટાકા ભરેલી સંપૂર્ણ લોડેડ ટ્રકનું સ્ટેરિંગ અચાનક લોક થઇ ગયુ હતું. સ્ટેરિંગ લોક થઇ જવાથી ટ્રક ડ્રાયવરના કાબુમાં ન રહેતાં પહાડ સાથે ટકરાઇ ગઇ અને તેના કારણે ટ્રકમાં…\nઅરવલ્લીમાં સ્મશાનને ”કબર” બનાવી નાખતા લાશ6કલાક સુધી રઝળતી રહી…\nઅરવલ્લીના દેવની મોરી ગામે એક વિચિત્ર પ્રકારના વિવાદ ઉભો થયો છે. દરેક ગામ શહેરને પોતાનું નિશ્ચિત સ્મશાન હોય છે. પરંતુ દેવની મોરી ગામે સ્મશાન હોવા છતાં વિવાદે જોર પકડયું છે. કેમકે વનવિભાગ દ્વારા સ્મશાનમાં ખાડાઓ ખોદાયા છે અને શા માટે…


Mid Day Market 11 Jan 2021 - Invest Allign\nMid Day Market 11 Jan 2021\nનિફ્ટી-સેન્સેક્સ નવી ટોચ પર\nભારતીય બજાર ગેપ-અપ ઓપનીંગ દર્શાવી મજબૂત ટકી રહ્યું છે. નિફ્ટી 14480ની ટોચ બનાવી 14442 પર ટ્રેડ થઈ રહ્યો છે. જ્યારે સેન્સેક્સ 49 હજારની સપાટી પર પ્રથમવાર ટ્રેડ થયો છે. એશિયન હરિફોની સરખામણીમાં ભારતીય બજાર આઉટપર્ફોર્મન્સ દર્શાવી રહ્યું છે. જે સૂચવે છે કે તેજીવાળાઓ હજુ પણ બુલંદ છે.\nબજારને આઈટી-ઓટોનો સપોર્ટ\nભારતીય બજારને મુખ્ય સપોર્ટ આઈટી ક્ષેત્રનો મળ્યો છે. તમામ અગ્રણી આઈટી કંપનીઓ તેમની સર્વોચ્ચ ટોચ પર ટ્રેડ થઈ રહી છે. જ્યારે ઓટો કંપનીઓમાં પણ મજબૂતી જોવા મળી રહી છે. જ્યારે એનબીએફસી અને પીએસયૂ બેંક્સમાં નરમાઈ જોવા મળી રહી છે. આઈટી ઈન્ડેક્સ 2.6 ટકા વૃદ્ધિ સાથે 26900ની ટોચ પાર કરી ગયો છે. જ્યારે ઓટો ઈન્ડેક્સ 1.9 ટકાનો ઉછાળો દર્શાવે છે. એફએમસીજી ઈન્ડેક્સ પણ 0.9 ટકા જેટલો મજબૂત છે.\nઈન્ફોસિસ રૂ.6લાખ કરોડના માર્કેટ-કેપ નજીક, એચયૂએલને પાછળ રાખી\nઆઈટી કંપની ઈન્ફોસિસનો શેર5ટકા ઉછાળા સાથે રૂ. 5.82 લાખ કરોડના માર્કેટ-કેપ પર ટ્રેડ થઈ રહ્યો છે. તેણે એફએમસીજી અગ્રણી હિંદુસ્તાન યુનીલીવરને પાછળ રાખી દીધો છે. એચસીએલ ટેક્નોલોજી, વિપ્રો અને ટીસીએસ પણ નવી ટોચ પર ટ્રેડ દર્શાવી રહ્યાં છે.\nમારુતિમાં3ટકાથી વધુનો ઉછાળો\nગયા સપ્તાહે અઢી વર્ષની ટોચ દર્શાવ્યાં બાદ નવા સપ્તાહે પણ મારુતિ મજબૂતી દર્શાવી રહ્યો છે. કંપનીનો શેર 3.14 ટકા વૃદ્ધિ સાથે રૂ. 8200ની સપાટી પાર કરી ગયો છે. હીરોમોટોકો અને મહિન્દ્રા એન્ડ મહિન્દ્રા જેવા ઓટો કાઉન્ટર્સ પણ મજબૂતી દર્શાવી રહ્યાં છે.\nબેંક નિફ્ટી નરમ\nએચડીએફસી બેંકમાં 1.8 ટકાના ઉછાળા છતાં બેંક નિફ્ટી નરમાઈ દર્શાવી રહ્યો છે. કેમકે એસબીઆઈ સહિતની અન્ય ખાનગી બેંક્સ નેગેટિવ ટ્રેડ દર્શાવી રહી છે.\nસેન્સેક્સમાં 13 કાઉન્ટર્સ2ટકાથી વધુ મજબૂતી\nસેન્સેક્સમાં ઈન્ફોસિસ, એચસીએલ ટેક, ટીસીએસ સહિત લગભગ 13 જેટલા કાઉન્ટર્સ2ટકાથી વધુ મજબૂતી દર્શાવી રહ્યાં છે. જ્યારે બજાજ ફાઈનાન્સ, બજાજ ફિનસર્વ, લાર્સન, એસબીઆઈ અને એક્સિસ જેવા કાઉન્ટર્સ એક ટકાથી વધુનો ઘટાડો દર્શાવી રહ્યાં છે.\nમીડ-સ્મોલ કેપ્સમાં નરમાઈૉ\nનિફ્ટી મીડ-કેપ ઈન્ડેક્સ 0.6 ટકાથી જ્યારે નિફ્ટી સ્મોલ-કેપ ઈન્ડેક્સ 0.21 ટકાનો ઘટાડો દર્શાવી રહ્યો છે. ્બીએસઈ ખાતે પણ 3180 ટ્રેડેડ કાઉન્ટર્સમાંથી 1301માં સુધારો જ્યારે 1701માં નરમાઈ જોવા મળી રહી છે. આમ માર્કેટ બ્રેડ્થ નરમ ચાલી રહી છે.


cheating in cryptocurrency, ક્રિપ્ટો કરન્સીમાં ડબલ વળતરની લાલચ આપી ઠગે 12 લોકોને છેતર્યા - fraudsters cheated 12 people by offering double returns in cryptocurrency - I am Gujarat\nfraudsters cheated 12 people by offering double returns in cryptocurrency\nક્રિપ્ટો કરન્સીમાં ડબલ વળતરની લાલચ આપી ઠગે 12 લોકોને છેતર્યા\nEdited by Manish Kapadia | I am Gujarat | Updated: May 17, 2022, 10:48 AM\nઘોડાસરમાં આવેલા આવકાર હોલ નજીક મંગલમૂર્તિ ફ્લેટમાં રહેતા મિત ધર્મેશભાઈ સોનીનો સંપર્ક મનોજ શાહ સાથે થયો હતો. મનોજ શાહે મિતને ક્રિપ્ટો કરન્સીમાં રોકાણ કરવાનું કહ્યું હતું અને ડબલ વળતરની લાલચ આપી હતી. મનોજ શાહે સિબા નામની ક્રિપ્ટો કરન્સીના મલ્ટિ લેવલ માર્કેટિંગની એક સાઈટ બનાવી હતી. મનોજે મિતને પોતાના સિબા કોઈનમાં રોકાણ કરવાનું કહી ડબલ વળતરની લાલચ આપી હતી. મનોજની વાતોમાં આવી ગયેલા મિતે પોતે અને મિત્રો સહિત સંબંધીઓ પાસે પણ આમા રોકાણ કરાવ્યું હતું. સિબા કરન્સીમાં તેઓએ કુલ રુપિયા 12.45 લાખનું રોકાણ કર્યું હતું.\n
વર્ચ્યુઅલી મિતને પોતાના રુપિયા વધ્યા હોય એવું દેખાયું હતું. પરંતુ થોડા દિવસો બાદ મનોજે મિતને માત્ર 1.65 લાખ રુપિયા પરત કરીને વેબસાઈટ બધ કરી દીધી હતી.
\nઅમદાવાદઃ આજકાલ ક્રિપ્ટો કરન્સીમાં રોકાણ કરવા કે પછી ડબલ વળતરની લાલચ આપી લોકો સાથે છેતરપિંડીના કેસ વધી રહ્યા છે. આવો જ વધુ એક કિસ્સો અમદાવાદના ઘોડાસરમાંથી સામે આવ્યો છે. ઘોડાસરમાં રહેતા યુવકને ક્રિપ્ટો કરન્સીમાં રોકાણ (Fraud in cryptocurrency) અને ડબલ વળતરની લાલચ આપીને ઠગે છેતરપિંડી આચરી હતી. યુવકે પોતે તેમજ પોતાના મિત્રો, સંબંધીઓ પાસે પણ રોકાણ કરાવ્યુ હતુ. જે બાદ યુવકને રુપિયા 10.80 લાખ ગુમાવવાનો વારો આવ્યો હતો. જો કે, આ મામલે સાયબર ક્રાઈમ બ્રાંચમા ફરિયાદ નોંધાઈ હતી. જે બાદ સાયબર ક્રાઈમ બ્રાંચની (Ahmedabad crime) ટીમે આરોપીને ઝડપી પાડ્યો હતો. પોલીસે આ મામલે વધુ તપાસ હાથ ધરી છે.\nપ્રાપ્ત રિપોર્ટ મુજબ, ઘોડાસરમાં આવેલા આવકાર હોલ નજીક મંગલમૂર્તિ ફ્લેટમાં રહેતા મિત ધર્મેશભાઈ સોનીનો સંપર્ક મનોજ શાહ સાથે થયો હતો. મનોજ શાહે મિતને ક્રિપ્ટો કરન્સીમાં રોકાણ કરવાનું કહ્યું હતું અને ડબલ વળતરની લાલચ આપી હતી. મનોજ શાહે સિબા નામની ક્રિપ્ટો કરન્સીના મલ્ટિ લેવલ માર્કેટિંગની એક સાઈટ બનાવી હતી. મનોજે મિતને પોતાના સિબા કોઈનમાં રોકાણ કરવાનું કહી ડબલ વળતરની લાલચ આપી હતી. મનોજની વાતોમાં આવી ગયેલા મિતે પોતે અને મિત્રો સહિત સંબંધીઓ પાસે પણ આમા રોકાણ કરાવ્યું હતું. સિબા કરન્સીમાં તેઓએ કુલ રુપિયા 12.45 લાખનું રોકાણ કર્યું હતું.\nવર્ચ્યુઅલી મિતને પોતાના રુપિયા વધ્યા હોય એવું દેખાયું હતું. પરંતુ થોડા દિવસો બાદ મનોજે મિતને માત્ર 1.65 લાખ રુપિયા પરત કરીને વેબસાઈટ બધ કરી દીધી હતી. પોતે છેતરાયા હોવાનો અહેસાસ થતા સાયબર ક્રાઈમ બ્રાંચમાં મનોજ શાહ વિરુદ્ધ ફરિયાદ નોંધાઈ હતી. સાયબર ક્રાઈમ બ્રાંચે ગુનો નોંધીને તપાસ હાથ ધરી હતી. જે બાદ મનોજ શાહ નામના ઠગને પોલીસે ઝડપી પાડ્યો હતો. આ પહેલો કિસ્સો નથી કે કોઈ ક્રિપ્ટો કરન્સીના નામે છેતરાયું હોય. આવા અનેક કિસ્સાઓ ભૂતકાળમાં બની ચૂક્યા છે.\nતાજેતરમાં જ સુરતના કાપોદ્રામાં રહેતો અને કાપડનો વેપારી પણ ક્રિપ્ટોમાં રોકાણમાં કરવાની લાલચમાં છેતરાયો હતો. ઈન્સ્ટાગ્રામ પર એક લિંક મોકલી ક્રિપ્ટોમાં રોકાણ કરી 10થી 12 ટકા રિટર્ન મળવાની લાલચ આપી મહારાષ્ટ્રના ઠગોએ સુરતના વેપારીને રૂપિયા 6.84 લાખનો ચૂનો લગાવ્યો હોવાની ફરિયાદ સાયબર ક્રાઈમમાં નોંધાઈ છે. આ ઠગોએ વેપારી પાસે રૂપિયા જમા કરાવડાવ્યા પછી આઈડી બ્લોક કરી દઈ છેતરપિંડી આચરી છે.\nRead Next Storyઅમદાવાદી વેપારી સાથે 'ખેલાયેલ ખેલ'ના મોટા માથાને પકડવા પોલીસે આકાશ-પાતાળ એક કર્યા\nWeb Title : fraudsters cheated 12 people by offering double returns in cryptocurrency


લીંબડીની સબ જેલમાંથી ચાર કેદી ફરાર\nબેરેક નં.2નું તાળુ તોડી, દીવાલ કૂદીને ચારેય નાસી ગયા: પોલીસની નાકાબંધી: મામલતદારની ફરિયાદ કોઇએ કાને ન ધરી\nલીંબડી, તા. 13: લીંબડીની સબ જેલમાંથી કાચા કામના ચાર કેદી નાસી ગયા હતાં. જેલની બેરેકનું તાળુ અને દીવાલ પરની ગ્રીલ તોડીને નાસી ગયેલા ચારેય કેદીને ઝડપી લેવા નાકાબંધી કરાવવામાં આવી હતી.\nલીંબડીની સબ જેલમાંથી નાસી ગયેલા કેદીમાં મુળી, ચોટીલા, થાન, સાયલા, રાજકોટ અને સુરેન્દ્રનગરના હત્યા, લૂંટ અને ખંડણીના ગુનામાં પકડાયેલા મુળીના રામપરડા ગામના વિજય અનકભાઇ કરપડા, પત્નીના આપઘાતના ગુનામાં પકડાયેલા અંજારના ભીમાસર ગામના રમેશ ઉર્ફે જગદીશ રમજુભાઇ કારૂ, સાયલાની આંગડિયા પેઢીની લૂંટના ગુનામાં પકડાયેલા કચ્છના માંડવીના બિદડા ગામના મયુરસિંહ ઉર્ફે સાગર હરીસિંહ જાડેજા, થાનગઢના હત્યાના આરોપીને પોલીસને ચકમો આપીને નાસી જવામાં પકડાયેલા મૂળ મધ્યપ્રદેશના વતની હાલ રાજકોટના રેલનગરમાં રહેતાં દિનેશ ઉર્ફે દેવ રામજન્મ શુકલાનો સમાવેશ થયા છે.\nલીંબડી સબ જેલની બેરેક નં.2નું તાળુ તોડી અને જેલની ઉંચી દીવાલની ગ્રીલ તોડીને કાચા કામના ચાર કેદી વિજય કરપડા, રમશે ઉર્ફે જગદીશ કારૂ, મયુરસિંહ ઉર્ફે સાગર જાડેજા અને દિનેશ ઉર્ફે દેવ શુકલા નાસી ગયાની જાણ થતાં જિલ્લા પોલીસ વડા મહેન્દ્ર બગડિયા, ડીવાયએસપી બસીયા, એસઓજીની ટીમ સહિતનો કાફલો દોડી આવ્યો હતો. પોલીસની અલગ અલગ ટીમ બનાવીને નાસી ગયેલા કેદીઓને ઝડપી લેવા માટે નાકાબંધી કરાવવામાં આવી હતી. આ શખસો કઇ તરફ ભાગ્યા તેની વિગતો મેળવવા માટે સીસીટીવી કેમેરાના ફુટેજ ચેક કરવામાં આવી રહ્યા છે. આ બનાવ અંગે જેલર પરબતભાઇ હિંગોળભાઇ ગોયલની ફરિયાદ પરથી ગુનો નોંધવામાં આવ્યો હતો.\nમામલતદાર મહાવીરસિંહ ઝાલાના જણાવ્યા પ્રમાણે સબ જેલની સુરક્ષા જળવાઇ રહે તે માટે તેણે અવારનવાર પોલીસ વિભાગ અને કલેકટરને લેખીત રજૂઆત કરી હતી. પરંતુ તેની રજૂઆત અંગે કોઇ પગલાં ભરવામાં આવ્યા ન હતાં. તેના કારણે આજે ચાર કેદી નાસી છૂટવામાં સફળ રહ્યા છે.\nજેલર પરબતભાઇ ગોયલના જણાવ્યા પ્રમાણે તેની નોકરી સવારે9થી સાંજના6વાગ્યા સુધીની હોય છે. મારી નોકરી પુરી થયા બાદ જેલના પ્રશાસનની જવાબદારી પોલીસ સ્ટેશનના ચાર જેલ ગાર્ડને સોંપવામાં આવે છે. તેની બેદરકારીના કારણે આ ઘટના બની છે.\nડીવાયએસપી ડી.વી.બસીયાના જણાવ્યા પ્રમાણે નાસી ગયેલા કેદીઓને ઝડપી લેવા માટે તમામ રસ્તાઓ પર નાકાબંધી કરી દેવામાં આવી છે. મુખ્ય બજારના સીસીટીવી કેમેરાના ફુટેજ ચેક કરીને અલગ અલગ ટીમ બનાવીને તેને ઝડપી લેવા પ્રયાસ ચાલે છે.\nચાર કેદી નાસી ગયા બાદ જેલમાં સીસીટીવી કેમેરા ન હોવાનું બહાર આવ્યું છે. જેલમાં શા માટે કેમેરા લગાડવામાં આવ્યા નથી તે પણ એક તપાસનો વિષય છે. કેદીઓને નાસી જવા પાછળ જેલ ગાર્ડના પોલીસ કર્મચારીઓની સંડોવણી હોવાની શંકા વ્યકત થઇ રહી છે. તેના પરથી જેલ ગાર્ડના પોલીસમેન પ્રવીણ છગનભાઇ, હરદીપસિંહ સુરેન્દ્રસિંહ, વિનોદ ભગવાનભાઇ અને સંજય કાનજીભાઇની પૂછપરછ ચાલી રહી છે. જેલમાં લોખંડની ગ્રીલ અને તાળુ તોડવાના સાધનો કયાંથી અને કેવી રીતે આવ્યા? લાકડાની નીસરણી કયાંથી આવી? સફેદ રંગની સ્વીફટ કાર જેલ પાસે દેખાય હતી એ કાર કોની છે? તેના સહિતની તપાસ ચાલે છે.


51 K-9 Vajra howitzer guns made in Surat will be dedicated to the nation by Rajnath Singh | 51મી K-9 વજ્ર હોવિત્ઝર ટેન્ક રાષ્ટ્રને અર્પણ, રાજનાથ સિંહે કહ્યું, ભારતને હવે ડિફેન્સ સેક્ટર તરીકે વિકસાવીશું - Divya Bhaskar\n51 K9Vajra Howitzer Guns Made In Surat Will Be Dedicated To The Nation By Rajnath Singh\n51મી K-9 વજ્ર હોવિત્ઝર ટેન્ક રાષ્ટ્રને અર્પણ, રાજનાથ સિંહે કહ્યું, ભારતને હવે ડિફેન્સ સેક્ટર તરીકે વિકસાવીશું\nકે-9 વજ્ર હોવિત્ઝર ટેન્કમાં મજબૂત અને આત્મનિર્ભર ભારત નજર આવ્યું: રાજનાથ સિંહ\nઆર્મડ સિસ્ટમસ કોમ્પલેક્ષ નવા ભારતના નવા વિચારનું એક સશક્ત ઉદાહરણઃ રાજનાથ સિંહ\nસુરતઃ આજે કેન્દ્રીય રક્ષા મંત્રી રાજનાથ સિંહ એલ એન્ડ ટી હજીરા ખાતે પહોંચ્યા હતા અને 51મી કે-9 વજ્ર હોવિત્ઝર ગન(ટેન્ક) રાષ્ટ્રને અર્પણ કરી હતી. દરમિયાન રાજનાથ સિંહે જણાવ્યું હતું કે, પ્રાઇવેટ સેક્ટરમાં આર્મડ સિસ્ટમસ કોમ્પલેક્ષ નવા ભારતના નવા વિચારનું એક સશક્ત ઉદાહરણ છે. મેક ઈન ઈન્ડિયાએ હવે એક વાસ્તવિક આકાર લેવાનું શરૂ કરી દીધું છે. ભારત રક્ષા ક્ષેત્રમાં આત્મ નિર્ભરતા પર આગળ વધી રહ્યું છે. આઝાદ ભારતમાં ઘણા વર્ષો બાદ ડિફેન્સ મેન્યુફેક્ચરીંગમાં પ્રાઈવેટ સેક્ટર અંતર્ગત એક પરિણામ હાંસલ કર્યું છે. પહેલાં પ્રાઈવેટ સેક્ટર પર કોઈએ વિચાર્યુ ન હતું, વિચાર્યું હોય તો તેને અનુમતિ અને પ્રોત્સાહન મળ્યું ન હતું. જેથી ઈન્ડિયન ડિફેન્સ ઈન્ડસ્ટ્રી ભૂતકાળમાં પોતાના કામ પ્રમાણે પ્રોસેસ ન કરી શકી અને દેશ ઈમ્પોર્ટેડ આર્મડ પર સતત આગળ વધતી ગઈ. હવે સરકારે આ અંગે મેક ઈન ઈન્ડિયા અંતર્ગત કામ કર્યું છે. ભારતને હવે ડિફેન્સ સેક્ટર તરીકે વિકસાવીશું.\nભારત પોતાના પગ પર ઉભું થઈ રહ્યું છેઃ રાજનાથ સિંહ\nવધુમાં રાજનાથ સિંહે જણાવ્યું હતું કે, નેશનલ સેક્યુરિટીમાં પ્રાઈવેટ સેક્ટરની પણ અગત્યની ભૂમિકા રહી છે. કે-9 વજ્રમાં મજબૂત અને આત્મનિર્ભર ભારત નજર આવ્યું છે. ભારત પોતાના પગ પર ઉભું થઈ રહ્યું છે. હજીરા એલ એન્ડ ટી ખાતે પ્રાઇવેટ સેક્ટર આર્મડ સિસ્ટમસ કોમ્પલેક્ષે વિશ્વના ટોપ-5માં આર્મડ મેન્યુફેક્ચરીંગમાં આવી ગયું છે. ગર્વની વાત એ છે કે, આ ભારતની કંપની બનાવી રહી છે. 51 ટેન્કને સમયથી પહેલા સેનાને સમર્પિત કરી દેવામાં આવ્યા છે. કે-9 વજ્રમાં 80 ટકા ભારતમાં નિર્મિત પાર્ટ્સ છે. 12 હજાર લોકોને પ્રત્યક્ષ રીતે રોજગાર આપે છે. ડિફેન્સમાં ભારતને દુનિયામાં હબ બનાવવા માટે મહેનતની જરૂરિયાત છે. જે પણ સમસ્યા અને વાતો છે તે લઈ તમામ રોડ બ્લોકને દૂર કરીશું. આશા છે દેશ નવો મુકામ હાંસલ કરશે. એક તરફ તાપી નદી અને બીજી તરફ સમૃદ્રનો આશીર્વાદ તમને મળતો રહે.\nડિફેન્સ ક્ષેત્રને FDIમાં સ્થાન આપ્યું: રાજનાથ સિંહ\nરાજનાથ સિંહે જણાવ્યું હતું કે, સ્વતંત્ર ભારત બાદ પ્રાઇવેટ સેકટર સાથે મળી સૌથી સારું પ્રોજેકટ કરવામાં આવ્યું છે. જે અંગે ક્યારે વિચારયું નહીં અને જે લોકોએ વિચાર્યુ તેઓને અનુમતિ નહીં મળી. અમે વિશ્વનું સૌથી મોટુ આર્મડ સેક્ટર બને તે માટે વિચાર્યું છે. આર્મ્સ એરો સ્પેસમાં વર્ષ 2025 સુધી 26 બિલિયાન ડોલરનું લક્ષ્ય અને2લાખને રોજગાર આપવાનો નિર્ણય કર્યો છે. જેમાં પ્રાઇવેટ સેકટર અને ગવર્મેન્ટ સેક્ટર મળી કામ કરે છે. ડિફેન્સ લાઈસન્સને સરળ કરવામાં આવ્યાં હતાં. ડિફેન્સ ક્ષેત્રને FDIમાં સ્થાન આપ્યું છે.\nનેશનલ સિક્યુરિટીમાં પ્રાઇવેટ મદદ મળી શકે તે સાબિત કર્યું: રાજનાથ સિંહ\nવધુમાં જણાવ્યું હતું કે, બે ડિફેન્સ કોરિડોર સ્થાપિત કરવામાં આવ્યાં છે. 2019-24 વર્ષમાં5હજાર કોમ્પોન્ટ ભારતમાં સ્થાપિત કરવાનો લક્ષ્ય છે. મંત્રાલય દ્વારા ડિફેન્સ ઇન્વેસ્ટર્સ સેલની સ્થાપના કરી છે. નેશનલ સિક્યુરિટીમાં પ્રાઇવેટ મદદ મળી શકે તે સાબિત કર્યું છે.\n51 કે-9 વજ્ર હોવિત્ઝર ગન રાષ્ટ્રને અર્પણ\nમેક ઈન ઈન્ડિયા અંતર્ગત હજીરા સ્થિત એલ એન્ડ ટીએ ઓગષ્ટ-18માં નિર્માણ કરાયેલી કે-9 વજ્ર હોવિત્ઝર ટોપ જેવી વધુ 90 ગન આવનારા વર્ષોમાં તૈયાર કરીને રાષ્ટ્રને અર્પણ કરવાની જવાબદારી સોંપવામાં આવી છે. જેના ભાગરૂપે તા.19મી જાન્યુઆરી 2019ના રોજ હજીરા એલ એન્ડ ટી ખાતે પ્રથમ વખત કોઇ પ્રાઇવેટ સેક્ટરમાં આર્મડ સિસ્ટમસ કોમ્પલેક્ષનું નિર્માણ કરવામાં આવ્યું હતું. જેનું ઉદ્ઘાટન વડાપ્રધાન નરેન્દ્ર મોદીના હસ્તે કરાવવામાં આવ્યું હતું. આજે કેન્દ્રીય રક્ષા મંત્રી રાજનાથ સિંહ એલ એન્ડ ટી હજીરા ખાતે પહોંચ્યા હતા અને 51મી કે-9 વજ્ર હોવિત્ઝર ગન(ટેન્ક)ને રાષ્ટ્રને અર્પણ કરી હતી.\nકે-9 વજ્ર હોવિત્ઝર ગન આર્મીને અર્પણ\nએલ એન્ડ ટીના સૂત્રો પાસેથી મળતી માહિતી અનુસાર, વર્ષ 2018માં કુલ 100 ગન બનાવવા માટે કરાર થયા હતા. જેમાંથી કુલ 10 જેટલી ગન 2018માં તૈયારી કરીને તેનું રાજસ્થાન, જેસલમેર તથા જોધપુરમાં પરિક્ષણ થયા બાદ આર્મીને અર્પણ પણ કરવામાં આવી છે. કરાર પ્રમાણે વધુ 90 ગન બનાવવાની તૈયારી વર્ષ 2018થી શરૂ કરાયું હતું. જે સપ્ટેમ્બર 2019 સુધીમાં તૈયાર કરવાનો ટાર્ગેટ રાખવામાં આવ્યો હતો. આ કે-9 વજ્ર હોવિત્ઝર ગનના કેટલાંક પાર્ટનું એલ એન્ડ ટીના સ્પેશિયલ આર્મડ સિસ્ટમ કોમ્પલેક્ષમાં નિર્માણ થઈ રહ્યું છે. ત્યારે આજે ગુરૂવારે 51મી ગન રક્ષા મંત્રી રાજનાથ સિંહના હસ્તે એલ એન્ડ ટીમાં કે-9 વજ્ર હોવિત્ઝર ગન રાષ્ટ્રને અર્પણ કરાઈ હતી. ઉલ્લેખનીય છે કે, આ ગન બનાવવા માટે દક્ષિણ કોરીયા સાથે થયેલા કરાર આધારિત તેમાં એલ એન્ડ ટી પણ સહયોગ કરી રહી છે.\n43 કિમી દૂર સુધી નિશાન\nકે-9 વજ્ર હોવિત્ઝર ગન દ્વારા 47 કિલોના ગોળાને 43 કિમી દૂર સુધી ફાયર કરી શકાશે. ગોળાને લક્ષ્યથી 10 મીટર સુધી વાળી શકાશે. 50 ટન વજનની એક ગન 70 કિમીની સ્પીડે ગતિ કરી શકે છે.\nકે-9 વજ્ર હોવિત્ઝર ગનમાં કુલ 13 હજાર પાર્ટ‌્સ છે\nદ. કોરીયા સાથે એલ એન્ડ ટીએ આ ગનનો પ્રોગામ ડિઝાઇન કર્યો છે. કે9 વજ્ર હોવિત્ઝર ગનમાં કુલ 13 હજાર પાર્ટસ છે. જેને એલ એન્ડ ટીની5પ્લાન્ટ્સ સહિત કુલ 400 એસએમઇ કંપનીઓ તૈયાર કરે છે. એલ એન્ડ ટીના કુલ9પ્લાન્ટ છે છતાં 4500 કરોડના હાન્વ્યા ટેકનોલોજી સાથે થયેલા કરાર આધારિત વધુ 90 ગન બનાવવા પ્રાઇવેટ સેક્ટરમાં પ્રથમ આર્મડ સિસ્ટમ્સ કોમ્પ્લેક્સ તૈયાર કરાયું છે.10 ગનનું સપ્ટેમ્બરમાં આર્મીને લોકાર્પણ બાદ ફેઇઝ-2માં ગનનું ઉત્પાદન શરૂ થઇ ચૂકયું છે. આ કોમ્પ્લેક્સમાં 13 હજાર પાર્ટસ અને સ્ટીલની પ્લેટ્સ એક છેડેથી અંદર આવે છે અને બીજા છેડેથી એસેમ્બલ થઇને કોમ્પ્લેક્સની બહાર નીકળે છે.\nકે-9 વજ્ર ટેન્કની વિશેષતા\n50 કિમી સુધીનું લક્ષ્યનું નિશાન બનાવી શકે છે\nઓપરેશનલ રેન્જ 480 કિમીની છે\n15 સેકન્ડમાં3ગોળા ફેંકી શકે છે\nઅગાઉની બોફોર્સ તો એક્શનમાં આવતા પહેલા પાછળ જતી હતી પણ આ ઓટોમેટીક છે


તિરૂમાલા દાગીનાઓ દર્શાવવા માટે તૈયાર છે\nસુરક્ષાને લઈને શંકા દુર કરાશે\nતિરૂમાલા, તા.૨૧ : તિરૂમાલા તિરૂપતિ દેવાસ્થાનમેં કેટલીક મહત્વની જાહેરાતો કરી દીધી છે. તિરૂમાલા તિરૂપતિ દેવાસ્થાનમ અને મુખ્ય પૂર્વ મંદિરના અધિકારી એવી રામન્ના વચ્ચે ચાલી રહેલા વિખવાદ વચ્ચે હવે જાહેરાત કરવામાં આવી છે કે જો આગમા શાસ્ત્રાસ પરવાનગી આપશે તો મંદિર સંસ્થા તમામ સુરક્ષા પાસાઓને લઈને થયેલી શંકાઓને દુર કરવા તમામ દાગીના જાહેર જનતા માટે રજુ કરવા તૈયાર છે. ટીટીડીના મુખ્ય કારોબારી અધિકારી અનિલકુમાર સિંઘલે કહ્યું છે કે જો પરવાનગી મળશે તો મંદિર સંસ્થા તમામ દાગીનાઓને રજુ કરશે. ઈઓ દ્વારા કરવામાં આવેલી આ જાહેરાતથી નવી સમસ્યા ઉભી થઈ ગઈ છે. જોકે આને લઈને સામાન્ય શ્રદ્ધાળુોમાં પણ ચર્ચા છે. રામન્ના દ્વારા કિંમતી દાગીનાઓ ને પથ્થરો તથા અન્ય ચીજવસ્તુઓમાં સીબીઆઈ તપાસની માંગ કરી હતી. છેલ્લા ૨૨ વર્ષોમાં જે ચીજવસ્તુઓ ગુમ થઈ ગઈ છે તેમાં સીબીઆઈ તપાસની માંગ કરવામાં આવી હતી. સિંઘલનું કહેવું છે કે જો શાસ્ત્રાસ મંજુરી આપશે તો કોઈપણ ચીજ છુપાવવામાં આવશે નહીં. ટીટીડી દ્વારા થ્રીડી ફોર્મેટમાં આને રજુ કરવામાં આવશે. જાહેર જનતા માટે મ્યુઝિયમમાં પણ તેના ફોટાઓ મુકવામાં આવશે. તેમનો અંગત અભિપ્રાય આ પ્રકારનો રહેો છે. રામન્ના દ્વારા કરવામાં આવેલા આક્ષેપોના જવાબમાં સિંઘલે કહ્યું છે કે ટીટીડીના કર્મીઓ દરેક ચીજવસ્તુઓને સુરક્ષિત રાખવા માટે ખૂબ જ મહેતન કરી રહ્યા છે. હાલમાં જ કેટલીક ચીજવસ્તુઓ ગુમ થઈ ગઈ હોવાના અહેવાલોથી હોબાળો મચી ગયો હતો.


Breaking : મહારાષ્ટ્ર વિધાનસભા ભંગ થવાની દિશામાં? સંજય રાઉતે ટ્વિટ કરીને સંભાવના વ્યક્ત કરી. BJ\nBreaking : મહારાષ્ટ્ર વિધાનસભા ભંગ થવાની દિશામાં? સંજય રાઉતે ટ્વિટ કરીને સંભાવના વ્યક્ત કરી. BJP વિધાયકોને મુંબઈ પહોંચવા કહેવાયું\nMaharashtra Political Crisis : ગઈકાલે વહેલી સવારથી મહારાષ્ટ્રમાં ચાલી રહેલી રાજકીય કટોકટી હવે એક નિર્ણાયક વળાંક પર પહોંચી હોય એવું લાગી રહ્યું છે. એકનાથ શિંદેના બળવા પછી અત્યાર સુધી સંજય રાઉત સતત એવું કહી રહ્યા હતા કે મહારાષ્ટ્રમાં શિવસેના-કોંગ્રેસ-NCP ગઠબંધનની અઘાડી સરકારને ઉની આંચ નહિ આવે. પરંતુ થોડી વાર પહેલા રાઉતે પોતે જ ટ્વિટ કરીને જે કહ્યું, એના પરથી લાગી રહ્યું છે કે શિવસેનાએ પરિસ્થિતિનો સ્વીકાર કરી લીધો છે\nરાઉતે કહ્યું, “વિધાનસભા ભંગ થવા તરફ...”\nશિવસેનાના પ્રવક્તા સંજય રાઉતે થોડી વાર પહેલા ટ્વિટ કરીને કહ્યું છે કે મહારાષ્ટ્રની રાજકીય પરિસ્થિતિ વિધાનસભા થવા તરફ આગળ વધી રહી છે. ગુવાહાટી પહોંચેલા શિવસેનાના બળવાખોર નેતા એકનાથ શિંદેએ આજે સવારે દાવો કર્યો હતો કે તેમની પાસે 40 ધારાસભ્યોનો ટેકો છે. એ સિવાય બીજા પણ 10 વિધાયકો ટૂંક સમયમાં શિંદે સાથે જોડાઈ જશે, એવું મનાઈ રહ્યું છે. જો કે એકનાથ શિંદેએ સ્પષ્ટતા કરી હતી કે તેઓ સ્વર્ગીય બાળાસાહેબ ઠાકરે દ્વારા બનાવાયેલી શિવસેના પાર્ટીને તોડવા નથી માંગતા, પરંતુ તેમની માંગ એટલી જ છે કે પક્ષ કોંગ્રેસ-NCP સાથેનું ગઠબંધન તોડીને ભાજપ સાથે જોડાણ કરે.\nBJPના ધારાસભ્યોને મુંબઈ પહોંચવાની સૂચના\nબીજી તરફ BJPએ પોતાના ધારાસભ્યોને મુંબઈ પહોંચવાની સૂચના આપી દીધી છે. આ ધારાસભ્યો પૂર્વ મુખ્યમંત્રી દેવેન્દ્ર ફડણવીસના નિવાસસ્થાને પહોંચી રહ્યા છે. થોડા જ સમયમાં પક્ષના ઉચ્ચસ્તરીય નેતાઓ સાથે આ ધારાસભ્યની બેઠક યોજવામાં આવશે એવું મનાઈ રહ્યું છે.\nBJPએ પોતાના ધારાસભ્યોને મુંબઈ આવવા કહ્યું, એ પાછળ પણ ખાસ કારણ છે. આ પ્રકારની રાજકીય પરિસ્થિતિમાં રાજ્યપાલ વિશેષ સત્ર બોલાવી શકે છે. જો આવું સત્ર બોલાવવામાં આવે, તો એ સમયે પક્ષના તમામ ધારાસભ્યો વિધાનસભામાં હાજર હોવા જોઈએ. આ જ કારણોસર BJPએ પોતાના તમામ ધારાસભ્યોને મુંબઈ ખાતે હાજર થવા માટેની સૂચના આપી દીધી છે.\nશિવસેનાના ધારાસભ્યો પણ સૂર બદલવા માંડ્યા!\nકહેવાય છે કે પડે ત્યારે સઘળું સાથે જ પડે છે. શિવસેના માટે આ ઉક્તિ સાચી સાબિત થઇ રહી છે. સત્તાની લાલચે કોંગ્રેસ અને NCP સાથે ગઠબંધન કર્યા બાદ શિવસેના પોતાના ત્રણ દાયકા જુના સાથી એવા ભાજપને નીચો દેખાડવાની એક પણ તક ચૂકતી નહોતી. મહારાષ્ટ્રમાં પોતાનો કક્કો ખરો કરાવવા માટે શિવસૈનિકો ગમે ત્યારે હિંસાનો આશરો લેતા અચકાતા નથી. એમની આવી વૃત્તિ પાછળ માતોશ્રીનું બેકિંગ હોવાનું સ્પષ્ટ હતું. પરંતુ હવે એકનાથ શિંદેના જોરદાર પ્રહાર બાદ શિવસેનાની નક્કર એકતામાં જાણે ઉભા તડા પાડવા માંડ્યા છે.\nએક સમયે ઠાકરે પરિવાર સામે જ્યાં કોઈ હરફ ઉચ્ચારી નહોતું શકતું, ત્યાં શિંદે સિવાયના કેટલાક વિધાયકો પણ ધીમા સૂરે બોલવા માંડ્યા છે. આવા જ એક વિધાયક પ્રતાપ સરનાયકે કહ્યું છે કે શિવસેનાએ ભાજપ સાથે સંબંધો સુધારી લેવા જોઈએ. પ્રતાપ સરનાયકે કહ્યું કે, “મેં પહેલા પણ કહ્યું હતું કે શિવસેનાએ ભાજપ સાથે જ જવું જોઈએ!”


કેન્દ્ર સરકાર પર ભડક્યા કોંગ્રેસના જસબીર સિંહ ગિલ, બોલ્યા - જવાબદારીથી ન ભાગે સરકાર | Jasbir Singh Gill of the Congress, who was angry with the central government, said - the government does not run away from responsibility - Gujarati Oneindia\n2 hrs ago ઇમરાન ખાન જ રહેશે પાકિસ્તાનના વડાપ્રધાન, સંસદમાં સાબિત કર્યુ બહુમત, વિપક્ષને મોટો ઝટકો\n4 hrs ago એલવી પ્રસાદ ઇન્સ્ટિટ્યૂટ આંખની સારસંભાળ માટે ઉત્તમ, ન્યાયી વ્યવસ્થા પ્રદાન કરતી હોસ્પિટલ\n8 hrs ago Indiv VS England: અજિંક્ય રહાણેના ખરાબ ફોર્મને લઇ માંજરેકરે કહી આ વાત\n8 hrs ago પીએમ મોદીની રેલીમાં સામેલ થશે મિથુન ચક્રવર્તી અને સૌરવ ગાંગૂલી? ભાજપના નેતાઓએ આપ્યો જવાબ\n| Published: Sunday, January 24, 2021, 13:25 [IST]\nદિલ્હીની ત્રણ સરહદો પર બેઠેલા ખેડુતોની આંદોલન બીજા મહિનામાં પ્રવેશી રહી છે. તેઓ કૃષિ કાયદા વિરૂધ્ધના આંદોલન વચ્ચે સરકાર સાથે સતત વાતચીત પણ કરી રહ્યા છે. શનિવારે પણ ખેડૂત સંગઠન અને સરકાર વચ્ચે 11 માં રાઉન્ડની વાતચીત થઈ, જેમાં પરિણામ મળ્યું નથી. આવી સ્થિતિમાં, વાતચીતના આગલા રાઉન્ડ પર કોઈ નિર્ણય લેવામાં આવ્યો નથી. આ દરમિયાન કોંગ્રેસ પાર્ટીએ કેન્દ્ર સરકાર પર નિશાન સાધ્યું છે. કોંગ્રેસનું કહેવું છે કે, સરકારની જવાબદારી છે કે તે આગામી તબક્કાની વાટાઘાટો માટે નવી તારીખ નક્કી કરે અને તે તેનાથી ભાગી શકે નહીં.\nપંજાબના કોંગ્રેસના સાંસદ જસબીરસિંહ ગિલે કહ્યું છે કે જો 11 મી રાઉન્ડની વાતચીતમાં કોઈ પરિણામ નહીં આવે તો આગામી તારીખ નક્કી કરવાનું સરકારની જવાબદારી છે. તેમણે કહ્યું કે આ સરકારની સમસ્યા એ છેકે જ્યારે પણ તેમની નિષ્ફળતા આવે છે ત્યારે તેઓ પોતાનો દોષ કોઈ બીજા પર લગાવે છે. સરકારે 26 જાન્યુઆરીએ આ કાયદા રદ કરવાની જાહેરાત કરવી જોઈએ.\nપંજાબના કોંગ્રેસના સાંસદ જસબીરસિંહ ગિલે કહ્યું છે કે જો 11 માં રાઉન્ડની વાતચીતમાં કોઈ પરિણામ નહીં આવે તો આગામી તારીખ નક્કી કરવાનું સરકારની જવાબદારી છે. તેમણે કહ્યું કે આ સરકારની સમસ્યા એ છે કે જ્યારે પણ તેમની નિષ્ફળતા આવે છે ત્યારે તેઓ પોતાનો દોષ કોઈ બીજા પર લગાવે છે. સરકારે 26 જાન્યુઆરીએ આ કાયદા રદ કરવાની જાહેરાત કરવી જોઈએ.\nતમને જણાવી દઇએ કે, શનિવારે ખેડૂત સંગઠન અને સરકાર વચ્ચેની વાતચીતના 11 મા રાઉન્ડ દરમિયાન સરકારનું આકરૂ વલણ જોવા મળ્યું હતું. કૃષિ મંત્રી નરેન્દ્રસિંહ તોમારે કહ્યું હતું કે આ બેઠકમાં અમે સરકાર તરફથી ખેડૂતોને વધુ સારા વિકલ્પો આપ્યા છે, પરંતુ ખેડુતો તેમની જીદ છોડી દેવા તૈયાર નથી. આ બેઠક પછી ન તો સરકાર કે ન તો ખેડૂતોએ આગામી રાઉન્ડની વાટાઘાટો માટે કોઈ પ્રસ્તાવ મુક્યો હતો. જો કે, ખેડૂતોએ નિશ્ચિતપણે કહ્યું હતું કે જ્યારે સરકાર વાટાઘાટો માટે બોલાવે છે ત્યારે અમે આવીશું. બીજી તરફ, ખેડૂતો 26 જાન્યુઆરીએ દિલ્હીમાં ટ્રેક્ટર રેલી કાઢવાની તૈયારી કરી રહ્યા છે.\ncongress government farmers farmers protest કેન્દ્ર સરકાર કોંગ્રેસ સરકાર ખેડૂત વિરોધ પ્રદર્શન politics\nJasbir Singh Gill of the Congress, who was angry with the central government, said - the government does not run away from responsibility\nStory first published: Sunday, January 24, 2021, 13:25 [IST]


સ્કુલનાં બાથરૂમમાં વિદ્યાર્થીને દીવાલ પાછળ મળ્યો ગુપ્ત દરવાજો, અંદર જોયું તો હોશ ઊડી ગયા - Adhuri Lagani\nસ્કુલનાં બાથરૂમમાં વિદ્યાર્થીને દીવાલ પાછળ મળ્યો ગુપ્ત દરવાજો, અંદર જોયું તો હોશ ઊડી ગયા\nદરેક બાળક સ્કુલમાં અભ્યાસ કરતા વધારે મિત્રો સાથે મસ્તી કરવા માટે જાય છે. જે લોકો સ્કુલમાંથી નીકળી ચુક્યા છે, તેમને સ્કુલ સાથે જોડાયેલી ઘણી મસ્તી ભરેલી વાતો હંમેશા યાદ આવતી રહે છે. પરંતુ સ્કુલ ની વસ્તી ઘણી વખત એવું રૂપ લઈ લેતી હોય છે, જે કોઈને પણ આશ્ચર્યચકિત કરી શકે છે. આજ હાલમાં જ એક બાળકની સાથે કંઈક આવું થયું હતું, જ્યારે તેને સ્કુલના બાથરૂમમાં કંઈક એવું નજર આવ્યું, જેને જોઈને તેના હોશ ઉડી ગયા હતા.\nડેલી સ્ટારનાં રિપોર્ટ અનુસાર હોડયુરસ નાં રહેવાવાળા વિદ્યાર્થી એ હાલમાં જ ટિકટોક પર એક વીડિયો પોસ્ટ કર્યો છે, જેમાં ફક્ત ૪ દિવસમાં ૨૫ મિલિયન થી વધારે લોકોએ તેને જોયેલ છે. વીડિયોમાં વિદ્યાર્થી પોતાના બાથરૂમ માં પ્રવેશ કરે છે અને દરવાજાની બાજુમાં એક ક્યુબિકલ ને જુએ છે. બાળકે જોયું કે દીવાલ પર કોંક્રીટને દુર કરેલી છે અને એક નાનો દરવાજો ખુલ્લો છે.\nબાળકે જ્યારે દરવાજો ખોલીને અંદર જોયું તો અંદર એક નોટ લખેલી હતી, જેને જોઈને દંગ રહી ગયો હતો. કાગળનાં ટુકડામાં “એન્ટર” લખેલું હતું. તે નાના દરવાજાની અંદર જ્યારે બાળકે જોયું તો તેના હોશ ઉડી ગયા. કારણ કે તેની અંદર એક ખાલી સુરંગ જેવું બનેલું હતું. જેની અંદર બિલકુલ અંધારું હતું. બાળક તે સુરંગ જોઈને આશ્ચર્યચકિત થઇ ગયો હતો.\nસોશિયલ મીડિયા પર લોકોએ પણ પોતાની પ્રતિક્રિયા આપેલી છે. ઘણા લોકોએ કહ્યું હતું કે શક્ય છે કે જ્યાં પહેલા સ્કુલ હતી, ત્યાં જેલ રહેલી હોય અને કોઈએ જેલમાંથી ભાગવા માટે આ સુરંગ બનાવેલી હોય. એક વ્યક્તિએ તો મજાકમાં લખ્યું હતું કે સ્કુલ પોતે એક જેલ હોય છે, કદાચ બાળકોએ ભાગવા માટે સુરંગ બનાવી હશે. વિડિયોનાં અંત ભાગમાં સુરંગની અંદર નો નજારો ખુબ જ ડરામણો હતો. જોકે તેની અંદર કંઈ હતું નહીં. પરંતુ સોશિયલ મીડિયા યુઝર્સને તેમાં પણ ખુબ જ ડરામણું નજર આવતું હતું. કોઈએ લખ્યું હતું કે “એન્ટર” સાઇન ની સાથે કોઈને હાથ અને સ્લીવ નજર આવ્યા? જ્યારે એક વ્યક્તિએ તેવું જ લખ્યું હતું કે એન્ટર સાઈન ની નીચે એક હાથ બનેલો છે.\nમુકેશ અંબાણીને પાછળ રાખીને આ ભારતીય બિજનેસમેન બની ગયા એશિયાનાં સૌથી અમીર વ્યક્તિ\nઆકાશ અંબાણીએ પોતાના વોચમેન પાસે માંગવી પડી હતી માફી, મુકેશ અંબાણી પણ થઈ ગયા હતા નારાજ


Business: Take care of this matter before filing an IT return\nITR ફાઇલ કરતા પહેલા આ બાબતનું રાખશો ધ્યાન, તો રિફંડ આવશે સીધું બેંક ખાતામાં\nApril 28, 2019 | 10:32 am IST\nતમે હજી સુધી આઇટીઆર ફાઇલ દાખલ કરી નથી તો આ રીતે તેને ફાઇલ કરવાની રીત અનુસરો અને સરળ રીતે રિફંડ મેળવો. એસેસમેન્ટ ઇયર 2019-20 માટે IT રિટર્ન ભરવાની છેલ્લી તારીખ 31 જુલાઇ, 2019 છે. તેથી, આઇટીઆર ફાઇલ કરતા સમયે આ બાબતોને ધ્યાન રાખો. આ સરળ રીતથી 15 મિનિટમાં ઓનલાઇન આઈટીઆર ફાઇલ કરી શકાય છે. આઇટીઆર ફાઇલ કરતા પહેલા, આવકવેરા વિભાગના સામાન્ય નિર્દેશ વિશે જાણવું મહત્વપૂર્ણ છે, તેથી પ્રથમ તે વાંચી લો. આઈટીઆર ફાઇલ કરતા પહેલાં તે વિશે બધું જ જાણવું જરૂરી છે.\nનાણાંકીય વર્ષ 2018-19 માટે ઇનકમ ટેક્સ રિટર્ન ભરવાની પ્રક્રિયા શરૂ થઇ ગઇ છે. જો તમે IT રિટર્ન ભરી રહ્યાં છો તો તમારે આ કામ પહેલાં કરી લેવું જોઇએ. કેમ કે, ઇનકમ ટેક્સ ડિપાર્ટમેન્ટ માત્ર ઇ-રિફંડ આપી રહ્યું છે. એટલે રિફંડ સીધું જ ટેક્સપેયર્સના બેંક ખાતામાં મોકલાઇ રહ્યું છે.\nબેંક ખાતા સાથે PAN લિંક કરો. ઇનકમ ટેક્સ ડિપાર્ટમેન્ટની એડવાઇઝરી પ્રમાણે, ટેક્સ રિફંડ મેળવવા માટે ટેક્સપેયર્સે તેમના બેંક ખાતાને PAN સાથે લિંક કરવું પડશે. જો તમે તમારું બેંક એકાઉન્ટ PAN સાથે લિંક નથી કર્યું તો ઇનકમ ટેક્સની વેબસાઇટ https://www.incometaxindiaefiling.gov.in પર જઇને ખાતાને પાન સાથે લિંક કરી શકો છો. આનાથી ટેક્સપેયર્સને ટેક્સ રિફંડ સીધું બેંક ખાતામાં મળી જશે, જે સુરક્ષિત છે. હાલ, ઇનકમ ટેક્સ ડિપાર્ટમેન્ટ ટેક્સપેયર્સને રિફંડ તેમના બેંક ખાતા અથવા બેંક પે ચેક દ્વારા કરે છે.\nદેશનાં આઠ મુખ્ય સેક્ટરનાં ઉત્પાદનમાં 15 ટકાનો ઘટાડો


bollywood anil kapoor doppelganger arif khan facing hard time says i have only 3200 rs left– News18 Gujarati\nLockdownના સમયે અનિલ કપૂરના હમશક્લ પર તૂટ્યો મુશ્કેલીનો પહાડ\nઅનિલ કપૂરનો હમશક્લ આરિફ\nઆરિફે જણાવ્યું કે હવે તેની પાસે ખાલી 3200 રૂપિયા બચ્યા છે.\nLast Updated:April 13, 2020, 18:47 pm\nલોકડાઉનમાં બોલિવૂડમાં કામ કરતા સાઇડ એક્ટર અને જૂનિયર આર્ટીસ્ટની સ્થિતિ કફોડી થઇ છે. કોરોના વાયરસ અને લોકડાઉનના કારણે ફિલ્મોની શૂટિંગ સંપૂર્ણપણે બંધ છે. બોલિવૂડના મિસ્ટર ઇન્ડિયા એટલે કે અનિલ કપૂર (Anil Kapoor) ના હમશક્લ હાલ આર્થિક તંગીનો સામનો કરી રહ્યા છે. બોલિવૂડમાં અનિલ કપૂરના હમશક્લનું નામ છે આરિફ ખાન. જે કેટલીક ફિલ્મોમાં અનિલ કપૂરના બોડી ડબલનો રોલ કરી ચૂક્યા છે. પણ કોરોના વાયરસ અને લોકડાઉનના કારણે તેમની આર્થિક હાલત કફોડી થઇ છે.\nસ્પોર્ટબોય સાથે વાત કરતા આરિફે જણાવ્યું કે મારી પાસે હવે ખાલી 3200 રૂપિયા બચ્યા છે. મારી આવી હાલત ક્યારેય નહતી. હું ઠીક ઠાક કમાઇ લેતો હતો. મારે અનેક પેટ પાળવાના છે માટે હું વધુ બચાઇ નહતો શકતો. આરિફનું કહેવું છે કે કોરોના વાયરસના કારણે તેમની કમાણી ઓછી થઇ ગઇ છે. જો કે આરિફે સાથે તે પણ કહ્યું કે ફેડરેશન ઓફ વેસ્ટર્ન ઇન્ડિયા સિને એમ્પ્લોઇ ડેલી વેજ પર કામ કરતા લોકોની મદદ કરવા આગળ આવી છે તે સારી વાત છે.\nતમને જણાવી દઇએ કે આરિફ ખાને ફિલ્મ નાયકમાં અનિલ કપૂરના બોડી ડબલનું કામ કર્યું હતું. ફેડરેશન ઓફ વેસ્ટર્ન ઇન્ડિયા સિને એમ્પ્લોય દ્વારા આરિફ જેવા અનેક જૂનિયર આર્ટીસ્ટને મદદ કરવામાં આવી રહી છે. આમાં હાલમાં જ અજય દેવગણ અને રોહિત શેટ્ટીએ 51-51 લાખ રૂપિયા દાન કર્યા છે. અને સલમાન ખાને પણ 25,000 લોકોની મદદની જવાબદારી ઉપાડી છે.\nFirst published:April 13, 2020, 18:47 pm\narif khancoronavirusLock downઅનિલ કપૂરબોલીવુડમુંબઇ\nGuru purnima 2021 : મણિનગર સ્વામિનારાયણ ગાદી સંસ્થાન મંદિરે ગુરુપૂર્ણિમા ઉત્સવની ઉજવણી\nગુજરાત યુથ કોંગ્રેસ ચૂંટણીમાં મહિલા ઉમેદવારની ઉંમરનો શું છે વિવાદ?\nDon રવિ પુજારીની In side Story: આ ગેંગસ્ટર 11 ભાષા જાણતો, પુત્રીને સાયકોલોજીસ્ટ બનાવી\nઅમદાવાદ : પડયા પર પાટું, ટ્રાન્સફર કરેલ રૂપિયા જમા ન થતા કસ્ટમર કેરમાં ફોન કરવો ભારે પડ્યો\nમુંબઈમાં Big Accident : વર્લી વિસ્તારમાં બિલ્ડીંગની લિફ્ટ ધરાશાયી, 4ના મોત,6હજુ ફસાયેલા\nTokyo Olympics: દિપીકાકુમારી અને પ્રવીણ જાધવની જોડીની હારી, કોરિયા ટોપ4માં\nHungama2Review : ફિલ્મ બનાવવાની ફેક્ટરી પ્રિયદર્શનનું એક ખરાબ પ્રોડક્શન છે 'Hungama 2'


નીના માટવીએન્કોએ સ્વીકાર્યું કે તેણી તેની પુત્રીને છેતરતી હતી: આર્સેન મિર્ઝોયાન દોષિત છે - પ્રદર્શન વ્યવસાય 2022\nયુક્રેનના પીપલ્સ આર્ટિસ્ટ નીના માટવીએન્કોએ લાંબા સમયથી પ્રથમ વખત ખૂબ જ નિખાલસ ઇન્ટરવ્યુ આપ્યો.\nસિંગર નીના માટવીએન્કો ઇન્ટર ટીવી ચેનલ પર પોઝાઓચી પ્રોગ્રામની મહેમાનો બની હતી, જ્યાં અનાસ્તાસિયા દૌગુલે સાથેની એક મુલાકાતમાં તેણે કબૂલાત કરી હતી કે તેણી તેની પુત્રી એન્ટોનીનાને આર્સેન મિર્ઝોયાન સાથે અફેર કરતા અટકાવવા માટે કરી રહી છે.\nનીના મિત્રોફાનોવના છુપાવતી નથી કે તેણે તરત જ તેના જમાઈ - પ્રખ્યાત ગાયક આર્સેન મિર્ઝોયાનને સ્વીકાર્યો ન હતો. શરૂઆતમાં, તેણીએ તેના અને તેની પુત્રી ટોન્યા વચ્ચેના સંબંધોને છેતરવાનો પ્રયાસ પણ કર્યો.\nમારે આ લગ્ન નથી જોઈતા. તેથી, મેં ટોનને સલાહ આપી કે તેણીએ તેને પત્ર લખવો જોઈએ જેથી તે અહીં ન આવે. હું તેની સાથે ખોટું બોલ્યો. પરંતુ તેણીએ હજી પણ તે પોતાની રીતે કર્યું. હું તેમનું યુનિયન ઇચ્છતો ન હતો, કારણ કે ત્યાં બે બાળકો છે. અને મારા માટે આ એક સ્પષ્ટ "ના" છે. હું તેને માનતો ન હતો. પાછળથી મને સમજાયું કે તે એક સામાન્ય વ્યક્તિ છે.\nહવે સાસુ અને વહુ વચ્ચે ખૂબ જ વિશ્વાસનો સંબંધ છે. આર્સેન ઘણીવાર સર્જનાત્મક સલાહ માટે નીના મિત્રોફાનોવના તરફ વળે છે.\nહું તેની સાથે પુત્ર જેવો વ્યવહાર કરું છું. તે કંઈક લખશે - અને તે મારી પાસે આવે છે જેથી હું સાંભળીશ. મને આશ્ચર્ય થયું, પણ આનંદ થયો. તેણીએ કહ્યું કે સારું કે ખરાબ. મને પહેલી જ ટિપ્પણી યાદ છે, જ્યારે મેં તેના ગીતો સાંભળ્યા, - તે શબ્દો ઉચ્ચારતો નથી: કોઈ અંત નથી, મધ્યમાં તે શબ્દો ચાવે છે. અને તે સાંભળવા લાગ્યો\nહકીકત એ છે કે તેણે અને ટોન્યાએ તેમની પુત્રીનું નામ નીના રાખવાનું નક્કી કર્યું તે જમાઈ તરફથી સાસુ પ્રત્યેના આદરની વાત કરે છે.\nઅમે વિચાર્યું કે અમારી પુત્રીનું નામ મારી માતાના નામ પર રાખવું ખૂબ જ સુંદર હશે: નીના મિર્ઝોયાન. પરંતુ જ્યારે તેઓ નોંધણી કરાવવા આવ્યા, ત્યારે મારા પતિએ કહ્યું: “હું ઈચ્છું છું કે તેણી માટવીએન્કો બને. તે ખરેખર તમારી માતાના સન્માનમાં હતું અને તમારું સ્ત્રીલિંગ ચાલુ રહે છે. જો તેણી પણ ગાવા માંગતી હોય તો? તેથી અમારા પરિવારમાં હવે નીના માટવીએન્કો-વરિષ્ઠ અને નીના માટવીએન્કો-જુનિયર\n- Tonya Matvienko કહે છે.


Gujarati News » National » । Delhi Police busted illegal telephone exchange 50 thousand calls were coming daily from Pakistan\nદિલ્હી પોલીસે ગેરકાયદે ચાલી રહેલા ટેલિફોન એક્સચેન્જનો કર્યો પર્દાફાશ, પાકિસ્તાનથી આવતા હતા દરરોજ 50 હજાર કોલ\nઆ ગેરકાયદે ટેલિફોન એક્સચેન્જમાં ગલ્ફ દેશો, નેપાળ, યુએસએ, કેનેડા અને પાકિસ્તાનથી 1 લાખથી વધુ કોલ આવી રહ્યા હતા. પરંતુ આશ્ચર્યજનક બાબત એ છે કે માત્ર એકલા પાકિસ્તાનથી દરરોજ 50 હજાર કોલ આવતા હતા.\nPublish Date - 9:02 pm, Fri, 1 October 21 Edited By: Nidhi Bhatt Follow us -\nદિલ્હી પોલીસ સ્પેશિયલ સેલ (સાંકેતીક તસવીર)\nદિલ્હી પોલીસના સેન્ટ્રલ ડિસ્ટ્રિક્ટના સાયબર સેલ દ્વારા ગેરકાયદે ચાલી રહેલા ટેલિફોન એક્સચેન્જનો પર્દાફાશ કરવામાં આવ્યો છે. આ ટેલિફોન એક્સચેન્જ દ્વારા, દેશને માત્ર આર્થિક રીતે જ નહી પરંતુ દેશની સુરક્ષામાં પણ ક્યાક નુકસાન પહોચાડવામાં આવ્યું હોવાની સંભાવના છે. આ ગેરકાયદે ટેલિફોન એક્સચેન્જમાં ગલ્ફ દેશો, નેપાળ, યુએસએ, કેનેડા અને પાકિસ્તાનથી 1 લાખથી વધુ કોલ આવી રહ્યા હતા. પરંતુ આશ્ચર્યજનક બાબત એ છે કે માત્ર એકલા પાકિસ્તાનથી દરરોજ 50 હજાર કોલ આવતા હતા.\nગેંગનો લીડર ચાંદની ચોકનો રહેવાસી\nઆ ગેંગનો લીડર ઈરફાન દિલ્હીના ચાંદની ચોક વિસ્તારનો રહેવાસી છે.9મું પાસ ઈરફાન ટેકનીકલી ખૂબ જ મજબૂત છે અને તેણે પહેલા ટીવી અને મોબાઈલ ઠીક કરવાનું કામ કર્યું અને પોતાની ટેલિકોમની બધી જાણકારી મેળવીને ધીમે ધીમે તેણે દિલ્હીના હૌજકાજી વિસ્તારમાં એક ગેરકાયદે કોલ સેન્ટર તૈયાર કર્યું અને અહીંથી તેણે પોતાનો ગોરખ ધંધો શરૂ કર્યો. મુંબઈમાં પણ આ આરોપીએ નકલી ટેલિફોન એક્સચેન્જ ખોલ્યું હતું, પરંતુ પોલીસની કડકતાને કારણે ત્યાંથી ફરાર થઈ ગયો હતો.\nફેબ્રુઆરીમાં પ્રથમ વખત તપાસ એજન્સીઓના ધ્યાનમાં આવ્યું કે નકલી ગેરકાયદે ટેલિફોન એક્સચેન્જ ચાલી રહ્યું છે. ઇમરાન ખાનની તે સમયે દિલ્હીમાં ધરપકડ કરવામાં આવી હતી. તેની પુછપરછ બાદ આગળનો આ ખુલાસો થયો.\nસિપ સર્વરની મદદથી આ એક્સચેન્જમાં અત્યાર સુધીમાં વિવિધ દેશોમાંથી આશરે 40 મિલિયન કોલ ભારતમાં આવ્યા છે. શું આ કોલ્સના પૈસા હવાલા મારફતે ભારતમાં આવી રહ્યા હતા, દિલ્હી પોલીસ તેની તપાસ કરી રહી છે. આ કેસમાં દિલ્હી પોલીસે વધુ ત્રણ આરોપીઓની ધરપકડ કરી છે. સેન્ટ્રલ ડિસ્ટ્રિક્ટ સાયબર સેલે કુલ5આરોપીઓની ધરપકડ કરી હતી અને હાલમાં એક આરોપી ફરાર છે, જેના ઠેકાણે આ નકલી ટેલિફોન એક્સચેન્જ ચાલી રહ્યું હતું. આ એક્સચેન્જમાં કોલને દેશની સુરક્ષા માટે પણ ખતરો માનવામાં આવી રહ્યો છે. આથી દિલ્હી પોલીસ ઉપરાંત દેશની અન્ય એજન્સીઓ પણ તેની તપાસ કરી રહી છે.\nટેલિકોમ સેક્ટરને પણ થયું આર્થિક નુકસાન\nઆ ગેરકાયદે ટેલિકોમ એક્સચેન્જ 45 દિવસમાં સેટઅપ કરવામાં આવ્યું હતું અને ગેરકાયદેસર રીતે કામ કરી રહ્યું હતું. તપાસ એજન્સીઓના જણાવ્યા અનુસાર, આ સેટઅપ પર એક દિવસમાં 3,00,000 કોલ બહારથી આવતા હતા, જેના કારણે ભારત સરકાર અને ટેલિકોમ સેક્ટરને લગભગ દરરોજ આર્થિક નુકસાન થઈ રહ્યું હતું. મળતી માહિતી મુજબ, આ રેકેટને કારણે અત્યાર સુધી ભારત સરકાર અને ટેલિકોમ સેક્ટરને લગભગ 103 કરોડ રૂપિયાનું આર્થિક નુકસાન થયું છે.\nઆ પણ વાંચો : COVID-19 Vaccine: બાળકોની કોરોના રસીમાં થશે વિલંબ, ZyCov-D ની કિંમત નક્કી કરવામાં થઈ રહી છે સમસ્યા


કૂકડાને પરેશાન કરતો હતો આ યુવક, પછી જે થયુ તે જોઇને તમારી હસી છૂટી જશે\nViral Video / કૂકડાને પરેશાન કરતો હતો આ યુવક, પછી જે થયુ તે જોઇને તમારી હસી છૂટી જશે\nતાજેતરમાં એક વીડિયો સોશિયલ મીડિયા પર ખૂબ વાયરલ થઇ રહ્યો છે, જેમા એક કૂકડાને એક યુવક ખૂબ પરેશાન કરતો હોય છે, અને તે પછી જે થયુ તે જોઇને તમે તમારી હસી નહી રોકી શકો.\nhardik shah 03:20 PM 03 Sep 2021\nબહુ જૂની કહેવત છે કે મનુષ્ય હોય કે પ્રાણી, કોઈએ બિનજરૂરી રીતે કોઈને પરેશાન ન કરવું જોઈએ. કારણ કે, આ ચક્કરમાં ઘણી વખત પરિણામ જીવલેણ સાબિત થાય છે. એક છોકરાએ કૂકડા સાથે આવું જ કંઈક કર્યું હતુ. પછી, કૂકડાએ તેની સાથે શું કર્યું તે જોઈને તમે ચોક્કસ હસવા લાગશો. પરંતુ, છોકરો જીવનભર માટે આ પાઠ યાદ રાખશે. હવે આ ફની વીડિયો સોશિયલ મીડિયા પર વાયરલ થઈ રહ્યો છે અને યુઝર્સ તેના પર ખૂબ મજા લઇને કોમેન્ટ કરી રહ્યા છે.\nઆ પણ વાંચો – Viral Video/ ડ્રોનને ઉડતો જીવ સમજી મગરે પકડી પાડ્યો, જેવુ ગળવા ગયો કે નિકળવા લાગ્યો ધૂમાડો\nસામાન્ય રીતે કૂકડો એકદમ શાંત હોય છે. એટલું જ નહીં, ઘણા લોકોને તે ગમે પણ છે. ઘણા લોકો તેની સંભાળ પણ લેતા રહેતા હોય છે. તેની વિશેષતા એ છે કે તે કોઈ પણ કારણ વગર કોઈને પરેશાન કરતું નથી. હવે આ વીડિયો જ જુઓ, એક કૂકડો ઝાડની વચ્ચે બનેલા ઘરની બહાર આરામ કરી રહ્યો હતો. પરંતુ, એક છોકરો કોઈ પણ કારણ વગર તેને સતાવવા પહોંચી ગયો હતો. છોકરો તેના હાથમાં લાકડી લઈને વારંવાર તેને પરેશાન કરી રહ્યો હતો. છોકરાને જોઈને એવું લાગે છે કે જાણે તે તેને પકડવા આવ્યો હોય. જલદી જ તે કૂકડાને પરેશાન કરવાનું શરૂ કરે છે. તે પછી કૂકડો એટલો ગુસ્સે થાય છે અને એટલી ઝડપથી તેના પર હુમલો કરે છે. પરિણામ એ આવ્યું કે છોકરો ડરથી ભાગવા લાગ્યો. ઉતાવળમાં, તે પડી પણ જાય છે અને અંતે ભાગી જાય છે.\nઆ પણ વાંચો – Viral Video/ પોપટ મોબાઇલ લઇને ઉડી ગયો, ચાલુ હતો કેમેરો અને પછી જે રેકોર્ડ થયુ, જુઓ વીડિયો\nવીડિયો જોયા પછી તમે ચોક્કસ હસ્યા હશો. વળી, તમે એક મહાન પાઠ શીખ્યા જ હશો કે કોઈને પણ કોઈ કારણ વગર પરેશાન ન કરવું જોઈએ. લોકો આ વીડિયોને ખૂબ પસંદ કરી રહ્યા છે. આ વીડિયોને ‘hepgul5’ નામથી ઇન્સ્ટાગ્રામ પર શેર કરવામાં આવ્યો છે. હજારો લોકો અત્યાર સુધી આ રમુજી વીડિયો જોઈ ચૂક્યા છે અને તેને ખૂબ માણી રહ્યા છે.


Posted on 2:47 pm January 20, 2022 8:06 pm January 27, 2022 Author Nilay JComments Off on ક્યારે છે વસંત પંચમી? જાણો તેની શાસ્ત્રોક્ત પૂજા વિધિ અને શુભ મુહૂર્ત\nહિન્દુ શાસ્ત્રોમાં વસંત પંચમીનું ઘણુ મહત્વ રહેલુ છે. આ દિવસે જો યોગ્ય વિધિ અનુસાર ભગવાનની પૂજા અર્ચના કરવામાં આવે તો જીવનમાં અનેક સફળતા મળે છે. માઘ શુક્લ પંચમીના દિવસે વસંત પંચમીનો તહેવાર મનાવવામાં આવે છે. આ વર્ષે વસંત પંચમીનો પર્વ5ફેબ્રુઆરીએ શનિવારના રોજ આવશે. આ દિવસે માતા સરસ્વતીની આરાધના કરવામાં આવે છે. આ દિવસથી જ વસંત ઋતુની શરૂઆત થાય છે. આવો જાણીએ નવા વર્ષની વસંત પંચમીના શુભ મુહુર્ત.\nઆ વર્ષે વસંત પંચમી5ફેબ્રુઆરી શનિવારના રોજ આવશે. આ દિવસ વિદ્યાની દેવી માતા સરસ્વતીની પૂજા કરવા માટે સવારે3વાગ્યેને 47 મિનિટે શુભ મુહુર્ત શરૂ થશે. જે બીજા દિવસે એટલે કે રવિવારને તારિખ 6ના રોજ સવારે3વાગ્યેને 46 મિનિટે સમાપ્ત થશે. શાસ્ત્રોમાં જણાવ્યા પ્રમાણે વસંત પંચમીની પૂજા સુર્યોદય પછી અને સુર્યાસ્ત પહેલા કરવી સારી માનવામાં આવે છે.\nમાતા સરસ્વતી પ્રસન્ન કરવા માટે વસંત પંચમીનો દિવસ ખુબ શુભ માનવામાં આવે છે. જેથી આ દિવસે માતાને પ્રસન્ન કરવા માટે સવારે સ્નાન કર્યા બાદ સફેદ અથવા પીળા વસ્ત્રો પહેરો. પૂર્વ અથવા ઉત્તર દિશા તરફ મો રાખીને પૂજા કરો. આ ઉપરાંત માતાનું પીળા વસ્ત્રોમાં સ્થાપન કરો. ત્યારબાદ ચંદન,કેસર, હળદર, અક્ષત,પીળા ફુલ,પીળી મિઠાઈ,મિશ્રી,દહી, હલવો વગેરે જેવી સામગ્રી પ્રસાદના સ્વરૂપમાં માતાજીની સામે રાખો. આ ઉપરાંત પૂજા દરમિયાન સરસ્વતી માતાને સફેદ ચંદન સફેદ કે પીળા ફુલ જમણા હાથમાં રાખો. આ ઉપરાંત માતાને કેસર યુક્ત ખીર ધરો. પછી ‘ॐ સરસ્વત્યૈ નમ: નામના મંત્રનો જાપ કરો. આનાથી માતા પ્રસન્ન થશે અને તમારી દરેક મનો કામના પૂર્ણ થશે.\nઆપણા શાસ્ત્રોમાં જણાવ્યા પ્રમાણે શુક્લ પક્ષની પંચમી તિથિના દિવસે બ્રહ્માના મુખમાંથી માતા સરસ્વતી પ્રગટ થયા હતા. આ જ કારણે વસંત પંચમીના દિવસે માતા સરસ્વતીની પૂજા કરવાનું વિશેષ મહત્ત્વ છે. આપણા શાસ્ત્રોમાં એવી પણ માન્યતા છે કે આ દિવસે જો સાચા મનથી માતાની પૂજા કરવામાં આવે તો જ્ઞાન અને વિદ્યા પ્રાપ્ત થાય છે. શિક્ષા જેવી કોઈ પણ સારી વાતની શરૂઆત દિવસે જ કરવામાં આવે છે, આ ઉપરાંત જો તમે કોઈ નવા ઘરમાં રહેવા જવાનો પ્લાન કરી રહ્યા હોય તો પણ આ દિવસે તે માટે શ્રેષ્ઠ છે.


from november shahrukh khan and rajkuamr hirani will start shoot on bio bubble pattern taapsee pannu will appear in film | શાહરૂખ ખાન નવેમ્બરમાં રાજકુમાર હિરાણીની ફિલ્મનું શૂટિંગ શરૂ કરશે - entertainment\nPublished: 17th September, 2020 15:10 IST | Gujarati Mid-day Online Correspondent | Mumbai\nફિલ્મમાં કિંગ ખાનની સાથે તાપસી પન્નુ જોવા મળશે, 'બાયો બબલ' કનસેપ્ટના આધારે ફિલ્મનું શૂટિંગ થશે\nશાહરૂખ ખાન, રાજકુમાર હિરાણી\nલૉકડાઉન પછી બૉલીવુડની ફિલ્મોના શૂટિંગ શરૂ થઈ ગયા છે અને સેલેબ્ઝે પણ કામ શરૂ કરી દીધું છે હવે આ યાદીમાં બૉલીવુડના 'કિંગ ખાન' શાહરૂખ ખાન (Shahrukh Khan)નું પણ નામ પણ જોડાય ગયું છે. શાહરુખ ખાન નવેમ્બર મહિનામાં રાજકુમાર હિરાણી (Rajkumar Hirani)ની ફિલ્મનું 'બાયો બબલ' કનસેપ્ટના આધારે શૂટિંગ શરૂ કરશે તેવી માહિતી મળી છે.\nશાહરૂખ ખાનને સ્ક્રિન પર જોવા માટે સહુ કોઈ આતુર છે. મળતી માહિતી પ્રમાણે, કિંગ ખાન અને રાજકુમાર હિરાણી છેલ્લા દસ મહિનાથી આ પ્રોજેક્ટ પર કામ કરી રહ્યાં છે. હિરાણીની ફિલ્મમાં હીરોની સરખામણીએ હિરોઈનનો રોલ એટલો મોટો નથી હોતો. જોકે તાપસી પન્નુ (Taapsee Pannu)આ ફિલ્મમાં હશે તેવી ચર્ચા થઈ રહી છે. અભિનેત્રીએ શાહરુખના બેનર હેઠળની ફિલ્મ 'બદલા' કરી હતી. તેમાં તાપસીનું કામ શાહરુખને ગમ્યું હતું. હવે બદલામાં તેને આ જ બેનરની હજુ એક ફિલ્મ મળી રહી છે.\nઆ ફિલ્મનું શૂટિંગ આ જ વર્ષે મે-જૂન મહિનામાં કરવાનું હતું. પરંતુ કોરોના મહામારીને લીધે તે શક્ય ન બન્યું. પણ હવે શૂટિંગ શરૂ થઈ રહ્યાં છે. ધીરે ધીરે તો શાહરુખની ટીમ પણ નવેમ્બરથી કામ શરૂ કરવા ઈચ્છે છે. તેમનું વિદેશનું એક મોટું શેડ્યુઅલ છે. આ પંજાબથી થનારા ઇમિગ્રેશન પર આધારિત છે. માટે કેનેડા શૂટિંગ પર જવાની તૈયારી કરવામાં આવી રહી છે.\nશાહરુખના નજીકના સૂત્રોનું કહેવું છે, અભિનેતા આ ફિલ્મ 'બાયો બબલ'ના કન્સેપ્ટ પર શૂટ કરવા ઈચ્છે છે. આ પ્રોસેસમાં અલગ અલગ યુનિટની ટીમ બનાવી લેવામાં આવે છે. આખી યુનિટ સાથે રહે છે. સેમ ફ્લાઇટમાં ટ્રાવેલ કરે છે. લેન્ડિંગ બાદ એરપોર્ટથી હોટલ અને હોટલથી ગેટ સુધી જે ગાડી અને ડ્રાઈવર અસાઈન કરેલા હશે, તેની સાથે જ ટ્રાવેલ કરે છે. તેમાં બહાર જવાની મંજૂરી હોતી નથી. શોપિંગ કરવાની પણ મનાઈ છે. આ બધું કર્યા પછી તે જ પેટર્નમાં સેમ ફ્લાઈટમાં પરત આવશે. હોટલમાં ટીમને બુફે શેર કરવાની પણ મંજૂરી હોતી નથી. પેક્ડ જમવાનું તેમના રૂમ અથવા વેનિટીમાં આવતું રહેશે. 50-60 લોકોની કાસ્ટ અને ક્રૂની એક યુનિટ હશે જેને બહારનો વ્યક્તિ નહીં મળી શકે અને તેઓ પણ કોઈ બહારના વ્યક્તિને નહીં મળી શકે. આ રીતે સુરક્ષિત રીતે શૂટ પૂરું કરવામાં આવશે\nશાહરુખ ખાન આ મહિનાના અંતમાં યશ ચોપરા (Yash Chopra)ના જન્મદિવસ પર સિદ્ધાર્થ આનંદ (Siddharth Anand) સાથેની ફિલ્મનું અનાઉન્સમેન્ટ કરશે. ત્યારબાદ શાહરુખ ઓક્ટોબરમાં સાઉથના એટલી સાથે 'સનકી'ના પ્રી પ્રોડક્શન પર કામ કરશે. પછી નવેમ્બરથી તે રાજકુમાર હિરાણી સાથેની ફિલ્મનું શૂટિંગ શરૂ કરશે.\nentertainment newsbollywoodbollywood newsbollywood gossipsShah Rukh Khanrajkumar hiranitaapsee pannuupcoming movie


- તાજા... નવા... ‘બંધ!’...\n25th Jul 2021 | Updated at 03:18pm 25th Jul 2021\nતાજા... નવા... ‘બંધ!’\nલલિત લાડ Wednesday 24th February 2016 07:25 EST\nબારે મહિના અને ચોવીસ કલાક હંધીએ ચીજું જ્યાં અટક્યા વિના હાલતી જ રહે છે એવા દેશમાં વસતા અમારા વ્હાલા એનઆરઆઈ ભાઈઓ, ભાભીઓ અને ભૂલકાંવ! જ્યાં સમય તો શું, ઇતિહાસ પણ થંભી જાય છે એવા ઇન્ડિયામાં બગાસાં ખાતાં હંધાય દેશીઓનાં જેશ્રીકૃષ્ણ.\nઇન્ડિયામાં જો રાજકારણીઓને ચાલવું હોય તો એ લોકો બધું ‘બંધ’ કરાવવામાં માને છે! પણ ‘ગુજરાત બંધ’, ‘ભારત બંધ’ કે ‘ટ્રેન બંધ’ અને ‘બસ બંધ’થી નુકસાન કોને થાય છે? આપણને જ! એટલે હવે જરૂર છે નવા અને તદ્દન ઓરિજિનલ ‘બંધ’ની...\nછાશવારે અપાતા ‘અમદાવાદ બંધ’થી માંડીને ‘પાડાપોળ બંધ’ અને ‘પટવાશેરી બંધ’નાં તમામ એલાનોથી પ્રજા તો ઠીક, હવે રસ્તા પર ભટકતી ગાયો પણ કંટાળી રહી છે (તમે ધ્યાનથી જોજો, ‘બંધ’ના દિવસે ગાયો પણ રસ્તા પર બેઠી બગાસાં ખાતી હોય છે!)\nબીજા દિવસનાં છાપાંમાં એકાદ ઉજ્જડ રસ્તાનો ચાર દિવસ પહેલાં છપાઈ ગયેલો હોય તેવો જ ફોટો જોઈને એ છાપું ‘સ્વયંભૂ’ રીતે ફાડી નાખવાનું મન થાય છે. અમને હજી સુધી એ નથી સમજાતું કે અમે અમારી કરિયાણાની દુકાન બંધ રાખીએ એનાથી કાશ્મીરના આતંકવાદીઓના પેટમાં કયું તેલ રેડાઈ જવાનું છે? અને અમે પાનના ગલ્લાના અડધા શટર નીચેથી પાનમલાસાલાના સોદા કરીએ એમાં સરકારની કઈ ઊંઘ ઊડી જવાની છે?\nટૂંકમાં, આ બધા ‘બંધ-ફંધ’ વડે મારા જેવા મામૂલી માણસો જ હેરાન થાય છે અને મિનિસ્ટરની ફાંદ પરથી માખેય નથી ઊડતી! એટલે હવે એ સમય આવી ગયો છે કે તદ્દન નવાં અને ઓરિજિનલ એલાનો થવાં જોઈએ. એવાં એલાનો કે જેના લીધે જનતા તો જલસા કરતી રહે, પણ મિનિસ્ટરોની મોંકાણ મંડાઈ જાય!\nઆ એલાન હેઠળ સરકારના તમામ મિનિસ્ટરો, સચિવો, સેક્રેટરીઓ અને વિવિધ બોર્ડના પ્રમુખો અને ચેરમેનોનાં ઘરનાં, ઓફિસોનાં, કારનાં અને બાથરૂમોનાં તમામ એર-કન્ડિશનરો ‘બંધ’ પાળશે. જો આ એર-કન્ડિશનરો બંધ નહિ પાળે તો તેમના પર દાદાગીરી કરવામાં આવશે. પેટ્રોલ અને કેરોસીન જેવાં પ્રજ્વલનશીલ હીટર વડે એર-કન્ડિશનરોને બાળી નાખવામાં આવશે જેથી એર-કન્ડિશનરો ‘સ્વયંભૂ’ બંધ પાળી શકે.\nઆ પ્રકારના બંધથી સરકારને શબ્દશઃ (લિટરલી) પરસેવો છૂટી જશે! અને રેબઝેબ થયેલી સરકારને પરસેવાની ગંધ કેવી હોય અને પરસેવો પાડવો કોને કહેવાય તેનું પ્રેક્ટિકલ ભાન થશે.\nઆપણા મિનિસ્ટરોને કાર વિના સરકાર ચલાવવાનું ફાવતું જ નથી. એટલે જે દિવસે ‘કાર બંધ’નું એલાન આપવામાં આવ્યું હશે તે દિવસે સરકારની તમામ કારો (જેમાં સરકારી જીપો અને મેટાડોર્સનો પણ સમાવેશ થાય છે) તેનાં તમામ ટાયરો પંક્ચર કરી નાખવામાં આવશે.\n‘કાર બંધ’ના દિવસે જે મિકેનિક સરકારી વાહનનાં ટાયરનું પંકચર કરતો માલૂમ પડશે તેને ‘દુકાન બંધ’નો પરચો બતાડવામાં આવશે. અસરકારક ‘કાર બંધ’નું પરિણામ એ આવશે કે મિનિસ્ટરોને સામાન્ય માણસોની જેમ બસ, રિક્ષા કે ટ્રેનમાં પ્રવાસ કરવો પડશે અને ત્યારે જ તેમને સમજાશે કે સરકાર એ કાર નથી.\nપ્રજા બિચારી ટ્રેનોમાં, બસમાં, સડકો પર, મંદિરોમાં, મેળાઓમાં કોઈ પણ જાતના રક્ષણ વિના ફર્યા કરે અને મિનિસ્ટરોની આજુબાજુ ચોવીસે કલાક કમાન્ડો હોય તે કેમ ચાલે?\n‘કમાન્ડો બંધ’ના દિવસે મિનિસ્ટરોના તમામ સુરક્ષા કર્મચારીઓને પકડી પકડીને કૂતરાગાડીમાં પૂરી દેવામાં આવશે. જો સુરક્ષા કર્મચારીઓ ‘સ્વયંભૂ’ રીતે કૂતરાગાડીમાં પુરાવાનું પસંદ ન કરે તો કૂતરાગાડીઓમાં પુરાયેલા હડકાયા કૂતરાઓને તેમના પર છોડી મૂકવામાં આવશે. છેવટે સુરક્ષા કર્મચારીઓને પણ સમજાશે કે પ્રધાનોની સુરક્ષાની જવાબદારી ભલે તેમની હોય, પણ તેમની સુરક્ષાની જવાબદારી તો પ્રધાનો પણ લેવા તૈયાર નથી!\nઆપણા દેશના તમામ પ્રધાનોનાં મગજ માઇકપ્રધાન હોય છે. માઇક જોતાંની સાથે જ તેમના મગજમાંથી અચાનક ખાસ પ્રકારનાં રસાયણોનો ધોધ વછૂટે છે, જેના કારણે તેમની જીભ સળવળવા માંડે છે અને પેટમાં ભાષણનો આફરો ચડવા માંડે છે.\n‘માઇક બંધ’ના એલાનના દિવસે આપણા ઉત્સાહી સ્વયંસેવકો જ્યાં જ્યાં સભા-સમારંભ ચાલી રહ્યા હોય ત્યાં છૂપી રીતે પહોંચી જશે અને જેવા મિનિસ્ટર માઇક પર આવે કે તરત જ ‘માઇક બંધ’ શરૂ કરી દેશે. અમે જાણીએ છીએ કે માઇક બંધના આ કાર્યક્રમની મિનિસ્ટરો ઉપર બહુ ગંભીર માનસિક અસરો થશે, પરંતુ ‘માઇક બંધ’નો પ્રોગ્રામ ઘડતાં પહેલાં આપણે મેન્ટલ હોસ્પિટલમાં વધારાની ૩૦-૪૦ પથારીની વ્યવસ્થા અગાઉથી જ કરાવી રાખીશું!\nજો ‘માઇક બંધ’નું આંદોલન માત્ર એક અઠવાડિયું ચલાવવામાં આવે તો અમને ખાતરી છે કે સરકારની ખરેખર ‘બોલતી બંધ’ થઈ જશે!\n‘માઇક બંધ’ના એલાન દરમિયાન જ્યાં જ્યાં ટીવી ચેનલો માટે મિનિસ્ટરો ભાષણ ભરડી રહ્યા હોય કે બટન માઇક્રોફોન લગાડીને ટીવી સ્ટુડિયોમાં ગોઠવાઈ ગયા હશે તેવાં તમામ માઇકો પણ બંધ કરવામાં આવશે.\nપણ ટીવી ચેનલવાળાઓ અવળચંડા છે એટલે તેઓ અગાઉના ફૂટેજ બતાડ્યા કરશે. મિનિસ્ટરોને બોલતા નહિ તો હોઠ ફફડાવતા બતાડશે, પણ ‘ટીવી બંધ’ના એલાનને દિવસે સ્વયંભૂ રીતે જ જેવા પ્રધાનો ટીવી પર દેખાય તે તરત જ લોકો ‘ટીવી બંધ’ કરી દેશે.\nઆપણે રોજ છાપાંમાં જોઈએ છીએ કે તેમાં અડધોઅડધ પાનાં ભરીને તો જાહેરખબરો જ આવે છે. બાકી રહેલી અડધી જગ્યામાં આપણા રાજકારણીઓ ક્યાં શું રાંધી રહ્યા છે, ક્યાં શું બાફી રહ્યા છે અને ક્યાં કેવી ખીચડી પકાવી રહ્યા છે તેના જ સમાચારો હોય છે એટલે ‘છાપાં બંધ’ના દિવસે ખરેખર છાપાં બંધ નહિ કરાવવામાં આવે, પણ દરેક છાપાની ઓફિસે હજારો લોકો ઘેરો ઘાલશે અને રાજકારણીઓના સમાચારવાળા છાપાંની એક પણ કોપી બહાર નહિ જવા દે!\nબે ઘડી તંત્રીઓને થશે કે જો આવું બધું નહિ છાપીએ તો છાપામાં છાપીશું શું? તો આપણે કહીશું કે ભાઈલોકોના સમાચાર છાપોને? આતંકવાદીઓના હુમલા વિશે અઢી ડઝન નેતાઓ શું કહે છે તેના બદલે જે અઢી ડઝન મામૂલી ઇન્સાનો મર્યા છે તેમનાં સગાંવહાલાં શું કહે છે તે છાપોને? અમારા મહાન મિનિસ્ટરો માલદીવ્સમાં કે યુનોમાં જઈને શું ગાણાં ગાવાના છે તેના બદલે આ નવરાત્રિમાં અમારાં મેઘરજ, મહુડી અને માણાવદરમાં ક્યાં ગરબા ગ્રૂપો કેવા ગરબા ગાવાનાં છે તેની વાત કરોને?\nતમને થશે કે અહીં ‘ગુજરાત બંધ’ તો શું, પણ ‘ઘાટલોડિયા બંધ’ કરાવતાં તો ફેં ફાટી જાય છે ત્યાં તમે અહીં બેઠાં બેઠાં દિલ્હી બંધ કેવી રીતે કરાવશો? પરંતુ થોભો, આ ‘દિલ્હી બંધ’ જુદી જાતનો છે.\nઆપણી રાજ્ય સરકારના તમામ સભ્યોને દર ત્રીજી મિનિટે દિલ્હી ફોન કરવાનો અને દર ત્રીજા દિવસે વિમાનમાં બેસીને ‘દિલ્હી દૂર નહિ’ સાબિત કરવાનો રોગ હોય છે. આપણા ઉત્સાહી સ્વયંસેવક આવા રોગનાં લક્ષણોને ઊગતાં જ ડામી દેવા માટે મિનિસ્ટરોના ફોન ‘ચક્કાજામ’ કરી નાખશે અને એરપોર્ટ ઉપર જે કોઈ મિનિસ્ટર દિલ્હીની ફ્લાઇટ પકડવા માટે આવેલો દેખાશે તેને એરપોર્ટના ‘મેન્સ રૂમ’માં બંધ કરી દેશે!\nબિચારા મિનિસ્ટરોને આમ ‘બંધ’ કરી દેવાથી હેરાન તો થશે, પણ શું થાય? છેવટે આ હેરાનગતિના બદલારૂપે તેઓ જે તે ‘મેન્સ રૂમ’માં બંધ થઈ ગયા હતા તેના બારણાનું અંદરથી ‘ઉદ્ઘાટન’ કરવા દેવાની બે કલાક બાદ છૂટ આપવામાં આવશે.\nગુજરાતમાં એક પ્રચલિત મોડર્ન કહેવત એવી છે કે ગુજરાતની દરેક સરકાર હપ્તા આધારિત છે અને આ ખાસ હપ્તાનું નામ છે દારૂનો હપ્તો.\n‘ગુજરાત બંધ’ અને ‘પટવાશેરી બંધ’ તો હજી હવે આવ્યાં, બાકી આ ‘દારૂ બંધ’ તો વરસો પહેલાં ખુદ સરકારે જ જાહેર કરેલો છે અને લોકવાયકા મુજબ આ ‘દારૂ બંધ’ અકબંધ રહે તેવા પુણ્ય હેતુથી હપ્તા પદ્ધતિની સ્થાપના કરવામાં આવી હતી. આજે આ હપ્તા પદ્ધતિ આખા ગુજરાતમાં પ્રચલિત થઈ ગઈ છે.\nજ્યારે આપણા ઉત્સાહી સ્વયંસેવકો આ ‘હપ્તા બંધ’નું સફળ અમલીકરણ કરવા માંડશે ત્યારે સરકાર છેક નીચેથી ઉપર ધ્રૂજી ઊઠશે અને ભલભલા મિનિસ્ટરોનો સત્તાનો નશો ઊતરી જશે.\nઅને એક મિનિટ, આનો મતલબ એમ હરગીજ નથી કે દારૂ બંધ થઈ જશે. જાહેર જનતાની સુવિધા માટે દારૂ તો જ્યાં જ્યાં, જેમ જેમ અને જેટલો જેટલો મળે છે તે તો મળ્યા જ કરશે, પરંતુ હપ્તા નહિ મળે! આના કારણે પોલીસો પણ ‘સ્વયંભૂ’ રીતે દારૂના અડ્ડાઓ પર ત્રાટકશે, પરંતુ ત્યાં સુધી ‘હપ્તા બંધ’નું આંદોલન પણ સ્વયંભૂ રીતે જનજાગરણ(!) આંદોલનમાં ફેરવાઈ ગયું હશે એટલે જેવો એક અડ્ડો બંધ થાય ત્યાં તો બીજા દસ અડ્ડા સ્વયંભૂ રીતે ફૂટી નીકળશે!\nઅને આ તમામ બંધો પછી પણ જ્યારે સરકારની આંખો નહિ ઊઘડે ત્યાં આવશે... તમામ બંધોના ઊંડા અંધારેથી પરમ તેજે લઈ જનાર... ‘દિમાગ બંધ!’\nઆ બંધ તેના તમામ અર્થોમાં સ્વયંભૂ બંધ છે.\n‘દિમાગ બંધ’નું પાલન કરનારે પોતાના દિમાગના તમામ દરવાજાઓ એક પછી એક બંધ કરવાના રહેશે. આમ કરવા માટે પહેલાં તો તમારે ‘છાપાં બંધ’ પાળવો. મતલબ કે છાપાં વાંચવાનાં બંધ કરો. ત્યાર બાદ ‘ટીવી બંધ’ કરો એટલે કે ટીવી જોવાનું બંધ કરો (રાતના ઊંઘ સારી આવે તે માટે તમે જે દૂરદર્શનના પ્રોગ્રામો જોતા હતા તે પણ બંધ કરવા પડશે.)\nહવે છાપાં-ટીવીથી આગળ વધીને પોળના નાકે ‘ચર્ચા બંધ’ કરો, પાનના ગલ્લે ‘ગપાટા બંધ’ કરો અને ઓફિસમાં ‘ડિસ્કશન બંધ’ પણ કરવા જ માંડો. જો તમે આ પાંચ જાતના બંધ પહેલા પાંચ દિવસમાં કરી શક્યા હો તો માનવું કે તમે સફળ થઈ રહ્યા છો. હવે ગાંધીજીના ત્રણ વાંદરાઓને યાદ કરો અને ‘આંખ બંધ’ ‘કાન બંધ’ તથા ‘મોં બંધ’ કરી દો!\nઆમ એક સપ્તાહ સુધી કર્યા પછી આપોઆપ તમારું જડબેસલાક ‘દિમાગ બંધ’ થઈ જશે! અને પછી તો જીવતેજીવત મોક્ષ મળ્યા સરખી અનુભૂતિ થવા લાગશે. તમારી ભૂખ ઊઘડશે, ચહેરા પર કાંતિ આવશે, મનમાં તાજગી આવશે, શરીરમાં સ્ફૂર્તિ આવશે અને રોટલી, શાક, દાળ, ભાત, પાપડ અને અથાણાં જેવી મામૂલી વસ્તુઓની કિંમત સમજાવા લાગશે.\nઅને બોલો, રોટલી - શાક, દાળ - ભાત - પાપડ - અથાણાંથી વધારે મહત્ત્વનું જિંદગીમાં છે પણ શું? કમ-સે-કમ આપણા મિનિસ્ટરો તો નહિ જ, રાઈટ?\nલ્યો અમે તો જાતજાતના તુક્કા લડાવતા જ રહેવાના, અટલે તમ તમારે ઝીંકે રાખો બાપલ્યા, આંયાં બધા ઓલરાઇટ છે!


મંગળવારે બજરંગ બાણનો પાઠ કરવાથી તમારી બધી સમસ્યાઓ થઈ જશે સમાપ્ત. – Gujarat Page\n17th September 2020 22nd May 2021 Janak PatelLeaveaComment on મંગળવારે બજરંગ બાણનો પાઠ કરવાથી તમારી બધી સમસ્યાઓ થઈ જશે સમાપ્ત.\nમંગળવારનો દિવસ ભગવાન હનુમાનજીની ઉપાસનાનો દિવસ છે. તેમની પૂજા કરવાથી તેમના ભક્તોની બધી મુશ્કેલીઓ દૂર થઈ જાય છે. મંગળવારે હનુમાનજીની પૂજા કરવાથી બધી જ મનોકામના પૂર્ણ થઈ જાય છે. મંગળવારના દિવસે બજરંગ બાણનો પાઠ કરવો જોઈએ. એવું કહેવામાં આવે છે કે, બજરંગ બાણ પાઠ કરવાથી બજરંગબલી તેના ભક્તોની બધી જ મુશ્કેલીઓ દૂર કરે છે.\nબજરંગબલીને પ્રસન્ન કરવા માટે તેના ભક્તો અનેક પાઠ-પૂજા કરે છે. હનુમાન ચાલીસા અને બજરંગ બાણનું વિશેષ મહત્વ છે. દર મંગળવારે અને શનિવારે બજરંગ બાણના પાઠ કરવાથી તમામ પ્રકારની મનોકામનાઓ પૂર્ણ થાય છે. જો શક્ય હોય તો, નિયમિત બજરંગ બાણના પાઠ કરવા જોઈએ. હનુમાનજીની પૂજા કરવાથી ગમે તેટલી મોટી સમસ્યા હોય, તો પણ તે દુર થઈ જાય છે.\nમંગળવારે અને શનિવારે બજરંગ બાણના પાઠ કરવાથી લગ્ન સંબંધિત સમસ્યાઓ દૂર થાય છે. હનુમાનજીની પૂજા કરવાથી કુંડળીમાં પ્રવર્તિત મંગળ દોષની અસર પણ દૂર થઈ જાય છે. દાંપત્ય જીવનમાં ખુશી લાવવા માટે શનિવારે અને મંગળવારે બજરંગ બાણના પાઠ કરવા જોઈએ.\nજો શનિ, રાહુ અને કેતુ ગ્રહો નડી રહ્યા છે, તો મંગળવારે અને શનિવારે બજરંગ બાણના પાઠ3વખત કરવાથી, તમારી કુંડળીમાં ગ્રહોની સ્થિતિ યોગ્ય થઈ જાય છે અને તમને તેના શુભ પરિણામો મળે છે.\nબજરંગ બાણના પાઠ કરવાથી નોકરી-ધંધામાં આવતા તમામ પ્રકારના અવરોધો દૂર થાય છે. કાર્યક્ષેત્રમાં આવતી મુશ્કેલીઓ દૂર કરવા માટે બજરંગ બાણનો પાઠ એક શ્રેષ્ઠ માર્ગ માનવામાં આવે છે. મંગળવારે સાચા મનથી તેનો પાઠબ કરવો જોઈએ.\nજો તમારા મનમાં કોઈ પણ પ્રકારનો ડર છે, તો મંગળવારે અને શનિવારે હનુમાનજીની પૂજા કરવાથી તમારો ડર દૂર થઈ જાય છે. અને નકારાત્મકતા દૂર થાય છે.\nમગવારે સવારે અને સાંજે બે વાર બજરંગ બાણના પાઠ કરવાથી તમારા ગંભીર રોગો મટી જાય છે. બજરંગ બાણના પાઠ કરવાથી આરોગ્ય સ્વસ્થ રહે છે.\nઘરમાં વાસ્તુ દોષને કારણે તમામ પ્રકારની સમસ્યાઓ આવે છે. વાસ્તુ દોષ ઘરની પ્રગતિમાં એક મોટો અવરોધ છે. વાસ્તુ દોષની સમસ્યામાંથી મુક્તિ મેળવવા માટે મંગળવારે બજરંગ બાણનો પાઠ કરવો જોઈએ.\nએકાગ્રતા વધારવા માટે બાળકના અભ્યાસ રૂમમાં રાખો ફેંગશુઈનું આ ખાસ ગેજેટ, જાણો તેના અન્ય ફાયદા વિશે


કેલ્શિયમથી ભરપૂર આ ફૂડ્સ હાડકાંને રાખશે મજબૂત - Sandesh\nકેલ્શિયમથી ભરપૂર આ ફૂડ્સ હાડકાંને રાખશે મજબૂત\nMarch 8, 2018 | 3:04 pm IST\nકેટલીક વખત નાના બાળકોને આ કહેતા સાંભળ્યા હશે કે તેમને સાંધાનો દુખાવો થઇ રહ્યો છે. બાળકોની આ વાતો હંમેશા તેમના માતા-પિતાને ચિંતા અને હેરાનીમાં નાખી દે છે. કારણકે વધતી ઉંમર હાડકાને કમજોર કરી દે છે. જેના કારણથી સાંધાના દુખાવાની ફરિયાદ પણ રહે છે. પરંતુ બદલાતી લાઇસ્ટાઇલમાં આ સમસ્યા દરેક ઉંમરના વ્યક્તિને થઇ શકે છે. જેનું સૌથી મોટું કારણ છે કે ભરપૂર કેલ્શિયમ ન લેવુ. કેલ્શિયમ આપણા દાંત, હાડકા અને માંસપેશીઓને મજબૂત બનાવવાની સાથે હોર્મોનને પણ યોગ્ય રાખવા માટે જરૂરી છે. શરીરમાં કેલ્શિયમની ઉણપ થઇ જાય તો બ્લડ પ્રેશર વધવા લાગે છે અને દાંતનો દુખાવો, સાંધાના દુખાવાની સમસ્યા થવા લાગે છે. જેના કારણે પછીથી મુશ્કેલી થવા લાગે છે. જેથી તમારે ડાયેટામાં એવી વસ્તુઓ સામેલ કરવી જરૂરી છે જેમા ભરપૂર પ્રમાણમાં કેલ્શિયમની સાથે અન્ય જરૂરી પોષક તત્વ રહેલા છે.\nઓછી ઉંમરમાં દાંત પડી જવા કે તેમા દુખાવો થવો, હાથ-પગમાં દુખાવા સહિત અન્ય કેટલીક સમસ્યાઓ લોકોને રહે છે. એવામાં દૂધનું સેવન કરવું જોઇએ. જે દરેક ઉંમરના વ્યક્તિ માટે ફાયદાકારક હોય છે. રોજ એક ગ્લાસ દૂધ પીવાથી કેલ્શિયમની ઉણપ ઓછી થાય છે અને ઓસ્ટિયોપોરોસિસ બિમારીનો ખતરો ઓછો થવા લાગે છે.\nચીઝ કેલ્શ્યિમથી ભરપૂર હોય છે તે સિવાય તેમા અન્ય પોષક તત્વ રહેલા છે. તમે ચીઝને ભરપૂર પ્રમાણમાં સેવન કરી શકો છો. તેના સેવનથી સાંધામાં થઇ રહેલા દુખાવાની સમસ્યા દૂર થાય છે અને ઓસ્ટિયોપોરોસિસની આશંકા પણ ઓછી થાય છે.\nલીલા શાકભાજી કેલ્શિયમથી ભરપૂર હોય છે. જેને તમે તમારી ડાયેટમાં સામેલ કરી શકો છો. જે સ્વાસ્થ્ય માટે ખૂબ ફાયદાકારક હોય છે. ડાયેટમાં સરસો, બ્રોકલી, પાલક, કોબીજ સહિતના શાક સામેલ કરવાથી હાડકા મજબૂત રહે છે. કારણકે 100 ગ્રા લીલા શાકભાજીમાં 100થી લઇને 190 મિ.ગ્રા સુધીનું કેલ્શિયમ હોય છે.\nસૂકા મેવા જેમ કે અખરોટ, બદામ, પિસ્તા તેમજ કાજૂ શરીર માટે ખૂબ લાભદાયી છે. સૂકામેવાનું સેવન કરવાથી વૃદ્ધાવસ્થા દરમિયાન હાડકાં મજબૂત રહે છે. રોજ તેનું સેવન કરવાથી ખૂબ ફાયદો થાય છે.\nટોફૂમાં કેલ્શિયમનું પ્રમાણ તેના પ્રકાર પર નિર્ભર કરે છે.જો તમે ફર્મ ટોફૂનું સેવન કરી રહ્યા છો તો તમે 230 મિલીગ્રામસ,સિલ્કન ટોફૂમાં 130 કેલ્શિયમ હોય છે.\nકઠોળમાં ભરપૂર પ્રમાણમાં પોષક તત્વો રહેલા છે. જેમા કેલ્શિયમ, પ્રોટીન, ફાઇબર પણ ભરપૂર પ્રમાણમાં હોય છે. કઠોળને બાફીને સેવન કરવાથી હાડકા મજબૂત થવાની સાથે સાથે ખૂબ ફાયદો થાય છે.\nશુ તમે પણ પાણી વગર લો છો દવા? તો થઇ શકે છે આ ગંભીર સમસ્યા\nશિયાળામાં નહીં વધે તમારું વજન, રોજ ખાઓ આ એક શાક


સ્વિંગ ટ્રેડિંગની રજૂઆત - Angel Broking\nસ્વિંગ ટ્રેડિંગની રજૂઆત\nજો તમે સ્વિંગ ટ્રેડિંગ શરૂ કરવાનું વિચારી રહ્યા છો, તો આ લેખ તમને સમજવામાં મદદ કરશે કે તે ખરેખર તમારી યોગ્ય પદ્ધતિ છે કે નહીં.\nસ્વિંગ ટ્રેડિંગ એ ટ્રેડિંગનું એક લોકપ્રિય રૂપ છે જેમાં વેપારીઓ એક દિવસથી વધુ સમય માટે તેમની પોઝિશન ધરાવે છે. વ્યાખ્યા દ્વારા, આ દિવસના વેપારથી પોલર છે – એક દિવસમાં તેમની સ્થિતિને સ્ક્વેર ઑફ કરવા માટે વેપારીઓની જરૂર નથી. સ્વિંગ ટ્રેડર્સ સામાન્ય રીતે બજારનો એક મોટો હિસ્સો લક્ષ્ય રાખે છે અને અંતર્ગત ઉભરવા માટે એક સોદાની રાહ જુઓ – જ્યારે તે થઈ જાય છે, ત્યારે તે ટ્રેન્ડની દિશામાં વેપાર કરે છે. સ્વિંગ ટ્રેડિંગ ટ્રેડિંગના મૂળભૂત સ્વરૂપોમાંથી એક છે. પરંતુ, શા માટે?\nસ્વિંગ ટ્રેડનો સમયગાળો એક દિવસ કરતાં વધુ પરંતુ ટ્રેન્ડ ટ્રેડ્સનો ઓછો સમયગાળો છે, જે અઠવાડિયા અથવા મહિનાઓથી ઉભરી શકે છે. સ્વિંગ ટ્રેડિંગ બે અત્યાધુનિક બાબતોના મધ્યસ્થીમાં હશે, જેમાં કોર્પોરેટ મૂળભૂત પરિવર્તનોથી ઉદ્ભવતી ટૂંકા સમયગાળાની કિંમતની મૂવમેન્ટથી નફો જોવા મળે છે. સ્વિંગ ટ્રેડિંગથી નફો મેળવવાની ચાવી યોગ્ય સ્ટૉક્સ પિકઅપ કરવામાં છે; ટૂંકા ગાળામાં વધવાની પ્રવૃત્તિ સાથે સ્ટૉક્સ. સ્વિંગ ટ્રેડર્સ, ઉભરવા માટે મોટા નફાની રાહ જોતી વખતે, તેમના અંતિમ નફામાં ઉમેરવા માટે ઘણા નાના સુધારા બનાવો. આ તેમને વધુ નોંધપાત્ર નફાનું વૉલ્યુમ સુરક્ષિત કરવામાં મદદ કરે છે. પરંતુ તે કરવા માટે સ્વિંગ ટ્રેડર્સ તેમના સ્ટૉપ લૉસનું સ્તર 2-3 ટકા ઓછું રાખે છે અને 3:1 પર નફાકારક ગુણોત્તર રાખવા માટે મેનેજ કરે છે. વધુ જોખમ ટાળવા આમ કરવામાં આવે છે. મોટા નુકસાન નાના સ્વિંગ્સથી બનાવેલા તમામ નાના લાભોને દૂર કરી શકે છે. ભૂલો બનાવવા ટાળવા માટે, સ્વિંગ ટ્રેડર્સ, તેથી, કાળજીપૂર્વક સ્ટૉક્સ પસંદ કરો.\nયોગ્ય સ્ટૉક્સ પસંદ કરી રહ્યા છીએ\nયોગ્ય સ્ટૉક્સની પસંદગી કરવું એ સફળ સ્વિંગનું પ્રથમ અને મહત્વપૂર્ણ પગલું છે. તમારે પુષ્ટિ કરવાની જરૂર પડશે કે તમે જે સ્ટૉક્સ પસંદ કરી રહ્યા છો તે અપટ્રેન્ડમાં છે. બીજું, તમે પસંદ કરેલા સ્ટૉકમાં માર્કેટમાં વૉલ્યુમ અને લિક્વિડિટી પણ હોવી જોઈએ. મોટા–કેપ સ્ટૉક્સ સ્વિંગ ટ્રેડિંગ માટે યોગ્ય માનવામાં આવે છે. સક્રિય બજારમાં આ સ્ટૉક્સ ઉચ્ચ અને ઓછી અતિરિક્ત શ્રેણી દ્વારા ઉતારતા હોય છે. જ્યારે ટ્રેન્ડ વિપરીત દિશામાં ફેરફાર થાય ત્યારે સ્વિંગ ટ્રેડર્સ સ્વિચ કરતા પહેલાં ટ્રેન્ડની દિશામાં વેવ અને ટ્રેડને રાઇડ કરશે.\nયોગ્ય બજાર પસંદ ક કરવી\nસ્વિંગ ટ્રેડર્સ જ્યારે તે રેસિસ્ટન્સ અથવા તેજીમય હોય ત્યારે નરમ બજારને પસંદ કરે છે. કારણ કે જ્યારે બજારની સ્થિતિ અત્યંત વધઘટભરી હોય છે, સૌથી સક્રિય સ્ટૉક્સ પણ અનિયમિત રીતે કાર્ય કરે છે – તે જ સ્વિંગિંગ મૂવમેન્ટને પ્રદર્શિત કરતું નથી. આ કારણ છે કે સ્વિંગ ટ્રેડર્સ સ્થિર બજારને પસંદ કરે છે, જ્યાં સૂચકાંકો ઓછામાં ઓછા થોડા અઠવાડિયા અથવા મહિનાની શ્રેણીની અંદર ખસેડે છે.\nસ્થિર બજારમાં, પર્યાપ્ત બુલિશ અથવા હાજર પરિબળો વગર, ઇન્ડેક્સ એક પૅટર્નમાં ખસેડશે. તે થોડા સમય માટે વધી રહ્યું છે અને પછી એક લહરની જેમ ઘડી રહ્યું છે. આ વચ્ચે, સ્વિંગ ટ્રેડર્સને નફાકારક વેપાર પર હડતાલ કરવાની ઘણી તકો મળશે. તેથી, સ્વિંગ ટ્રેડિંગ સફળતાનો એક મહત્વપૂર્ણ ભાગ બજારમાં જે પ્રકારની ઇમ્પલ્સને યોગ્ય રીતે ઓળખવા પર આધારિત છે. પરંતુ, માર્કેટ જ્યારે તેજીમય અથવા મંદીમય હોય ત્યારે શું કરવું?\nબુલિશ માર્કેટમાં સ્વિંગ ટ્રેડિંગ\nજ્યારે માર્કેટ રેલી થઈ રહ્યું છે ત્યારે સ્વિંગ ટ્રેડર્સ તેને ટ્રેન્ડ પર પ્લે કરે છે. બુલિશ ફેઝ દરમિયાન, ટ્રેન્ડિંગ સ્ટૉક્સ ધીમે ધીમે ધીમે આગળ વધતા હોય છે જે સીડીઓના સેટ જેવું લાગે છે – સ્ટૉક ફરીથી આગળ વધવા શરૂ થાય તે પહેલાં ઉપરની તરફથી હંગામી પુલબૅક ઉભી થાય છે. આ એક અપટ્રેન્ડમાં એક સામાન્ય રચના છે. જ્યારે આવું થઈ રહ્યું છે, તે બુલિશ ટ્રેન્ડમાં સ્વિંગ ટ્રેડર્સ ડીપના ટૂંકા ક્ષણોને કૅપ્ચર કરવાનો પ્રયત્ન કરે છે અને વધવાનો પ્રયત્ન કરે છે.\nબુલિશ માર્કેટમાં ટાઇડને કૅપ્ચર કરવું બે બાબતો પર આધારિત છે – સફળતાપૂર્વક પ્રવેશની યોજના બનાવવી અને સ્ટૉપ લૉસ (એસએલ) મર્યાદા મૂકવા માટે પુલબૅકના સૌથી ઓછા બિંદુને અલગ કરવી. એક અનુભવી ટ્રેડર પ્રવેશની યોજના બનાવશે જ્યારે ડીઆઇપી પછી આગામી કિંમત મીણબત્તી અપટ્રેન્ડમાં બનાવવામાં આવે છે અને આગામી પુલબૅકના સૌથી ઓછા સ્થાન પર એસએલ મર્યાદા મૂકશે. આગળ, ટ્રેન્ડમાં સૌથી વધુ પૉઇન્ટ ઓળખો, જે તમારું નફા સ્તર હશે. નફાના સ્તર પર તમારા પ્રવેશ બિંદુ વચ્ચેનું અંતર વેપારથી તમારા લાભનાનું કદ નક્કી કરે છે, જ્યારે પ્રવેશ અને એસએલ પૉઇન્ટ વચ્ચેનો તફાવત સંબંધિત જોખમનો માપ છે. નફાકારક બનવા માટે સંભવિત પુરસ્કારની માત્રા અંદાજિત નુકસાનના આકારમાં બે વાર હોવી જોઈએ, અથવા પુરસ્કાર–નુકસાનનો ગુણોત્તર 2:1 હોવો જોઈએ.\nબજારની વ્યૂહરચના વધારો\nબુલ માર્કેટની તુલનામાં મંદીમય માર્કેટમાં ટ્રેડ કરવાનું ટ્રિકિયર છે. કારણ એ છે કે વેપારીઓની ભાવનાના આધારે એક બીયર માર્કેટ વધુ અસ્થિર છે, વારંવાર શિફ્ટ કરી રહ્યું છે. જોકે, બેરિશ રન અપટ્રેન્ડ કરતાં ટૂંકા રહે છે, અને એક આંતરિક બુલિશ ફોર્સ બજારને નિયંત્રણમાંથી બહાર રાખે છે. બેરિશ સ્વિંગ વ્યૂહરચનાઓમાંથી એક સૂચવે છે, ટ્રેડર રોકડમાં રહેવા અથવા સ્વિંગ ટ્રેડિંગથી બચાવવાનું સૂચવે છે જો તેઓ ચાલુ બજારની સ્થિતિ સામે રાખવાની તેમની વ્યૂહરચના વિશે ખાતરી નથી કરે.\nબુલ માર્કેટની જેમ મંદીમય માર્કેટમાં ઉતાર–ચઢતાનો સમય હોય છે (જોકે ઑર્ડરલી નથી). જ્યારે બજાર ચાલુ રહે ત્યારે અનુભવી વેપારીઓ આ સંક્ષિપ્ત કાઉન્ટર–ટ્રેન્ડ દરમિયાન વેપાર કરવાનો પ્રયત્ન કરે છે.\nજ્યારે કિંમત કાઉન્ટર ટ્રેન્ડના અગાઉના દિવસની ઓછી હોય ત્યારે એન્ટ્રીની યોજના બનાવવામાં આવે છે. તેવી જ રીતે સ્ટૉપ ઑફ લિમિટ હાલના કાઉન્ટર ટ્રેન્ડના ઉચ્ચતમ પૉઇન્ટથી ઉપર સેટ કરવામાં આવે છે. જ્યારે સ્ટૉકની કિંમત તે લેવલ સુધી વધે છે ત્યારે તમે તમારા નુકસાનને ઘટાડવા માટે બજારમાંથી બહાર નીકળો છો. તેનાથી વિપરીત, હાલની ડાઉનટ્રેન્ડમાં સૌથી ઓછી કિંમતના મીણબત્તીની નીચે એક નફાના લક્ષ્ય સેટ કરવામાં આવે છે, અને જ્યારે મર્યાદા હિટ થઈ જાય ત્યારે તમે વેપારથી બહાર નીકળી શકો છો.\nસ્વિંગ ટ્રેડિંગ સ્ટ્રેટેજી\nસ્વિંગ ટ્રેડિંગ વ્યૂહરચના મૂળભૂત વિશ્લેષણ અને ટેકનિકલ વિશ્લેષણનું સંયોજન છે.\nમૂળભૂત વિશ્લેષણ એ સ્ટૉકના આંતરિક મૂલ્યને માપવાનો એક માર્ગ છે. મૂળભૂત વિશ્લેષણમાં, વેપારીઓ એવા તમામ પરિબળોનું વિશ્લેષણ કરશે જે મેક્રોઇકોનોમિક પરિબળો, કંપનીના નાણાંકીય પ્રદર્શન, આર્થિક પ્રદર્શન, ક્ષેત્રીય કામગીરી અને સમાન પરિબળોને અસર કરી શકે છે.\nમૂળભૂત વિશ્લેષણ સિવાય, સ્વિંગ વેપારીઓ પણ તકનીકી વિશ્લેષણ પર ભારે આધાર રાખે છે. તમે બંને પર યોગ્ય વિચાર મેળવવા માટે સ્વિંગ ટ્રેડિંગ વ્યૂહરચનાઓ અને સ્વિંગ ટ્રેડિંગ ઇન્ડિકેટર્સ વિશેની વિગતવાર વાંચી શકો છો.\nસ્વિંગ ટ્રેડિંગનો અર્થ એ છે ટ્રેન્ડ સાથે પદ્ધતિપૂર્વક ટ્રેડિંગ. સ્વિંગ ટ્રેડર્સ એક શૉટમાં મોટું નફા કરવાનો પ્રયત્ન કરતા નથી. તેઓ સ્ટૉકની પ્રતીક્ષા કરે છે જેથી તેઓ વેચી શકે. તેને શરૂઆતના વેપારીઓ માટે સારી તકનીક માનવામાં આવે છે, પરંતુ જો તમે મધ્યસ્થી અથવા ઍડવાન્સ્ડ ટ્રેડર હો, તો તમે પણ ટ્રેડને સ્વિંગ કરી શકો છો.\nસ્વિંગ ટ્રેડિંગ તમારા સમયને સ્કેલ્પિંગ અથવા ડે ટ્રેડિંગ જેવા વધુ માંગતા નથી, પરંતુ સમયસર તમને નફાની પરિપક્વતા જોવાની મંજૂરી આપે છે. જોકે, સ્વિંગ ટ્રેડ માટે, તમારે વિજેતા ડીલ્સ બનાવવા માટે શિસ્ત અને ટેકનિકને સમજણની જરૂર પડશે.


બિલાડીના પેટમાં ખીર ટકે તો બૈરાંના પેટમાંવાત ટકે / કંચનલાલ વાસુદેવ મહેતા 'મલયાનિલ' | ગુજરાતી લિટરેચર\nકંચનલાલ વાસુદેવ મહેતા 'મલયાનિલ'\nગોવાલણી અને બીજી વાતો (વાર્તાસંગ્રહ) / કંચનલાલ વાસુદેવ મહેતા 'મલયાનિલ'\nબિલાડીના પેટમાં ખીર ટકે તો બૈરાંના પેટમાંવાત ટકે / કંચનલાલ વાસુદેવ મહેતા 'મલયાનિલ'\n6 - બિલાડીના પેટમાં ખીર ટકે તો બૈરાંના પેટમાંવાત ટકે / કંચનલાલ વાસુદેવ મહેતા 'મલયાનિલ'\nઆ કહેવત ખરી છે તે તો વાંચનાર સ્ત્રીઓમાંની ઘણીખરી જાણતી હશે. જોકે પોતાની બહેનપણી આગળ ને પોતાના પતિ આગળ તો દરેક જણ ડાહીથઈને કહેતી હશે કે ‘આ કહેવત બીજાં બૈરાંને લાગુ પડે છે એમાં ભૂલ નહિ, પણ મને તો, બા, જરાયે લાગુ નથી પડતી !' પણ તે મનમાં તો બરોબર સમજતી જ હશે કે કહેવત સત્ય જ છે.\nહવે પછીથી એ કહેવત પોતાને લાગુ ન પડે તેવા યત્ન કરાવવાને અને પતિઓને બને ત્યાં સુધી સાવધાન રાખવાને આ સાચો બનેલો ઇતિહાસ પ્રગટ કરવાની જરૂર જણાઈ છે. આમાં મારો ઉદ્દેશ કાંઈ સ્ત્રીઓને નિંદવાનો નથી, પરંતુ કેટલીક વખત આવી બાબતોનો સાચો બનેલો અહેવાલ વધારે અસરકારક નીવડે છે માટે જ સ્ત્રીઓમાં ઘણે ભાગે જોવામાં આવતા આ દોષની તવારીખ રજૂ કરી છે.\nપિનાકિન આજકાલનો ઊછરતો લેખક - કાવ્યલેખક - હતો અને હાલના સમયમાં આવતી કવિતાએ એના ઉપર એટલી સજ્જડછાપ બેસાડી દીધી હતી કે એના કેટલાક વિચારોએ અજબ માર્ગો પકડ્યા હતા. આમાંનો એક માર્ગ એ હતો કે પોતાની પત્ની શિવગંગાને પોતાનું અંગ ગણીને એ પ્રમાણે તે તેની તરફ આચરણ કરતો હતો.\nઆ કરવું કાંઈ વિચારોમાંખોટું નથી, પરંતુ એ રીતે આચરણ કરતાં પહેલાં સ્ત્રીઓને ઉચ્ચ સ્થિતિએ મૂકવી જોઈએ; અને તે પહેલાં જો આમ કરવામાં આવે તો પરિણામ પતિ ધારે તેના કરતાં ઊલટું જ આવે. પિનાકિન આ સત્યથી અજ્ઞાત હતો. એના હૃદયમાં તો यत्र नार्यस्तु पूज्यन्ते વગેરે શ્લોકો હંમેશાં ગુંજી રહેતા.\nહાલના લેખકો, અલબત્ત કવિતામાં, પોતાની પત્નીની આરતીઓ કરે છે, પણ આ તો બિચારો ખરેખર આરતી ઉતારી નૈવેદ્ય ધરાવે એમાંનો હતો! આપણા ધર્મશાસ્ત્રમાં સ્ત્રીને અર્ધું અંગ ગણી છે, પરંતુ પિનાકિન તો એક પગલું આગળ વધેલો હતો. એની ગણતરી નીચે મુજબ હતી :\n‘સ્ત્રી-પુરુષ બંને મળીને એક આખું સ્વરૂપ થાય છે. બધા લોકો સ્ત્રીને અર્ધું અંગ ગણે છે, પણ શિવલી તો મારું પોણું અંગ છે. આ એક સ્વરૂપમાં ફક્ત પા ભાગ જ મારો છે અને તે પણ હું જતે દિવસે ભૂલી જઈશ. શિવલીનું આ રૂપ જ હુંબની જઈશ.'\nખરેખર, શિવગંગા પણ પોતાના પતિના વિચાર પ્રમાણે વર્તતી હતી. સ્વામીના આખા સ્વરૂપમાંથી પોતાનો ભાગ પોણો હતો તે આખો કરવાને મથતી હતી. અર્થાત્ પોતાના પતિનો જે પા ભાગ, તેને ભૂલી જવાને તે હંમેશાં યત્ન કરતી હતી. તાત્પર્ય એટલે કે આચારવિચારમાં પતિને જરાપણ ભાગ લેવા ન દેતાં પોતે સ્વતંત્ર જ છે એમ ગણી બધાં ડહાપણ (અથવા ભૂલ) ભરેલાં કામો કર્યે જ જતી હતી.\nમાણસની એક ઇન્દ્રિય જો જતી રહે તો તેની બીજી ઇન્દ્રિયો તીક્ષ્ણ થાય છે. દાખલા તરીકે, આંધળા માણસના કાન સરવા હોય છે અને બહેરા માણસની આંખો ચંચળ હોય છે. એવું જ અહીંયાં એકસ્વરૂપ, એક અંગધારી દંપતીનું હતું.\nપિનાકિન જ્યારે થોડાબોલો હતો, ત્યારે શિવગંગાની જીભ હાથ લાંબી હતી. શિવગંગા એક આંખે કાણી હતી, ત્યારે પિનાકિન બે આંખે ત્રણ આંખ જેટલું દેખતો હતો, એટલે કે થોડું હોય તોયે તેને બહુ દેખાતું હતું. આમ એક ભાગની ખોટ બીજો પૂરી પાડતો હતો, એટલે તરસાળો બધાં દંપતી જેટલો જ આવી રહેતો હતો.\nએક વખત રાત્રે નવેક વાગ્યે આ દંપતી curtain lecture શય્યાનું – શાસન (રાત્રિનું ભાષણ) ચલાવતાં હતાં. યુવાન લેખક પોતાની પત્નીને સદ્દગુણ સંપાદન કરવા અને દુર્ગુણોનો ત્યાગ કરવા દાખલાદલીલો સાથે શિખામણ આપતો હતો. પોતાનું પોણું અંગ શિવગંગા છે એટલે તે કાંઈ પણ વાત કોઈ આગળ કદી પણ કહેશે નહિ; એની એને ખાતરી જ હતી. પોતાની સ્ત્રી એને મન ખરેખર એક દેવી હતી!\n‘જો શિવગંગા!’પિનાકિન બોલતો હતો: ‘કદી પણ કોઈ પુરુષ સાથે કામ સિવાય વાત કરવી નહિ. બહુ છૂટથી બોલવું નહિ. અતિશય હસવું નહિ. નહિ તો પછી પરિણામ શું આવે તેની ખબર છે? દાખલા તરીકે આપણી પોળના પેલા ધરણીધર બૅરિસ્ટર. એમની વહુના કેટલા ભવાડા થયા હતા ! એમને ત્યાં પેલો લલ્લુ માસ્તર કેટલી વાર આવતો હતો! બૅરિસ્ટર દારૂ ઢીંચી બહાર ન જવા જેવી જગાઓએ રખડે ત્યારે એમનાં પત્નીશ્રી અહીં આ ધંધા કરે. જોજે હોં શિવગંગા, દરેક સ્ત્રીને આ બાબત સંભાળવા જેવી છે. શિયળ, સતીત્વ એ સ્ત્રીઓનું ખરેખરું ભૂષણ છે. સ્વામી સિવાય અન્ય તરફ ચિત્ત રાખતી સ્ત્રીઓ રૌરવ નર્કમાં પડે છે.’\nબિચારો પિનાકિન શિખામણ તો સારી આપતો હતો;પણ એમનાં શિવગંગા દેવીએ શો સાર લીધો તે હવે જોઈએ.\nબીજે દિવસે વહેલી વહેલી કામ પરવારી શિવગંગા પાસેના પડોશીને ઘેરગઈ અને બારણેથી ‘માનકોરમાશી, છો કે?' કહી ઘાંટો કાઢ્યો.\nમાનકોરમાશીએ બારણું ઉઘાડ્યું તો શિવગંગા ને પાંચસાત બૈરાં નજરે પડ્યાં. બધાંયે પોળનાં ને પોળનાં જ હતા. (કદાચ બહારનાં હોય તોય સ્ત્રીઓનેભળી જતાં ક્યાં વાર થાય છે?)\n‘અલી શિવલી ! અલી કેમ ઘરમાં ને ઘરમાં ઘલાઈ રહે છે? પિનાકિન પૂરીને જાય છે કે શું?’માનકોર બોલી.\nજોકે એ મોટી ઉંમરની હતી, છતાં બૈરાંઓમાં તો આ પ્રમાણે-બલ્કે આનાથી વધારે છૂટથી વાતો થઈ શકે છે.\n‘ના રે, માનકોરમાશી ! એ શું મને પૂરી મૂકતા હતા? હું એમને પૂરી મૂકું એમાંની છું ને! (વાહ રે દેવી !) પણ કામનો પાર આવે ત્યારે બહાર નીકળું ને? ચાર દહાડાથી આમલી આવી'તી તે ભાંગભાંગ કરી આજે પૂરી થઈ, ત્યારે, મેંકું, લાવ જરા માનકોરમાશીને ત્યાં જઈ આવું.'\n‘કેમ છે જંબુડીબહેન, આજ તમે ક્યાંથી?’\n‘આજ હું કથામાં નહોતી ગઈ (વિધવા હતી) ત્યારે જરા ઘરમાં ગમ્યું નહિ તે અહીં આવી. તને ખબર છે અલી ! આ પેલા રામપ્રસાદે એની બાયડીને કમઠાળે કમઠાળે મારી છે તે? મેં તો કાલે કથામાં વાત હાંભળી.’\n‘હાય રે, કેમ એ બાપડી હમણાંનો રોજ માર ખાય છે! મને તોલાગે છે કે એ એના વરનું કહ્યું જ નથી માનતી, ને છાનીમાની પિયર હટકી જાય છે.’માનકોરે કહ્યું.\n‘અને પેલા બૅરિસ્ટરનું સાંભળ્યું કે?' લાગ આવ્યો જાણી શિવગંગા બોલી : ‘મને તો કાલે, મારા ઘરમાં વાત કરતા'તા.’\n‘શું અલી?' એક ત્રીજીએ પૂછ્યું.\n‘કે'છે ને કે એની વહુ જરા એવી છે !જ્યાંત્યાં રખડતી ફરે છે ! રાત ને દહાડો ઘેર તો રહેવું જ નહિ. કંઈ લલ્લુ માસ્તરનું તો નામ કહ્યું. બીજા કોઈ બેચાર જણનાં નામ જણાવ્યાં. બળ્યો એનો અવતાર!ને બૅરિસ્ટર પણ દારૂ ઢીંચી જ્યાંત્યાં રઝળ્યા કરે છે.'\n‘કોણ, પિનાકિન કહેતો હતો?' માનેકોરે પૂછ્યું.\n‘હા, માશી. કાલ રાતે એ વરવહુની મને બધી વાત કરી.’\n‘કોણ જાણે, બા! આપણે તો કશું જાણતાં નથી.’જંબુડીએ કહ્યું. આ પછી સાથેસાથે ઘણાં સ્ત્રીપુરુષોની આ મંડળીમાં વાતો થઈ ગઈ. પણ તે અહીં લખવાનું પ્રયોજન નથી. થોડી વારે વાળુ કરવાનો વખત થયો હતો એટલે બધાં વિખરાઈગયાં.\nતે જ દિવસે રાત્રે જંબુડી ધરણીધર બૅરિસ્ટરને ઘેર ગઈ. થોડી વાર બેઠાં ન બેઠાં ને વાત છેડી.\n‘પરધાનબહેન, હમણાં તો તમારા ને તમારા વરને વાસ્તે બહુ સાંભળીએ છીએ. કાનના કીડાયે ખરી જાય છે! જુઓ બહેન, ખોટું ના લગાડશો. મારા ઘરનું હું જરાયે કહેતી નથી. પણ આ તો શિવલી પાંચસાત બૈરાં વચ્ચે લવતી'તી.’\n‘કહે છે કે પિનાકી એને કહેતો હતો.'\n‘પણ વાત શી છે?'\n‘કે તમે ખરાબ ચાલનાં છો અને તમારા ઘરવાળા દારૂ પીને જ્યાંત્યાં રઝળતા ફરે છે. કંઈ બેચાર જણનાં તો નામ દીધાં. મને તો એ બધું કહેતાંયે લાજ આવે છે, હું તો બા, કશુંયે બોલી નહોતી. બીજાં બૈરાંય સાંભળતાં'તા.’\n‘એમ કે? કોણ પેલી શિવલી કાણી? મેં એના બાપનું શું બગાડ્યું છે, જે મને એ ને પિનાકી એવડું કહે છે? ઠીક, એની વાત કરું છું. આવો જંબુડીબહેન, જરા ઉપર, એમને વાત કરીએ. હમણાંહમણાંનું એ અમારે વાસ્તે બહુબોલે છે. શા માટે એટલું બધું બોલવું પડે? અમે એવાં છીએ તો છો રહ્યાં, અમારા ઘરને ભારે. તેમાં તમારે શું? તમે તમારું સંભાળીને બેસી રહો ને !'\nજંબુડી : ‘ના બા, જો મારું નામ ન દેશો. મેં કશું નથી કહ્યું. કો'તો સોગન ખાઉં.'\n‘પણ તમને કોણ કહે છે? જરા ઉપર તો આવો.’કહી હાથ ખેંચી પરધાન એને ઉપર લઈ ગઈ અને ઓરડામાં જતાંવેંત જ ‘કયમ, પેલાનું હવે કંઈક કરવું છે કે નહિ?’કહેતી પરધાન ઘૂરકી : ‘એટલું બધું એ બોલવા શીખ્યો છે તે ?'\n‘પણ છે શું?’બૅરિસ્ટરે પૂછ્યું.\n‘જુઓ આ જંબુડીબહેન કહે છે તે સાંભળો. બાર જણ વચ્ચે પિનાકી તમારું ને એની શિવલી મારું ભૂંડું બોલે છે. કહે છે જે તમે દારૂ પીઓ છો ને હું ભટકતી ફરું છું.’\n‘એમ કે?' કહી ધરણીધરે એક કાગળ લીધો. લખાવો જો, એનું ને બીજાં બૈરાંઓનાં નામ. બીતાંબીતાં જંબુડીએ સર્વ હકીકત લખાવી. શિવગંગાના શબ્દો પણ જેટલા યાદ હતા તેટલા લખાવ્યા અને પછી જંબુડી અને પરધાન નીચે ઊતર્યાં.\n‘જુઓ બા, મારું નામ કોઈને ના દેશો; નહિતર મારા તો ભોગ મળશે.' જંબુડીએ કહ્યું.\n‘એને વાસ્તે તમે જરાયે બ્હી’શો નહિ.'\nબીજે દિવસે બૅરિસ્ટરે કૉર્ટમાં ફરિયાદ નોંધાવી પોતાની નિંદા (slander)કર્યા બાબત પિનાકી ઉપર સમન્સ કાઢ્યો. પોળનાં બૈરાંઓ ઉપર પણ સાક્ષી તરીકે આવવાના સમન્સ આવ્યા.\nબિચારો પિનાકી પહેલાં તો વિચારમાં જ પડી ગયો. પણ પછી તેને ત્રણેક દહાડા ઉપર શિવલી આગળ કહેલું યાદ આવ્યું. અને એને પૂછતાં માલૂમ પડ્યું કે બૈરાંઓના ટોળામાં એણે ઊપલી વાત કહી હતી એની જ આ મોક્કાણ મંડાઈ હતી !\nલાગલોજ તે બૅરિસ્ટરને ઘેર ગયો અને ટોપી ઉતારી માફી માગવા લાગ્યો. બૅરિસ્ટરે હજાર રૂપિયા નુકસાનીના માગ્યા, અને જો પિનાકી તે આપવા કબૂલ થાય તો જ એ ફરિયાદ પાછી ખેંચી લેવા એમણે કબૂલ કર્યું.\nહા ના કરતાં બસો રૂપિયા બૅરિસ્ટરે એની પાસેથી પડાવ્યા અને હવે પછી સાવચેત રહેવાનીચેતવણી આપી જવા દીધો.\nવાહ રે શિવલી દેવી ! અને પિનાકીદેવ !\n1 - રજનું ગજ / કંચનલાલ વાસુદેવ મહેતા 'મલયાનિલ'\n2 - રસરાજ / કંચનલાલ વાસુદેવ મહેતા 'મલયાનિલ'\n3 - આટલામાં તો કાંઈ નહિ / કંચનલાલ વાસુદેવ મહેતા 'મલયાનિલ'\n4 - મારું સ્નેહલગ્ન / કંચનલાલ વાસુદેવ મહેતા 'મલયાનિલ'\n5 - ચાનો પ્યાલો / કંચનલાલ વાસુદેવ મહેતા 'મલયાનિલ'\n7 - મૃગચર્મ / કંચનલાલ વાસુદેવ મહેતા 'મલયાનિલ'\n8 - બાપડો બિલ્લમદાસ બોડી ચકલી / કંચનલાલ વાસુદેવ મહેતા 'મલયાનિલ'\n9 - કુંજવેલી / કંચનલાલ વાસુદેવ મહેતા 'મલયાનિલ'\n10 - પાપ ખરું ? / કંચનલાલ વાસુદેવ મહેતા 'મલયાનિલ'\n11 - મોગરાનું ફૂલ / કંચનલાલ વાસુદેવ મહેતા 'મલયાનિલ'\n12 - સાકર પીરસણ / કંચનલાલ વાસુદેવ મહેતા 'મલયાનિલ'\n13 - પૂર્ણવિરામનો પશ્ચાત્તાપ / કંચનલાલ વાસુદેવ મહેતા 'મલયાનિલ'\n14 - થૅંક્યૂ અને મેન્શન નૉટ પ્લીઝ / કંચનલાલ વાસુદેવ મહેતા 'મલયાનિલ'\n15 - પ્રતિમા કે પ્રિય ? / કંચનલાલ વાસુદેવ મહેતા 'મલયાનિલ'\n16 - જોડલાં ઈ તો દેવ જેવાં / કંચનલાલ વાસુદેવ મહેતા 'મલયાનિલ'\n17 - પ્રેમની પરીક્ષા / કંચનલાલ વાસુદેવ મહેતા 'મલયાનિલ'


કોરોના કાળમાં ગુજરાતના 21.8 ટકા પરિવારને એક ટાઈમનું ભોજન પણ નસીબ નહીં\nદુનિયાભરમાં કોરોના વાયરસે કેર વર્તાવવા સાથે જ કરોડો લોકોને માથે આર્થિક સંકટ મુકી દીધું છે. વર્ષ 2020ના માર્ચ મહિનાથી ભારતમાં આ વાયરસની અસર વર્તાવા માંડી હતી. સરકારે મુકેલા લોકડાઉનને કારણે મોટાભાગના લોકોને મહિનાઓ સુધી પોતાના ઘરોમાં પુરાઈ રહેવું પડ્યું હતુ. જયારે રોગચાળા દરમિયાન લાખો પરિવારે કામના સ્થળેથી માદરે વતન જવા માટે પગપાળા હિજરત કરી હતી. 2020માં કોરોના વાયરસના કારણે લાખો લોકોના મૃત્યુ થયા છે. આજે પણ કોરોનાની અસર ઓછી થતી જણાતી નથી.\nઆર્થિક સંકટમાં મુકાયેલા કરોડો પરિવારની જિંદગી ફરી પૂર્વવત થઈ નથી. હાલના સમયે, દેશના\nમોટાભાગના વિસ્તારોમાં ભૂખમરની સમસ્યા છે.\nઅન્ન સુરક્ષા અભિયાન હેઠળ થયેલા સર્વેમાં ચોંકાવનારી વિગતો ગુજરાત વિશે બહાર આવી છે. કોરોના મહામારી વચ્ચે ગુજરાત સરકારે ભૂખમરો દૂર કરવા પગલા લીધા હોવાનો દાવો તો થતો હતો. પણ તાજેતરમાં અન્ના સુરક્ષા અભિયાન (ગુજરાત) હેઠળ હાથ ધરાયેલા ‘હંગર વોચ’\nસર્વેક્ષણમાં તે દાવાની પોલ ખુલી ગઈ છે. અમદાવાદ, આણંદ, ભરૂચ, ભાવનગર, દાહોદ, મોરબી, નર્મદા, પંચમહાલ અને વડોદરા સહિત નવ જિલ્લામાં સપ્ટેમ્બર અને ઓક્ટોબર મહિનામાં થયેલા સરવેમાં હજારો લોકોના નિવેદન નોંધાયા છે. સરવેમાં સ્પષ્ટ નોંધવામાં આવ્યું છે કે, કોરોનાકાળમાં 20.6 ટકા ઘરોમાં અનાજની અછતને કારણે જમવાનું બની શક્યું નથી. જ્યારે 21.8 ટકા ઘરોમાં એક ટાઈમનું ભોજન સુદ્ધા રંધાયું ન હતુ.\nલોકડાઉન સમાપ્ત થયાને આઝે પાંચ મહિના વીતી ગયા છે. આમ છતાં રાજ્યમાં ભૂખમરાની સ્થિતિ એકદમ ગંભીર અને દયનીય છે. લોકડાઉન અને કોરોનાને કારણે લાખો પરિવારોની આવકમાં ધરખમ ઘટાડો થયો હતો. જેનું પ્રમાણ 62 ટકા જેટલું છે. સાથે જ અનાજના વેચાણમાં 53 ટકા, કઠોળમાં 64 ટકા, શાકભાજીમાં 73 ટકા અને ઇંડા / માંસાહારી વસ્તુઓના વેચાણમાં 71 ટકા ઘટાડો નોંધાયો હતો. એટલે કે તે ખરીદનારાની સંખ્યા નહિવત રહી હતી. આ ઉપરાંત 45 ટકા પરિવારો એવા હતા કે, જેઓને ખાદ્યસામાગ્રી ખરીદવા માટે પૈસા ઉધાર લેવા પડ્યા હતા.\nગુજરાતમાં લગ્ન પ્રસંગ માટે હવે ઓનલાઈન પરવાનગી લેવી પડશે\nદુનિયાભર TikTokનો ડંકો, 2020માં સૌથી વધુ ડાઉનલોડ થયેલી એપ


અજવાળાંનો ઓટોગ્રાફ - 16 in Gujarati Motivational Stories by Dr. Nimit Oza books and stories PDF |અજવાળાંનો ઓટોગ્રાફ - 16\nનાના હતા ત્યારે રાજાની વાર્તાઓ સાંભળવી બહુ ગમતી. રત્નજડિત રાજમહેલ, ધન-કુબેરના ભંડારો, સોનામહોરો અને રાજાના વૈભવની વાતો સાંભળતા, ત્યારે આપણી આંખો પહોળી થઈ જતી. જેમ જેમ મોટા થતા ગયા, તેમ તેમ વાર્તાઓની કાલ્પનિક સૃષ્ટિમાંથી જીવનની વાસ્તવિક્તામાં પ્રવેશતા ગયા અને પેલી પહોળી થયેલી આંખોમાંથી અંદર ગયેલું રાજા બનવાનું સપનું પણ ધીમે ધીમે મોટું થતું ગયું.\nગરીબ કે મધ્યમવર્ગીય પરિવારમાં જન્મ લેવાનો સૌથી મોટો ફાયદો જ એ છે કે સપનાઓ જોવા માટે વિષય અને વસ્તુઓની વિશાળ રેન્જ અવેલેબલ હોય છે. નવું ઘર હોય, ઓફિસ કે પછી બ્રાન્ડ ન્યુ કાર. આંખો અને બુદ્ધિ વચ્ચે જબરદસ્ત કોમ્યુનિકેશન ગેપ હોવો જોઈએ કારણકે આપણે જોયેલા સપનાઓ આપણી ઔકાત અને ગજા બહારના હોય છે.\nજો સપનાઓ પૂરા કરવા માટે બેંકમાંથી લોન લેવી ન પડે, તો સમજવું કે આપણે જોયેલા સપનાઓ બહુ નાના છે. ઈચ્છાઓના બજારમાં લટાર મારવા નીકળીએ ત્યારે સમજાય કે આપણને ગમતી દરેક વસ્તુની કિંમત આપણા ખિસ્સામાં રહેલા રૂપિયા કરતા વધારે છે. ક્યારેક તો રૂપિયા કમાવવા માટે પણ બેંક પાસેથી રૂપિયા ઉધાર લેવા પડે છે. રીક્ષા ચલાવવી હોય કે ટેક્સી, નવી દુકાન લેવી હોય કે જમીન, સપનાઓ પૂરા કરવા માટે દરેક વ્યક્તિએ હિંમતમાં ઇન્વેસ્ટ કરવું પડે છે.\nનાની હોય કે મોટી, બેંક પાસેથી લીધેલી લોનને વ્યાજસહિત ચૂકવી દેવાની ચિંતા, દરેક પ્રમાણિક માણસને રહેતી હોય છે. અમૂક ટકાના વ્યાજે બેંક પાસેથી ઉધાર લીધેલી ખુશીઓના હપ્તા ગણતી વખતે, દરેક સામાન્ય માણસ એકવાર પાછુ વળીને જોતો હોય છે. તેને ડર હોય છે કે એક સપનાનો પીછો કરવામાં જિંદગી ક્યાંક પાયમાલ ન થઈ જાય. પોતાની પત્ની, બાળકો અને મા-બાપ રૂપી પ્રજાને તમામ સુખ-સગવડો અને વૈભવ આપીને દરેક પુરુષ પોતાના નાનકડા એવા રાજ્યનો રાજા બનવા માંગતો હોય છે. ફાઈનાન્સ પર લીધેલા ૪૦ ઇંચના સ્માર્ટ LED ટીવીની સામે પરિવાર સાથે બેસીને દરેક વ્યક્તિ પોતાના બ્રાઈટ અને કલરફૂલ ભવિષ્યને જોવા માંગતો હોય છે.\nદર વર્ષે આવનારા બજેટમાં અસંખ્ય લોકો માટે સૌથી મોટી રાહત એ જ હોય છે કે સપનાઓ જોવા પર કોઈ ટેક્સ નથી લાગતો. અશક્ય લાગતા સપનાનો પીછો કરનારા કેટલાક લોકો કેલ્ક્યુલેટર પર EMIનો આંકડો વાંચીને જ મન મનાવી લે છે.\nપોતાના પગારમાંથી ગમે તેમ કરીને દર મહિને બેંકને હપ્તો ચુકવનારા દરેક પુરુષને એક ગેરેન્ટરની જરૂર હોય છે. એક એવો ગેરેન્ટર જે એના ખભા પર હાથ મૂકીને એને ગેરંટી આપી શકે કે અમે તારી સાથે છીએ. જે એને વિશ્વાસ આપી શકે કે જે રીતે પેટના ખાડા ભરાઈ ગયા, એમ હપ્તા પણ ભરાઈ જશે. જેણે હાથ આપ્યા છે, એ હપ્તા ભરવાની લાયકાત પણ આપી દેશે. જેણે કામ કરવાની દાનત આપી છે, એ કામ પણ આપતો રહેશે. સાચો રાજા એ જ કહેવાય, જેનું એકાઉન્ટ ક્યારેય NPA ન થાય. આ જ સમય છે સપનાઓ પૂરા કરવાનો. બાળપણમાં સાંભળેલી વાર્તાઓ જીવી લેવાનો. અત્યારે હિંમત કરીશું તો ભવિષ્યમાં આપણા સંતાનો એમના બાળકોને આપણી વાર્તાઓ કહેશે કે એક હતો રાજા.\nHetal.bhavsar 12 months ago


IIM-A અને UAEની BRS વેન્ચર્સના સહયોગમાં પ્રથમ એક્સ્ટેન્શન સેન્ટર સ્થપાશે - NGS Business\nIIM-A અને UAEની BRS વેન્ચર્સના સહયોગમાં પ્રથમ એક્સ્ટેન્શન સેન્ટર સ્થપાશે-એજ્યુકેશન-કરિયર-Economic Times Gujarati\nIIM-A અને UAEની BRS વેન્ચર્સના સહયોગમાં પ્રથમ એક્સ્ટેન્શન સેન્ટર સ્થપાશે\n13 Feb 2018, 1225 hrs IST, ET Bureau\nમુંબઈ:IIM અમદાવાદ અને યુએઇની BRS વેન્ચર્સે દુબઈમાં બિઝનેસ સ્કૂલનું પ્રથમ એક્સ્ટેન્શન સેન્ટર સ્થાપવાના સમજૂતીપત્રો પર સહીસિક્કા કર્યા છે. આ કેન્દ્ર જૂન 2018થી તેની કામગીરીનો પ્રારંભ કરશે. તેનો પ્રારંભ એક્ઝિક્યુટિવ એજ્યુકેશન પ્રોગ્રામથી થશે અને આ પ્રોગ્રામ આ વિસ્તાર માટે પ્રસ્તુત હશે. તેમાં ઓપન લર્નિંગ અને કસ્ટમાઇઝ્ડ ટ્રેનિંગ પ્રોગ્રામનો સમાવેશ થતો હશે.\nIIM-Aના ડિરેક્ટર એરોલ ડિસોઝાએ જણાવ્યું હતું કે ઇન્સ્ટિટ્યૂટ વૈશ્વિક સ્તરે તેનો વ્યાપ વિસ્તારવા માંગે છે અને તે તેની ભૌતિક હાજરી રાષ્ટ્રીય સરહદોથી આગળ વિસ્તારે તે મહત્ત્વનું છે. યુએઇ તેના માટે ગેટવે બની શકે અને તે મેના વિસ્તારના બિઝનેસ કનેક્ટને વિશ્વ સાથે જોડી શકે.\nઆ સમજૂતીપત્ર મુજબ IIM અમદાવાદ BRS વેન્ચર્સને શૈક્ષણિક અને ટ્રેનિંગ એક્સ્પર્ટાઇઝ પૂરી પાડશે અને તેના દ્વારા તે ઇન્ફ્રાસ્ટ્રક્ચર, ઇન્ડસ્ટ્રી લિંક્સ અને લોજિસ્ટિક્સ સહિતનાને જરૂરી ટેકો પૂરો પાડશે. એક્ઝિક્યુટિવ એજ્યુકેશન પ્રોગ્રામ વધી રહ્યો છે અને બધા ઉદ્યોગો અને કોર્પોરેટ્સમાં તેની લોકપ્રિયતા વધી રહી છે. પ્રતિસાદ અને અન્ય પરિબળોના આધારે IIMA-BRS વેન્ચર્સ યુએઇમાં લાંબા સમયગાળા માટે અન્ય કાર્યક્રમો તબક્કાવાર ધોરણે આગળ વધારશે. આ કાર્યક્રમો વિશ્વ સ્તરે પ્રસ્તુત હશે.\nBRS વેન્ચર્સના ચેરમેન બી આર શેટ્ટીએ જણાવ્યું હતું કે IIMAના એક્સ્ટેન્શન સેન્ટરથી યુએઇ અને મધ્ય-પૂર્વનાં અર્થતંત્રો, જાહેર નીતિઓ, વહીવટી કૌશલ્યો અને ઉદ્યોગને ફાયદો થશે. જ્યારે લાંબા સમયગાળાના કાર્યક્રમો લોન્ચ થશે ત્યારે સ્નાતક વિદ્યાર્થીઓને વૈવિધ્યીકૃત કારોબારોમાં તેમની પસંદગીની નોકરી મળી શકશે.


Akshay Kumar-Bobby Deol's 'Housefull 4' trailer launched | અક્ષય-રિતેશ-બોબીની ‘હાઉસફુલ 4’માં કોમેડી, ડ્રામા તથા કન્ફ્યૂઝનનો ફુલ ડોઝ - Divya Bhaskar\nAkshay Kumar Bobby Deol's 'Housefull 4' Trailer Launched\nઅક્ષય-રિતેશ-બોબીની ‘હાઉસફુલ 4’માં કોમેડી, ડ્રામા તથા કન્ફ્યૂઝનનો ફુલ ડોઝ\nમુંબઈઃ અક્ષય કુમારની ફિલ્મ ‘હાઉસફુલ 4’નું ટ્રેલર રિલીઝ કરી દેવામાં આવ્યું છે. ટ્રેલર જોતા ખ્યાલ આવે છે કે અક્ષય કુમાર, ક્રિતિ સેનન, બોબી દેઓલ, રિતેશ દેશમુખ, પૂજા હેગડે તથા કીર્તિ ખરબંદાનો પુર્નજન્મ થાય છે. વર્ષ 1419ના સીતમગઢ તથા વર્ષ 2019 લંડન વચ્ચેની સફરની વાત આ ફિલ્મમાં કરવામાં આવી છે. આ ફિલ્મ દીવાળી પર એટલે કે 25 ઓક્ટોબરે રિલીઝ થવાની છે.\nવર્ષ 2010મા શરૂ થયેલી ‘હાઉસફુલ’ ફ્રેન્ચાઈઝીની આ ચોથી ફિલ્મ છે. આ ફિલ્મને ફરહાદ સામજીએ ડિરેક્ટ કરી છે અને સાજીદ નડિયાદવાલાએ પ્રોડ્યૂસ કરી છે. દર વખતની જેમ આ વખતે પણ ફિલ્મની વાર્તા તદ્દન અલગ છે. આ વખતે ફિલ્મને પૂર્વજન્મ સાથે જોડવામાં આવી છે. ટ્રેલરની વાત કરીએ તો મસ્તી, મજાક તથા કન્ફ્યૂઝન છે. અક્ષય કુમાર લંડનમાં રહે છે અને 600 વર્ષ પહેલાં રાજકુમાર હતો. તેને ગયા જન્મની બધી જ વાતો યાદ આવે છે અને પછી તે પોતાના મિત્રો સાથે મળીને ગયા જન્મનું રહસ્ય ઉજાગર કરે છે અને પોતાનો પ્રેમ મેળવવાનો પ્રયાસ કરે છે.\n‘હાઉસફુલ 4’નું ટ્રેલર સારું છે. ટ્રેલરમાં અઢળક જોક છે અને અક્ષય કુમાર-રિતેશ દેશમુખની કોમેડી જોવાની મજા પડી જાય છે. આ ઉપરાંત ફિલ્મમાં ક્રિતિ સેનન, પૂજા હેગડે તથા કીર્તિ ખરબંદાએ એક્શન પણ કરી છે. ફિલ્મમાં રાણા દગ્ગુબાતીએ પહેલવાનનો રોલ કર્યો છે તો નવાઝે બાબાનો રોલ કર્યો છે. નવાઝ આ ફિલ્મમાં કોમેડી કરતો જોવા મળે છે. ટ્રેલરમાં નવાઝ પોતાની વેબ સીરિઝ ‘સેક્રેડ ગેમ્સ’નો સંવાદ ‘અપુન કો લગતા હૈં અપુન હી ભગવાન હૈં...’ બોલતો જોવા મળે છે. સાથે જ ચંકી પાંડે, જ્હોની લીવર તથા રણજીત પણ કમાલના લાગે છે.\nટ્રેલર બાદ ચાહકોએ આ રીતે કમેન્ટ્સ કરી\nઅક્ષય કુમારની ફિલ્મનું ટ્રેલર જોયા બાદ ચાહકોએ આ ફિલ્મને માસ્ટરપીસ, કોમેડી બ્લોક બસ્ટર કહ્યું છે.\nસિદ્ધાર્થ મલ્હોત્રા અને તારા સુતરીયા સ્ટારર ‘મરજાવાં’ ફિલ્મનું ટ્રેલર રિલીઝ, પ્રેમ અને બદલાની કહાની\n‘હાઉસફુલ 4’ના કેરેક્ટર પોસ્ટર્સ રિલીઝ, ઈ.સ.1491 અને 2019 એમ બે સમયગાળાની વાર્તા\nતાપસી અને ભૂમિ સ્ટારર ‘સાન્ડ કી આંખ’નું ટ્રેલર રિલીઝ, ઘરડાં દાદીઓની દિલમાં ‘શાર્પ શૂટ’ કરતી રિયલ સ્ટોરી\n‘સે રા નરસિમ્હા રેડ્ડી’નું ટ્રેલર રિલીઝ, ચિરંજીવી અત્યાર સુધીના સૌથી દમદાર પાત્રમાં જોવા મળ્યો


ડ્યૂટી દરમિયાન નર્સને થયો કોરોના, પતિએ સાથે રહેવા માટે માગ્યા ૧૦ લાખ રૂપિયા - Safeer News\nHome અમદાવાદ ડ્યૂટી દરમિયાન નર્સને થયો કોરોના, પતિએ સાથે રહેવા માટે માગ્યા ૧૦ લાખ...\nછેલ્લા એક વર્ષથી મહામારી સામે સતત લડી રહેલા ફ્રંટલાઈન વોરિયર્સની વીરતાની લોકો પ્રશંસા કરી રહ્યા છે, ત્યારે બીજી તરફ કોરોના વાયરસથી સંક્રમિત થયેલા નર્સને તેમના પતિએ સાથે રહેવા માટે ૧૦ લાખ રૂપિયા માગ્યા છે. શહેરના ઈસનપુર વિસ્તારમાં રહેતા ૨૭ વર્ષીય મહિલાએ ખોખરા પોલીસ સ્ટેશનમાં ફરિયાદ નોંધાવી હતી અને આક્ષેપ લગાવ્યો હતો કે એપ્રિલ ૨૦૨૦માં જ્યારે તેને કોરોના થયો ત્યારે તેના પતિએ તેને તરછોડી દીધા હતા.\nમણિનગરમાં આવેલી એલજી હોસ્પિટલમાં ફરજ બજાવતા મહિલાએ પોતાની એફઆઇઆરમાં જણાવ્યું હતું કે, તેમણે ફેબ્રુઆરી, ૨૦૨૦માં ખોખરામાં રહેતા વ્યક્તિ સાથે લગ્ન કર્યા હતા. એફઆઇઆર પ્રમાણે, લગ્ન પછી તરત જ પતિ તેમજ સાસરિયાએ મહિલાની સતામણી કરવાનું શરૂ કરી દીધું હતું. એફઆઇઆરમાં કહેવામાં આવ્યું છે, મહિલાનો પતિ અને તેના સાસુ-સસરા તે નર્સ તરીકે કામ કરે તેમ નહોતા ઈચ્છતા. તેમનું કહેવું હતું કે, તે સંક્રમણ ઘરે લઈને આવી શકે છે.\nપીડિતાએ જણાવ્યું હતું કે, તેના લગ્નના દોઢ મહિના બાદ શહેરમાં કોરોના ફેલાયો હતો. તેમણે કહ્યું હતું કે, તેણે હોસ્પિટલમાં દર્દીઓને તપાસવાનું ચાલુ રાખ્યું હતું અને તે પોતે જ સંક્રમિત થયા હતી. એફઆઇઆરમાં તેમણે આરોપ લગાવ્યો હતો કે, તેમના પતિએ તેઓ તેના સાથે રહેવા ઈચ્છતી હોય તો પિયરમાંથી ૧૦ લાખ રૂપિયા લઈ આવવા કહ્યું હતું. પરિવારના સભ્યોની દખલગીરીથી તેમણે સમાધાન કરવાનો પ્રયાસ કર્યો હતો. પરંતુ, તેમની નણંદ કે જે પોતે પણ નર્સ છે તેણે કોરોનાનો નવો નેગેટિવ રિપોર્ટ બતાવવા જણાવ્યું હતું. પરંતુ, ફરિયાદીએ ટેસ્ટ કરાવવાની ના પાડતા પતિ અને સાસરિયાઓએ તેને ડિવોર્સની અરજી કરવાનું કહ્યું હતું.\nPrevious articleવધુ એક આઇશા જેવી ઘટનાનું પુનરાવર્તન થતું SOG ક્રાઇમ બ્રાન્ચના એસીપી બી.સી સોંલકીના સ્ટાફે અટકાવ્યું


Notice to the Mamlatdar of Keshod mid-day meal, case of dismissal of mid-day meal workers | કેશોદ મધ્યાહ્ન ભોજનના ના.મામલતદારને નોટીસ, મધ્યાહ્ન ભોજનનાં કર્મીઓને છૂટા કરવાનો મામલો - Divya Bhaskar\nNotice To The Mamlatdar Of Keshod Mid day Meal, Case Of Dismissal Of Mid day Meal Workers\nલોકડાઉન:કેશોદ મધ્યાહ્ન ભોજનના ના.મામલતદારને નોટીસ, મધ્યાહ્ન ભોજનનાં કર્મીઓને છૂટા કરવાનો મામલો\nકેશોદ10 મહિનો પહેલા\nકર્મચારીઓને છુટા કરવાનો હજુ કોઈ નિર્ણય થયો નથી\nલોકડાઉનનાં કારણે પ્રાથમિક શાળાઓ બંધ છે. તેમજ હાલ વેકેશન પડી ગયુ છે. તેમજ મધ્યાહ્ન ભોજનની કામગીરી પણ બંધ છે. ત્યારે મધ્યાહ્ન ભોજન કર્મચારી, પ્રતિનિધી મંડળે આક્ષેપ કર્યો હતો કે, મધ્યાહ્નનાં કર્મચારીઓને છુટા કરી દેવામાં આવ્યા છે. જો કે, આ ઘટનાને પગલે દોડધામ મચી ગઈ છે. તેમજ કેશોદ મધ્યાહ્ન ભોજનનાં ના.મામલતદારે તો પરિપત્ર પણ કર્યો હતો. આ ઘટનાને લઈ મધ્યાહ્ન ભોજનનાં ના.કલેકટર રેખાબા સરવૈયાએ તેમને નોટીસ મોકલી છે. જો કે, તેમણે કહ્યું હતુ કે, હાલ કર્મીઓને છુટા કરાયા નથી અને તે અંગે કોઈ નિર્ણય થયો નથી.\nમંડળમાં અંદરોઅંદર ખેંચતાણ\nજૂનાગઢ જિલ્લામાં મધ્યાહ્ન ભોજન મંડળ કાર્યરત છે. મધ્યાહ્ન ભોજનનાં કર્મચારીઓની સમસ્યાને લઈ મંડળ તંત્ર અને સરકારમાં રજૂઆતો કરતું હોય છે. પરંતુ હાલ તો આ મંડળમાં હોદ્દેદારોની અંદરો અંદર ખેચતાણ ચાલી રહી છે.


વડપાડા ગામે નલ સે જલ યોજના માત્ર કાગળ પર, લોકોને પીવાના પાણીની મુશ્કેલી | Nal se jal yojana in Vadpada village only on paper, people have difficulty in drinking water - Divya Bhaskar\nNal Se Jal Yojana In Vadpada Village Only On Paper, People Have Difficulty In Drinking Water\nપાણીની કારમી મુશ્કેલી:વડપાડા ગામે નલ સે જલ યોજના માત્ર કાગળ પર, લોકોને પીવાના પાણીની મુશ્કેલી\nવાસ્મો કચેરીની કામગીરીમાં જૂની લાઈન સાથે જ નવા પાઇપ જોડવામાં આવતા હોવાનો આક્ષેપ કરાયો\nસોનગઢ તાલુકાના વડપાડા ગામના વિવિધ ફળિયામાં પીવાના પાણીની કારમી મુશ્કેલી ઊભી થઈ છે. ઉનાળાના સમયમાં ગામની અંદર આવેલા કૂવા અને બોર જેવા પાણીના સ્ત્રોત સુકાઈ ગયા છે, જેથી લોકોને પીવાનું પાણી મળતું નથી. આ બાબતે ગ્રા જનોએ પાણી પુરવઠા વિભાગ અને વાસ્મોની કામગીરી સામે રોષ વ્યક્ત કર્યો હતો અને પાણીની વ્યવસ્થા કરવા માગ કરી હતી. સોનગઢ તાલુકાના ગ્રામ્ય વિસ્તારોમાં હાલમાં પીવાના પાણી મેળવવા અંગે લોકોને ઘણી મુશ્કેલીનો સામનો કરવો પડી રહ્યો છે.\nસરકાર દ્વારા નલ સે જલ યોજના હેઠળ લોકોને પાઇપ લાઈન દ્વારા પીવાનું પાણી ઘર બેઠા મળે એવી જાહેરાત કરવામાં આવે છે પરંતુ આ યોજના કાગળ પર જ હોય તેમ મોટે ભાગના ગામડાંમાં આ યોજના નિષ્ફળ સાબિત થતી હોય એવાં દ્દશ્ય જોવા મળી રહ્યાં છે. સોનગઢના વડપાડા ટોકરવા ગામે પણ પીવાનું પાણી સરળતાથી મળતું ન હોય લોકો ઘણી તકલીફ વેઠી રહ્યાં છે. ગામના બોરમાં પાણી ઊંડા ઉતરી ગયા હોવાથી આ બોર અને હેન્ડપમ્પ બંધ છે.\nહાલમાં લોકો ગામથી લાંબા અંતરે આવેલા બેડવાણ ગામથી પાણી મેળવી કામ ચલાવી રહ્યાં છે. ગામમાં મોટે ભાગેઆદિવાસી ભાઈ બહેનો વસવાટ કરે છે અને સિંચાઇની પૂરતી સગવડ ન હોવાથી ચોમાસા સિવાય તેઓ મજૂરી કામ કરી જીવન ગુજરાન ચલાવે છે. હાલ ઉનાળામાં ગામમાં પીવાનું પાણી મળતું ન હોય લોકો સવારથી જ સાયકલ અને બાઈક પર પ્લાસ્ટિકના કારબા ભેરવી પાણીની શોધમાં ભટકતાં હોય એવાં દ્દશ્યો આમ થઈ ગયા છે.\nપાણીની પાઈપ લાઈન દસ વર્ષ પહેલા નાંખવામાં આવી હતી\nગામડાંમાં પાણી અંગેની વ્યવસ્થા કરવાની જેમની જવાબદારી છે એવાં તાપી જિલ્લાની વાસ્મો કચેરીના કર્મચારીઓ અને અધિકારી ઓફિસમાંથી જ યોજનાઓ ચલાવતા હોય તેવા હાલ છે. વડપાડાના ગ્રામજનોએ કરેલાં આક્ષેપ પ્રમાણે ગામમાં ગત સમયમાં કરવામાં આવતી નળ કનેક્શન માટેની પાઇપ લાઈન દસ વર્ષ પહેલાં નાખવામાં આવેલી અન્ય યોજના ની પાઇપ લાઈન સાથે જ જોડવામાં આવી રહી છે. એ સાથે જ આવી પાઇપ લાઈન જમીનમાં બે ફૂટ ઊંડે નાંખવાનો નિયમ છે તેને પણ ધોળીને પી જવામાં આવ્યો છે. નળ કનેક્શન માટેની પાઇપ લાઈન જમીનમાં માત્ર સાત આઠ ઇંચ જ ખોદી નાખવામાં આવી રહી છે તે કેટલી ટકશે એ અંગે શંકા કુશંકા થઈ રહી છે.\nપાણી મળતું નથી ત્યારે પશુઓની હાલત ખરાબ\nવડપાડા ગામમાં દર ઉનાળામાં પાણી મેળવવા બાબતે મુશ્કેલી ઉભી થાય છે પરંતુ એનું કાયમી નિરાકરણ કરવામાં આવતું નથી. હાલમાં પણ ગામમાં પાણી મળતું ન હોવાથી લોકો બાઈક અને સાયકલ પર કેરબા બાંધી બાજુના ગામમાં પાણી લેવા જાય છે. હાલમાં જ્યારે લોકોને પીવાનું પાણી મળતું નથી ત્યારે ગાય ભેંસ જેવા પાલતુ પશુઓને પણ પાણી આપી શકાતું નથી જેથી તેમની સ્થિતિ પણ ખરાબ થઈ રહી છે. -વસાવા મહેન્દ્ર ભાઈ મેથાભાઇ, કોકણી ફળિયું, વડપાડા\nમજૂરી છોડી પીવાના પાણી મેળવવા માટે ભટકવું પડે છે\nઅમારા ગામના કોકણી ફળિયામાં પીવાના પાણી બાબતે ઘણી મુશ્કેલી પડી રહી છે. અમારા ફળિયામાં મોટે ભાગે મજૂરી કરતાં લોકો વસવાટ કરે છે ત્યારે વહેલી સવારે પાણી મેળવવાની મથામણમાં અમારે મજૂરીના નાણાં પણ ગુમાવવા પડે છે. સરકારને વિનંતી કે અમારા ફળિયા અને ગામમાં તાકીદે પીવાના પાણીની વ્યવસ્થા કરી આપે. વનિતાબેન કોકણી ,વડપાડા


થી સસ્તી ફ્લાઈટ્સ બુક Agadir (AGA) થી Austria (VIE) થી - Travelner\nથી સસ્તી ફ્લાઈટ્સ Agadir થી Austria\nAgadir થી ઉડવા માટેનો સૌથી સસ્તો સમય ક્યારે છે માટે Austria?\nAgadir માટે Austria શક્ય તેટલું લવચીક રહેવાનું છે. બપોરની ફ્લાઇટ્સ સૌથી મોંઘી હોય છે.\nAgadir થી ફ્લાઇટ કેટલી લાંબી છે માટે Austria?\nAgadir અને Austria લગભગ 2968.90 km હોઈ શકે છે , પરંતુ સફર ખૂબ ટૂંકી છે.\nતમે જાઓ તે પહેલાં જાણવા જેવી બાબતો - Agadir થી તમારી સફર માટે ઉપયોગી માહિતી થી Austria


પરમીટમાં અપાયેલી પરવાનગી કરતાં વધુ ઉંડાઇનું ખુલ્લું ખોદકામ થયેલું છે, ખાણની ફરતે લોખંડની બેરીકેટ પણ નથી અને સુરક્ષાના કોઇ ધારાધોરણ નથી તો જિલ્લા ખાણ ખનીજ વિભાગની ટીમે ઇન્સ્પેક્શન શું કર્યું ?\nલીઝ પરમીટ ધરાવતી આ ખાણમાં નિયમો અને શરતોની વિરૂધ્ધ બધું જ થઇ રહ્યા છે\nગુજરાત સરકારે મહેસુલ, પુરવઠા અને પંચાયત વિભાગમાં કરપ્શન અોછું કરવા માટે ઘણા બધા સુધારાઅો અને વહીવટમાં પારદર્શીતા લાવીને ખુબ મોટું કામ કયુ* છે. પરંતુ ગુજરાત સરકાર ખાણ ખનીજ વિભાગનો રત્તી ભરનો કરપ્શન રોકી નથી શકે તે પણ ઍટલી જ હકીકત છે. અત્યારે ખાણ ખનીજ વિભાગમાં વહીવટીય ક્ષેત્રમાં ભૂસ્તર શાસ્ત્રીઅોની ઘટ્ટ છે. ઍક ભૂસ્તર શાસ્ત્રી લગભગ બબ્બે, ત્રણ-ત્રણ જિલ્લાઅો સાચવે છે. ખાણ ખનીજ વિભાગમાં સ્થિતિ ઍવી છે કે આમ જનતાને આ વિભાગ સાથે બહુ પનારો પડતો નથી. ઍટલે આ વિભાગનાં ભ્રષ્ટાચાર અને બોગસ કારભારની વ્યાપક અસર જાહેર જીવનમાં જાવા મળતી નથી. પણ તકલીફ ઍવી છે કે, અત્યારે રાજ્યમાં સૌથી વધુ ભ્રષ્ટાચાર ખાણ ખનીજ વિભાગમાં ચાલી રહ્ના છે.\nગત સાહે પારડી તાલુકાના દહેલી ગામે આવેલી ભાનુ મેટલ્સમાં ક્વોરીની ખાણમાં અંદર જતી ડમ્પર પલ્ટી ખાઇ જતાં ચાલક અને તેના સાથી કર્મી માર્યા ગયા હતા. અકસ્માત ગુનો બનતા મીડિયા સ્થળ ઉપર પહોîચ્યું. અકસ્માતનાં ફોટાઅો પાડવામાં આવ્યા અને રાબેતા મુજબ સ્ટોન ક્વોરીમાં કોઇપણ પ્રકારનાં સેફટી મેઝરમેન્ટનું પાલન નહીં થતું હોવાનું બહાર આવ્યું. રાબેતા મુજબ ટિપ્પણીઅો થઇ. દક્ષિણ ગુજરાત વર્તમાને પણ આ સ્ટોન ક્વોરીની તસ્વીરો મંગાવી. સ્ટોન ક્વોરીની તસ્વીરો જાઇને ઍક બાબત સ્પષ્ટ થાય છે કે, આ સ્ટોન ક્વોરી કાયદેસર રીતે કેવી રીતે ચાલી રહી છે? અમારી પાસે સ્ટોન ક્વોરીને આપવામાં આવતી લીઝ પરમીટ અંગેના સર્વસામાન્ય નિયમોની વિગતો ઉપલબ્ધ છે. આ સ્ટોન ક્વોરીમાં જેટલી ઉંડાઇઍ ખાણકામ ચાલી રહ્નાં છે તે ઉંડાઇ સુધી ખાણકામ કરવાની પરવાનગી ગુજરાત રાજ્યમાં ખાણ ખનીજ વિભાગ ક્યાંય પણ આપતું નથી. ગુજરાત રાજ્યમાં બ્લેક સ્ટ્રેપ ક્વોરીનાં ખોદકામ માટેનાં નિયમોમાં ચોક્કસ ઉંડાઇથી વધુ ખોદકામ કરવા ઉપર સખ્ત પ્રતિબંધ છે. દરેક લીઝ પરમીટની શરતો અને નિયમોમાં ખોદકામ માટેનાં ક્ષેત્રફળ અને ઉંડાઇની મર્યાદાઅો નિડ્ઢિત કરવામાં આવેલી છે. ભાનુ સ્ટોન ક્વોરીમાં ૪૦ મીટર કરતાં પણ વધુ ઉંડાઇઍ ખાણકામ ચાલી રહ્નાં છે. જે સ્થળે ખાણકામ માટેની ખાણ બનાવાયેલી છે તેની ફરતે કોઇપણ પ્રકારની લોખંડની રેલીંગની બેરીકેટ બનાવવામાં આવેલી નથી. સ્થળ ઉપર કામ કરતાં મજૂરો હેલ્મેટ શિખ્ખે પહેરતાં નથી. ક્વોરીની ખીણમાં ખાબકી તે ટ્રકનું પણ ફિટનેશ સર્ટીફિકેટ ઉપલબ્ધ નથી.\nઆ મામલે અમે વલસાડ જિલ્લા ખાણ ખનીજ વિભાગનાં ભૂસ્તરશાસ્ત્રી શ્રીમાન ઍ.કે. સિંગનો સંપર્ક કરી કેટલીક વિગતો જાણવાનો પ્રયત્ન કર્યો પરંતુ રાબેતા મુજબ ઍ.કે. સિંગે કોઇપણ પ્રકારનો જવાબ આપવાની જગ્યાઍ માત્ર તપાસ ચાલુ છે નું રટણ કરીને અમારા ઍકપણ સવાલનો જવાબ આપ્યો નથી. ઍ.કે. સિંગ નામના આ અધિકારી ઍક ઍવા અધિકારી છે કે જેઅો ભયંકર ખોટું કામ કરે છે, ચલાવે છે અને કોઇથી ડરતાં નથી. ઍક વિગત ઍવી છે કે ભૂસ્તરશાસ્ત્રી ઍ.કે. સિંગ જિલ્લા કલેક્ટરશ્રી આર.આર. રાવલને પણ ઉઠા ભણાવી રહ્ના છે. વહીવટીય સિસ્ટમ મુજબ જિલ્લા કલેક્ટર ખાણ ખનીજ વિભાગનાં અધિકૃત વડા છે અને જિલ્લા કલેક્ટરશ્રીની સહીથી જ લીઝ પરમીટની પરવાનગીઅો આપવામાં આવે છે. કલેક્ટરશ્રી દ્વારા ભલે લીઝ પરવાનગીઅો ઉપર સહી કરવામાં આવતી હોય છે પરંતુ વાસ્તવમાં સ્થિતિ ઍવી છે કે, ખાણ ખનીજ વિભાગનાં ભૂસ્તર શાસ્ત્રી પરવાનગી આપવાની આખી પ્રક્રિયા પુરી કરીને કલેક્ટરશ્રી સમક્ષ ફાઇલ રજૂ કરતાં હોય છે. સૈધ્ધાંતીક રીતે ખાણ ખનીજ વિભાગના વડા કલેક્ટરશ્રીને ખાણ ખનીજ વિભાગમાં ચાલતી કામગીરીની કોઇ જાણકારી હોતી નથી. વલસાડ ખાણ ખનીજ વિભાગનાં ભૂસ્તરશાસ્ત્રી ઍ.કે. સિંગને અમારા કેટલાક સીધા પ્રશ્નો છે કે, ભાનુ મેટલને બ્લેક ટ્રેપ ખનીજ કાઢવા માટેની આપેલી પરવાનગી કેટલા હેક્ટરની છે અને કંઇ ઉંડાઇ સુધીનું ખોદકામ કરવાની પરવાનગી છે? ભાનુ સ્ટોન ક્વોરીમાં ખાણ ખનીજ વિભાગ દ્વારા કરવામાં આવેલા ઇન્સ્પેક્શન રિપોર્ટ ક્યાં છે? ખાણ ખનીજ વિભાગનાં કયા સર્વેયરે કઇ તારીખે સ્થળ ઉપર જઇને ખોદકામ કરવામાં આવેલી ખાણનું ક્ષેત્રફળ અને ક્યુબીક મીટર તપાસ્યું છે. આ ક્વોરીની ખાણની ફરતે કોઇપણ પ્રકારની બેરીકેટ લગાવવામાં આવેલી નથી. તો આ મુદ્દે આજદિન સુધીમાં ખાણ ખનીજ વિભાગ વલસાડે ભાનુ મેટલ્સનાં સંચાલકોને કોઇ નોટિશ આપેલી છે કે કેમ?\nભૂસ્તરશાસ્ત્રી ઍ.કે. સિંગ ભલે મીડિયાકર્મીઅોને જવાબ આપતાં નહીં હોય પણ તેમનો ભ્રષ્ટાચાર કોઇપણ રીતે છુપો રહી શકે તેમ નથી. તેમણે વલસાડ જિલ્લામાં હાલમાં કેટલી રેતીની લીઝ કાર્યરત છે તે અંગેની આરટીઆઇની માહિતીઅો પણ અરજદારોને આપેલી નથી. આ ઍ.કે. સિંગ ખાણ ખનીજ વિભાગનાં લીઝ હોલ્ડરો દ્વારા કરવામાં આવેલી ગેરરીતિઅો સામે કોઇ પગલાં ભરતા નથી. તે હકીકત છે.\nઅત્યારે વલસાડ જિલ્લામાં સ્થિતિ ઍવી છે કે ભૂસ્તરશાસ્ત્રી ઍ.કે. સિંગ ઉપર કોઇનો કંટ્રોલ નથી. અને ઍ.કે. સિંગનાં ભ્રષ્ટાચારને રોકનારુ કે ટોકનારુ કોઇ નથી. ભાનુ મેટલમાં બે નિર્દોષ વ્યક્તિઅોનાં મોત માટેની જવાબદારી માત્ર મેટલનાં સંચાલકોની નહીં પણ ભૂસ્તરશાસ્ત્રીની પણ બને છે. આ ક્વોરીને ભલે કાયદેસરની પરવાનગી આપવામાં આવી હોય પણ સ્થળ ઉપર લીઝ પરવાનગીની શરતો અને નિયમોની વિરૂધ્ધ જ કામકાજ ચાલી રહ્નાં છે.\nબુટલેગરોઍ દમણનાં દારૂનું નેટવર્ક ફરી પાછું ગોઠવી કાઢ્યું


માત્ર 44 દિવસમાં 2100 કરોડનું રોકડ દાન: ભક્તોએ કર્યો રૂપિયાનો વરસાદ, હજી ચેકથી આવેલા દાનની ગણતરી બાકી… - Gujarat Official\nFebruary 28, 2021 February 28, 2021 adminLeaveaComment on માત્ર 44 દિવસમાં 2100 કરોડનું રોકડ દાન: ભક્તોએ કર્યો રૂપિયાનો વરસાદ, હજી ચેકથી આવેલા દાનની ગણતરી બાકી…\nઅયોધ્યામાં રામ મંદિર નિર્માણ માટે શ્રીરામ જન્મભૂમિ નિધિ સમર્પણ અભિયાન શનિવારે સમાપ્ત થઈ ગયું. 44 દિવસીય અભિયાન સાથે જોડાયેલા ટ્રસ્ટે જણાવ્યું કે, આ દરમિયાન 2100 કરોડ રૂપિયાથી વધુની રકમ ભેગી કરવામાં આવી છે.\nભગવાન શ્રીરામની નગરી અયોધ્યામાં ભગવાન શ્રીરામના ભવ્ય મંદિરના નિર્માણ માટે શ્રીરામ જન્મભૂમિ તીર્થક્ષેત્ર ટ્રસ્ટને વિશ્વ હિન્દુ પરિષદ તથા આરએસએસના મોટા દાન અભિયાનમાં આશા કરતા વધુ ધનરાશિ મળી છે. શ્રીરામ મંદિરનો અંદાજિત ખર્ચ 1500 કરોડ રૂપિયા આંકવામાં આવી રહ્યો હતો.\nજ્યારે શ્રીરામ જન્મભૂમિ નિધિ સમર્પણમાં 44 દિવસના આ અભિયાનમાં જ 2100 કરોડથી વધુની ધનરાશિ એકત્ર થઈ ચુકી છે. હજુ ચેકથી મળેલા દાનની રકમ ગણવાની બાકી છે. તીર્થ ક્ષેત્ર ટ્રસ્ટ હવે આગામી અભિયાન હેઠળ વિદેશથી પણ દાનની રકમ લેવાની તૈયારીમાં છે.\nઅયોધ્યામાં રામ મંદિર નિર્માણ માટે શ્રીરામ જન્મભૂમિ નિધિ સમર્પણ અભિયાન શનિવારે સમાપ્ત થઈ ગયું. 44 દિવસીય અભિયાન સાથે જોડાયેલા ટ્રસ્ટે જણાવ્યું કે, આ દરમિયાન 2100 કરોડ રૂપિયાથી વધુનો સંગ્રહ કરવામાં આવ્યો છે. શ્રીરામ જન્મભૂમિ તીર્થક્ષેત્ર ટ્રસ્ટે 15 જાન્યુઆરીએ પરિસરના નિર્માણ પર 1500 કરોડ રૂપિયાના ખર્ચનું અનુમાન લગાવ્યું હતું.\nઆ અભિયાનોમાં ખર્ચથી આશરે 600 કરોડ રૂપિયા વધુ પ્રાપ્ત થઈ ગયા છે. શ્રીરામ જન્મભૂમિ તીર્થક્ષેત્ર ટ્રસ્ટના કોષાધ્યક્ષ ગોવિંદ રામ ગિરીએ જણાવ્યુ કે, ધન એકત્ર કરવા માટે સંપૂર્ણ ભારતમાં અભિયાન 15 જાન્યુઆરીથી 27 ફેબ્રુઆરી સુધી ચલાવવામાં આવ્યું હતું. આ હેઠળ શનિવારે સાંજ સુધી પ્રાપ્ત કુલ દાન 2100 કરોડ રૂપિયાને પાર થઈ ગયું છે.\nકોષાધ્યક્ષ ગોવિંદ દેવ ગિરી કહે છે કે હાલના અનુમાન પ્રમાણે ખર્ચ 1500 કરોડ રૂપિયા સુધી થઈ શકે છે. તેવામાં જરૂરથી વધુ દાન મળી ગયું છે. મંદિરના પાયાની યોજનામાં ફેરફાર થવાને કારણે ખર્ચમાં ફેરફાર થશે. ખર્ચ વધવા પર દાન અભિયાન ફરી શરૂ કરવામાં આવી શકે છે. સ્વામી ગોવિંદ દેવ ગિરીએ કહ્યુ કે, વિદેશોમાં રહેતા લોકો માંગ કરી રહ્યાં છે કે બીજા દેશોમાં પણ આ પ્રકારનું અભિયાન ચલાવવામાં આવે.\nતેવામાં તે લોકો પાસે કઈ રીતે દાન લેવામાં આવે તેનો નિર્ણય મંદિર ટ્રસ્ટ પદાધિકારીઓની બેઠકમાં થશે. તો ટ્રસ્ટના મહાસચિવ ચંપત રાયનું કહેવુ છે કે હજુ કોઈ મર્યાદા નથી કે તેનો ખર્ચ કેટલો થશે. મંદિર બન્યા બાદ તેનો વિસ્તાર પણ થવાનો છે. હજુ ઘણા દાનદાતાની રકમ ચેકથી મળી છે. હજુ હિસાબ તૈયાર કરવામાં થોડો સમય લાગશે.\nટ્રસ્ટના સભ્ય ડો. અનિલ મિશ્રએ જણાવ્યુ કે, દોઢ લાખ ટોલિઓ આ અભિયાનમાં લાગી હતી. જેમાંથી 45 હજાર નિધિ ડિપોઝિટર બન્યા છે. આ લોકો હજુ ધનરાશિને બેન્કોમાં જમા કરાવી રહ્યાં છે, જેમાં પણ સમય લાગી શકે છે. કેટલી રકમ આ અભિયાનથી મળી છે, તેનો વિશ્વસનીય અને સાચો આંકડો હજુ ટ્રસ્ટને મળ્યો નથી. બધી બેન્કોમાં પ્રાંત પ્રમાણે ધનરાશિ જમા કરાવવામાં આવી રહી છે.\nટ્રસ્ટનો હિસાબ માર્ચના અંત સુધી તૈયાર કરી લેવામાં આવશે. આ દરમિયાન મોટી સંખ્યામાં લોકો રામ મંદિર નિર્માણ અભિયાનમાં જોડાયા છે. આ સાથે જાતિ સંપ્રદાય પંથ તથા ધર્મના બંધનો તૂટ્યા છે. બધાએ રામ મંદિર માટે દાન આપ્યુ છે. જેમાં મોટી સંખ્યામાં મુસ્લિમ સમાજના લોકો પણ સામેલ છે.\nપાછલા વર્ષે ડિસેમ્બરમાં રામ જન્મભૂમિ પર પરિસરના નિર્માણ માટે 1100 કરોડ રૂપિયાની ખર્ચનું અનુમાન લગાવવામાં આવ્યું હતું, જે જાન્યુઆરીમાં વધીને 1500 કરોડ થઈ ગયું હતું. ટ્રસ્ટ સાથે જોડાયેલા સભ્યોનો પ્રયાસ છે કે દાનમાં મળેલી રકમનો પ્રયોગ નિર્માણ કાર્યમાં થાય. આ સાથે ધનનો ઉપયોગ અયોધ્યાના વિકાસ માટે થાય. દેશના કરોડો રામ ભક્તો પાસેથી મળેલા દાનનો દુરૂપયોગ ન થાય.\nહું મારા વાળ શેરીના નાકા પર વાળંદ પાસે કપાવી લઈશ પણ થુંકળ્યા જાવેદ હબીબ પાસે નહિ, જાણો આખી વાત…\nઅજીત ડોવાલના એક ફોને તાલિબાની વડો ધ્રૂજી ઉઠયો અને ભારતના વિમાન અફધાનિસ્તાન\nઆ મોટી કંપનીએ કર્મચારીઓને આપ્યો 440 વોલ્ટનો આંચકો ! 4,000 કર્મચારીઓના ભવિષ્યને ધૂંધળું કરી નાખ્યું, જાણો કારણ


31 માર્ચ સુધીમાં PANને Aadhar સાથે લિંક કરી લો, નહી તો ભરવો પડશે 10 હજાર રૂપિયાનો દંડ Link PAN with Aadhar by March 31, otherwise you will have to payafine of Rs 10,000 | TV9 Gujarati\nગુજરાતી સમાચાર » રાષ્ટ્રીય » 31 માર્ચ સુધીમાં PANને Aadhar સાથે લિંક કરી લો, નહી તો ભરવો પડશે 10 હજાર રૂપિયાનો દંડ\nજો તમે હજી સુધી તમારા પાનકાર્ડ (Pan Card)ને આધાર(Aadhar) સાથે લિંક કર્યા નથી તો આજે જ કરો. તમારી પાસે હવે માત્ર આવતીકાલ સુધીનો સમય છે.\nPublished On - 10:09 AM, 30 Mar 2021\nજો તમે હજી સુધી તમારા પાનકાર્ડ (Pan Card)ને આધાર(Aadhar) સાથે લિંક કર્યા નથી તો આજે જ કરો. તમારી પાસે હવે માત્ર આવતીકાલ સુધીનો સમય છે. પાનને આધાર સાથે જોડવા માટે આવકવેરા વિભાગે(Income Tax Department) 31 માર્ચ 2021 ની અંતિમ તારીખ નક્કી કરી છે. આ પછી જેમની પાસે પાન લિંક નહિ હોય તેમને 10,000 રૂપિયા દંડ ભરવો પડશે. આ સાથે તેમનો પાન નિષ્ક્રિય(Deactivate) કરવામાં આવશે.\nજો તમારો PAN નિષ્ક્રિય થઈ ગયો છે અને તમે તે પાન કાર્ડનો ઉપયોગ તમારા બેંક ખાતામાંથી 50,000 રૂપિયાથી વધુ ઉપાડવા માટે કરો છો તો તમારે 10,000 રૂપિયા દંડ ભરવો પડશે. આ ઉપરાંત પાનકાર્ડ વિના તમે મોટી રકમ ઉપાડી શકશો નહીં. નિષ્ક્રિય પાન દ્વારા આવા દરેક વ્યવહાર માટે તમારે દંડ ભરવો પડશે.